text:
মিনিমম সপোর্ট প্রাইস
তোপিক অসিনা MSP, মসি শেম্লকখিবা, MSP লেপ্পা অমসুং মখল-মখা কয়াগী এগ্রো প্রদক্টশীংদা হৌজিক্কী ওইনা পীরিবা MSPগী মরমদা তাক্লি।
মিনিমম সপোর্ট প্রাইস (MSP) অসি ফার্ম প্রাইসশীং কা হেন্না মমল তাথরকপদগী এগ্রিকলচরেল প্রদ্যুসরশীংবু ইন্সুওর ওইহন্নবা ভারত সরকারনা পায়খৎপা মার্কেট ইন্টরভেনসনগী মওং অমনি। মিনিমম সপোর্ট প্রাইসশীং অসি ভারত সরকারনা অকক্নবা মহৈ-মরোং খরগী ওইনা মরু হুনবা থাগী অহৌবদা কমিসন ফোর এগ্রিকলচরেল কোষ্টস এন্দ প্রাইসেস (CACP)কী রেকমেন্দেসন মতুংইন্না লাউথোকই। MSP অসি লৌমীশীংনা পোত্থোক য়াম্না পুথোকপা মতমদা মমল য়াম্না তাথখিবদগী ঙাকথোক্নবা ভারত সরকারনা লেপ্পা মমলনি। মিনিমম সপোর্ট প্রাইস অসি মখোয়গী পোত্থোকশীংগীদমক সরকারনা পীবা গেরেন্টি প্রাইস অমনি। মসিগী মরুওইবা পান্দমশীংদি লৌমীশীংনা য়াম্না উপাই লৈতনা য়োন্থোকপদগী ঙাক্নবা অমসুং পব্লিক দিষ্ট্রিব্যুসনগীদমক মহৈ-মরোংশীং লৌশীন্নবনি। করিগুম্বা পোত্থোক অদুগী মার্কেট প্রাইস অসি পোত্থোক য়াম্না পুথোকপা অমসুং মার্কেটতা কা হেন্না মরাং কায়না ফংবদগী লাউথোক্লিবা মিনিমম ওইবা প্রাইস অদুদগী হন্থখ্রবদি সরকারগী এজেন্সিশীংনা লৌমীশীংনা পুথোক্লিবশীংদু হান্না লাউথোকখ্রিবা মমল অদুদা লৈগনি।
MSP লাউথোক্লিবা মহৈ-মরোংশীং
হৌজিক্কী ওইনদি মিনিমম সপোর্ট প্রাইসশীং অসি লল্লোন-পোত্থোক 25গী ওইনা লাউথোক্লে। মখোয় অদুদি মখাগীশিনি।
- মহৈ-মরোং (7) - ফৌ, গেহু, বার্লি, জোৱার, বাজরা, চুজাক অমসুং রাগি
- মরু-মরাং (5) - গ্রাম, অরহর/তর, মুং, উরাদ অমসুং লেনটিল
- থাউ থোকপা মরু (8) – লৈবাক হৱাই, রেপসিদ/হঙ্গাম মরু, টোরিয়া, নুং হৱাই, নুমিৎলৈ মরু, সেসামম, সাফ্লোৱার সিদ অমসুং নাইজরসিদ
- য়ুবি অকংবা
- অহিংবা লশিং
- অহিংবা লিমোল
- চু
- ভর্জিনিয়া ফ্লু ক্যোর্দ (VFC) হিদাকমনা
ইং 2016-17গী মিনিমম সপোর্ট প্রাইস
ইং 2015-16গী ওইনা চিনিগী মিলশীংনা পীবা য়াবা ফেয়র অমসুং রিম্যুনরেটিভ প্রাইস অসি ক্যুইন্টল অমদা লুপা 230/-দা লেপখ্রে। লেভেল অদুগী মথক্তা রিকভরি তৌবা খুদিংগী চাদা পোইন্ট 0.1 হেনগৎপদা ক্যুইন্টল অমদা লুপা 2.42গী প্রেমিয়ম অমা লৈবা মতমদা মসি চাদা 9.5গী বেসিক রিকভরি রেট অমদা লিঙ্ক তৌগনি।
মরি লৈনবা রিসোর্সশীং
Sources : ফার্মর পোর্টেল , য়ুনিয়ন বদজেট পোর্টেল ,অর্থপেদিয়া


c: text/html

text:
এমর্জেন্সিশীং: শেম-শাবা অমসুং পাউখুম পীবা
তোপিক অসিনা এমর্জেন্সিশীং: শেম-শাবা অমসুং পাউখুম পীবগী মতাংদা ইনফোর্মেসন পীরি।
- কনফ্লিক্টশীং, উপদ্রপ নত্ত্রগা লাইচৎশিংগুম্বা এমর্জেন্সিশীং অসিনা ইমুং মনুংশীংবু রিস্ক লৈহল্লি অমসুং মরুওইনা লায়না, মালন্যুত্রিসন অমসুং হিংসাগী খুদোংথীবা লৈহল্লি। অচুম্বা ইনফোর্মেসন অমসুং সপোর্টকা লোয়ননা ইমুং মনুং অমসুং কম্যুনিতিশীংনা এমর্জেন্সিগী মতমদা করি তৌগদগে হায়বগী থৌরাংশীং শেমগৎপা য়াই।
- মরুওইনা নুপীমচাশীং, নুপামচাশীং অমসুং নুপীশীং অসিবু এমর্জেন্সিনা খ্বাইদগী হেন্না শোকহল্লি। ক্লাইমেট চেঞ্জনা মসিগী মশীং হেনগৎহল্লি।
- মফম হোংবনা ইমুংগী হিংনবগী লম্বীশীং অমসুং সোসিএল সপোর্ট মেকানিজমশীং শোন্থহল্লি। মসিনা ইমুং মনুং খায়দোক্নহল্লি অমসুং মসিনা অঙাংশীংদা তুহৎপা, ওৎ-নৈবা, হিংসা, লায়রবা অমসুং লান্না শিজিন্নবশীংগী অহেনবা খুদোংথীবা লৈহল্লি।
- কনফ্লিক্ট অমসুং দিজাষ্টরশীংনা অঙাংশীংবু লায়না অমসুং মালন্যুত্রিসনগী রিস্ক লৈহল্লি। হেলথ সর্ভিসশীং ফংবগী খুদোংচাবা হন্থহল্লি, অমসুং চিঞ্জাক ৱাৎপা তোইনা থোকহল্লি। মরুওইনা মীশীং কা-হেন্না য়াম্বা হেনগৎলকপা অমসুং সেনিটরি কন্দিসনশীং ৱাৎপনা, ঈশীং ৱাৎপগী থৌদোক লাকপা য়াই। অঙাংশিংনা এজুকেসনগী খুদোংচাবা ফংবা হন্থৈ, মরমদি স্কুলশীং অসি মী ফাবা অমসুং লান্দাবা তোইনা থোকই, অমসুং ওজাশীং অমসুং মচাক-মথুমশীং অসিগী সপ্লাই হন্থৈ। অসিগুম্বা ফিভমসিদা HIV শন্দোকপগী রিস্কসু হেনগৎলি।
- কনফ্লিক্টকী ফিভমশীংদা, নুপীমচাশীং অমসুং নুপামচাশীং অসি মরুওইনা খুৎলায় পায়বা লান্মীশীং অমসুং কাংলুপশীংনা নমদুনা থবক লৌশিনবগী খুদোংথীবা লৈ। নুপীশীংগা লোয়ননা মখোয়সু ফাবা-পুনবা, লল্লোনবা অমসুং ইজৎ মাংহনবা য়াউনা, সেক্সুএল ভাইওলেন্স অসিগী রিস্কসু লৈ।
- লায়নাশীংগী লাইচৎ (নত্ত্রগা থোরকপা) অসি এমর্জেন্সিশীংনা থোকহল্লকপা য়াই নত্ত্রগা মখোয়না এমর্জেন্সি অমা থোকহনবা য়াই। লায়না অদুগী শাথীবা মওং নত্ত্রগা কম্যুনিতি অদুনা পীরিবা পাউখুমনা মরম ওইদুনা এমর্জেন্সি অসি থোরকপা য়াই।
- অচৌবা লাইচৎ অমা হায়বসি পাক্না শন্দোকপা, মহৌশানা মালেমগী ওইবা লাইচৎ অমনি। ইনফ্লুএঞ্জাগী লাইচৎ অমা হায়বসি মীয়ামগী ওইবা ইম্যুনিটি লৈতবা অনৌবা ইনফ্লুএঞ্জা ভাইরস অমদগী থোরকই। মসি পৃথীবী শিনবা থুংনা শন্দোকপা ঙম্মী অমসুং মসি অমুক হঞ্জিন্না থোক্কল্লি অমসুং হান্না খংবা ঙমদে। মরুওইনা চহি 2গী মখাদা লৈবা, খ্বাইদগী হেন্না নৌরিবা অঙাংশিং অসি ইনফ্লুএঞ্জা অমসুং অতৈ লৌনগনবা লায়নাশীংগী ওইনা খ্বাইদগী খুদোংথীনিঙাই ওই।
মরুওইবা ৱাফমশীং:
- এমর্জেন্সিশীংদা, অঙাংশীংনা নন-এমর্জেন্সিগী ফিভমশীংদা লৈবা হক অদুমক লৈ। এমর্জেন্সি অদু কনফ্লিক্ট, দিজাষ্টর নত্ত্রগা লাইচৎ অমা ওইরবসু মসি চুমদুনা লৈ।
- নুপীমচাশীং অমসুং নুপামচাশীং অমসুং মখোয়গী ইমুং মনুংশীং অমসুং কম্যুনিতিশীংনা মাংজৌননা প্লান তৌগদবনি অমসুং ইমুংদা, স্কুলদা অমসুং কম্যুনিতিদা এমর্জেন্সিগীদমক শেম-শাগদবনি।
- মিজলস, দায়রিয়া, ন্যুমোনিয়া, মেলেরিয়া, মালন্যুত্রিসন অমসুং নিওনেটেল কমপ্লিকেসনশীং অসি মরুওইনা এমর্জেন্সিগী মতমদা অঙাংশীংবু শিহনবগী মরুওইবা মরম্নি।
- লায়নাগী শাথীবা নত্ত্রগা মদুগী রেসপোঞ্জ অদুনা মরম ওইদুনা লাইচৎ (নত্ত্রগা লাইচৎ থোরকপা) অমনা এমর্জেন্সি অমা থোকহল্লকপা য়াই। পাক চাউনা শন্দোকপা ইনফ্লুএঞ্জা অমসুং মীনা অমগা অমগা শোক্ন-শম্নবনা শন্দোরকপা অতৈ লায়নাশীংগী মতাংদদি, অনাবশীং অদু অতৈদগী তোখায়না থমগদবনি।
- মালন্যুত্রিসননা শোকহল্লবা মমা ফাউবনা এমর্জেন্সিগী পুক্নিং ৱাবা মতমদসু খোম্লাং ইনবীবা য়াই।
- অঙাংশীংবু এমর্জেন্সিগী মতমদা লৈবা হিংসাশীংদগী ঙাকথোকপগী হক লৈ। মখোয়বু ঙাক-শেনবদা সরকার, সিভিল সোসাইতি, ইন্টরনেসনেল ওর্গানাইজেসনশীং, কম্যুনিতিশীং অমসুং ইমুং মনুংগী দায়ত্ব লৈ।
- অঙাংশিং অসি মখোয়গী মমা-মপা নত্ত্রগা অতৈ শেন্নরিবা মীওইশীংনা কেয়র লৌবনা হেন্না পাম্নৈ মরমদি মসিনা অঙাংশীং অদুগী পুক্নিং হেন্না লুমহল্লি। করিগুম্বা তোখায়নখ্রবদি, করিগুম্বা অঙাং অদুদা হেন্না ফগদবা ওইরবদি অঙাং অদুবু মহাক্কী ইমুং মনুংগা অমুক হন্না পুন্সিন্ননবা মথৌ তাবশীং পাংথোক্কদবনি।
- দিজাষ্টর অমসুং খুৎলাই পায়বগী কনফ্লিক্টশীংনা থোকহনবা সমস্যাশীং অসিনা অঙাংশিংবু কিহনবা অমসুং শাউহনবা য়াই। অসিগুম্বা ফিভম অমা থোকপা মতমদা, অঙাংশীংবু অখন্ননা পুক্নিং চংবীবা অমসুং অহেনবা মীনুংশি উৎপীবা মথৌ তাই। মখোয়বু য়ারিবমখৈ শাফনা থম্বীগদবনি অমসুং নোর্মেল ওইবা এক্টিভিটিশীং মখা চত্থহনবদা ঙাক্লৌ পীগদবনি। এমর্জেন্সিগী ফিভমগা মরি লৈননা রেসপোন্সশীং অমসুং ফিরেপশীং লৌবদা শরুক য়ানবা অঙাংশীংবু চহিগা চুনবা খুদোংচাবশীং পীবীবা য়াই।
- এমর্জেন্সিগী মতমদফাউবা অঙাংশীংনা মহৈ-মশিং ফংনবগী হক লৈ। অঙাংশীংনা শাফবা, অঙাংগা চুনবা স্কুল অমদা চৎপনা মখোয়দা শান্তি লৈবগী ৱাখল হেন্না ফাউহল্লি অমসুং তংদু লৈতাবগী প্রোসেস হৌহল্লি।
- লেন্দমাইনশীং অমসুং পোখায়দ্রিবা দিভাইসশীং অসি য়াম্না খুদোংথীনিঙাই ওই। করিগুম্বা শোক্লুরবা, নেৎলুরবা নত্ত্রগা মওং অমদা অকায়বা পীরুরবদি মখোয়না পোকখায়রক্তুনা মীওই কয়া শীহনবা নত্ত্রগা শোয়নায়হনবা য়াই। অঙাংশীং অমসুং মখোয়গী ইমুং মনুংশীংনা শাফরে হায়না লাউথোক্লবা মফমশীংদতা লৈগদবনি অমসুং মশক খংদবা পোৎ পুম্নমকপু শোক্লোইদবনি।
সপোর্ত তৌরিবা ইনফোর্মেসন
এমর্জেন্সিশীংদা, অঙাংশীংনা নন-এমর্জেন্সিগী ফিভমশীংদা লৈবা হক অদুমক লৈ। এমর্জেন্সি অদু কনফ্লিক্ট, দিজাষ্টর নত্ত্রগা লাইচৎ অমা ওইরবসু মসি চুমদুনা লৈ।
- অঙাং অমসুং মখোয়গী ইমুং-মনুংশিং অমসুং কম্যুনিতি পুম্নমক্না এমর্জেন্সিগী মনুংদা হ্যুমেনিতরিয়ান এসিষ্টেন্স ফংবগী হক লৈ।
- কনফ্লিক্ট নত্ত্রগা দিজাষ্টরশীংনা মরম ওইদুনা মখোয়গী য়ুমশীংদা লৈহন্দ্রবা অঙাং অমসুং মখোয়গী ইমুং মনুংশীংনা, নন-এমর্জেন্সিগী ফিভমশীংদা য়ুমশীং অমসুং কম্যুনিতিশীংদা লৈরিবা মখোয়না ফংবা হক অদুগা চপ মান্ননা ফংই।
- কম্যুনিতিশীংনা সিভিলিয়ানশীং অমসুং অনাবশীংবু চংজফম পীনবা ঙাক শেল্লবা মফমশীং খন্দোকপা ঙম্মি। এরিয়াশীং অসি মিলিটরিগী ওইবা থবকশীংগীদি কৈদৌঙৈদা শিজিন্নরোইদবনি।
- হ্যুমেনিতরিয়ান রিলিফকী থবক শুবশীং অমসুং সপ্লাইশীং অদু মতম পুম্নমক্তা ইকাই খুম্নগদবনি অমসুং ঙাক শেনগদবনি। লান শোক্নরিবা মীওই খুদিংমক্না সিভিলিয়ানশীংবু হ্যুমেনিতরিয়ানগী মতেং ফংহনগদবনি।
- এমর্জেন্সিগী ফিভমশীংদা নুপীশীং অমসুং ইনখৎলক্লিবী নুপীমচাশীংনা অকক্নবা মথৌ তারিবশীংদু ইকাই খুম্নগদবনি। মখোয়গী প্রাইভেসি, হায়জিন অমসুং প্রোতেক্সন অদু খংগদবনি। মীনা লোয়নবিদ্রবা অঙাংশীং, মীরোনবী নুপীশীং, অপিকপা অঙাং চেল্লিবা মমাশীং, ইমুং-মনুংগী নুপী মকোকশীং, শোয়নাইরবা মীওইশীং অমসুং অহল ওইরবশীংনা মখোয়গী অকক্নবা মথৌ তাবশীংদু কোকহন্নবা অকক্নবা মীৎয়েং মথৌ তাবা য়াই।
- অঙাংশীং অমসুং ইমুং মনুংশীং অদু লৈবাক অমগী মনুংদা য়ুমহোংবা তারবদি, জাতিগী ওথোরিতিশীং অদুনা অঙাংশীংদুগী হকশীং ঙাকপা অমসুং অঙাংশিং অমসুং ইমুং মনুংদুবু মতেং পাংবা হায়বসি তঙাইফদবা দায়ত্বনি। ময়ামগী মনুংদা য়ুনাইটেদ নেসন্স, নন-গবর্নমেন্তেল ওর্গানাইজেনশীং অমসুং ইন্তরনেসনেল কমিতি ওফ দি রেদ ক্রোস (ICRC) অসিসু অঙাংশীং অমসুং ইমুং মনুংশীংদা মতেং পীবদা অমসুং ঙাক শেনবদা লৌগদবা মরুওইবা থৌদাং লৈ।
- মফম হোংলবা মীওইশীং অদুগী, মখোয়গী য়ুম হোংবগী থৌওং অদু ইসু অমা ওইরক্ত্রবদি, মখোয়গী য়ুমশীংদা শাফনা হনবগী হক লৈ। অঙাংশীং অমসুং ইমুং মনুংনা মখোয়গী পুন্সি অদু অমুক হন্না শেমগৎপা য়ানবা, মফম হোংলুবা মীওইশীং অদুগী শম্পতিগি হক অদু ইকাই খুম্নগদবনি।
- এমর্জেন্সি অমগী মতুংদা কম্যুনিতিশীংনা অমুক হন্না শেমগৎ-শাগৎপা অমসুং খুন্দা লৈতারকপগা লোয়ননা, অঙাংশীং, নুপীশীং অমসুং ইমুং-মনুংদা, হেলথ অমসুং এজুকেসন য়াউনা, সোসিএল সর্ভিসশীংগী মীৎয়েং থম্বীগদবনি।
- সিভিলিয়ানশীংদা মতেং পাংলিবা হ্যুমেনিতরিয়ান থৌমীশীংনা হিংসা, তুহৎপা অমসুং ওৎ-নৈবগী তঞ্জাশীং হন্থহনগদবনি। মীয়াম অদুবু ওৎ-নৈবা থবক অমহেক্তা হ্যুমেনিতরিয়ান থৌমীশীং অদুনা পাংথোক্লবদি মদুবু খুদক্তা মরি লৈনবা এজেন্সি অমসুং ওথোরিতিশীংদা রিপোর্ট তৌগদবনি।
নুপীমচাশীং অমসুং নুপামচাশীং অমসুং মখোয়গী ইমুং মনুংশীং অমসুং কম্যুনিতিশীংনা মাংজৌননা প্লান তৌগদবনি অমসুং ইমুংদা, স্কুলদা অমসুং কম্যুনিতিদা এমর্জেন্সিগীদমক শেম-শাগদবনি।
ইমুং অদুগী মনুংদা, দিজাষ্টর নত্ত্রগা কনফ্লিক্ট অমনা পীরকপা এমর্জেন্সি অমহেক্তগীদমক অপুনবা ইমুং অদুনা শেম-শাবা য়াই। মীপুম খুদিংনা মৈ, য়ুৱারহাবা, ঈচাউ, নোংলৈ-নুংশিৎ অমসুং অতোপ্পা মাং-তাকপশীংগী তোঙান-তোঙানবা খুদোংথীবশীং অমসুং কনফ্লিক্টশিংগী রিস্কশীং খংজিনবা মথৌ তাই। ইমুং মনুং অমসুং কম্যুনিতিগী মনুংদা লৈবা মীওই খুদিংনা মখোয়গী রিস্কশীং কমদৌনা হন্থহনগনি হায়বা খংলবা অমসুং মখোয়গী দায়ত্বশীং খংলবদি রেসপোন্স অদু হেন্না মপাঙ্গল কনগনি।
কম্যুনিতি অমগী অকোয়বদা লৈবা ওইথোকপা য়াবা খুদোংথীবশীং অমসুং শাফবা মফমশীং মশক খংদোক্কদবনি। করিগুম্বা ওইথোকপা য়ারবদি মখোয়দা লোকেল মেপ অমা উৎকদবনি। কম্যুনিতি অদুদা লৈবা মীপুম খুদিংমক অদু য়াউহনগদবনি অমসুং পাউ পীগদবনি। প্লানশীংদুগী মনুংদা করম্না অপীকপা অঙাংশীং, খরা চাউরবা মীওইশীং অমসুং মশা ঙমদবা মীওইশীংদু করম্না মতেং পীগদগে হায়বদু মনুং চলহনগদবনি।
কম্যুনিতি ৱার্নিং সিষ্টেমশীং অমসুং খুদোংথীবদগী নান্থোকখিনবা এভাক্যুএসনগী লম্বীশীং অদু মশক ফজনা খংদোক্কদবনি অমসুং পাউ পীগদবনি। কম্যুনিতিশীংনা স্কুলশীংদা নুপামচা অমসুং নুপীমচাশিংগা লোয়ননা অমসুং য়ুম্লোন্নবশীংদা লৈবা ইমুং মনুংশীংগা লোয়ননা সেফতিগী পাম্বৈশীংগী দ্রিলশীং পাংথোকপা য়াই।
কম্যুনিতিশীংনা হেলথ ফেসিলিটিশীং অসি অথীংবা পীরকপা য়াবা এমর্জেন্সিশীং থেংননবা ফজনা শারে অমসুং মখোয়দু থোক্লকপদা ফজনা মতেং পাংলনি হায়বদু শোয়হল্লোইদবনি। হেলথ কেয়র ষ্টাফশীং, এমর্জেন্সিগী ফিভমশীংদা থবক তৌনবগীদমক ত্রেন তৌগদবনি।
স্কুলশীং অসি শাফবা মফম অমদা, অঙাংশীংনা লৈরিবা মফমদুগা নক্ননা অমসুং ঈচাউনচিংবা দিজাষ্টর লৈতবা মফমদা থম্বা হায়বসি মরুওই। অঙাংশীং অমসুং ওজাশীংগী সেফটি লৈহন্নবগী মওংদা স্কুলশীং অসি ফজনা শাবা তাই। অঙাংশীংবু ফুবা-চৈবা, ফাবা-পুনবা নত্ত্রগা হিংসাগী অতৈ মওংশীংদগী ঙাকথোক্নবা মখোয়না চেক্সিন্না ওর্গানাইজ তৌবা তাই।
ওজাশীং অমসুং স্কুল এদমিনিষ্ট্রেটরশীংনা অঙাংশীং, মখোয়গী ইমুং মনুং অমসুং কম্যুনিতিশীংবু মখাগী হিরমশীং অসিদা মতেং পাংবা য়াই:
- মহৌশাগী ওইবা খুদোংথীবশীং অমসুং অতৈ এমর্জেন্সিগী রিস্কশীং খংহনবদা
- দিজাষ্টর করম্না থীংগদগে খংহনবদা
- এমর্জেন্সি অমদা করি তৌগদগে খংবদা
অঙাংশীং য়াউনা ইমুং মনুংশীংবু ৱার্নিং অমা খংদোক্নবা অমসুং মখোয়না মদু তাবা নত্ত্রগা উবা মতমদা করি তৌগনি হায়বদু খংনবা পুক্নিং থৌগৎকদবনি। ৱার্নিং নত্ত্রগা সিগ্নেল অমা হায়বসি হুইসেল, হোর্ন নত্ত্রগা মচু শংলবা ফিরাল অমা ওইবা য়াই। ইমুং মনুংশীংনা উনবা য়াবা শাফবা মফমশীং অদুসু মশক খংদোক্কদবনি। য়ুমশাশীংগী শাফবা মফমশীংসু মশক খংদোক্কদবনি। চেক্সিন থৌরাংশীং অসিনা ইমুং মনুং তোখায়নহনবদগী থীংবা ঙম্মী।
অঙাংশীংবু মখোয়গী মমীং অমসুং মখোয়গী মরি-মতাশীং অমসুং মখোয়গী খুঙ্গং নত্ত্রগা সহর অদুগী মমীংশীং অদু নিংশিংবা তম্বীগদবনি। করিগুম্বা মখোয়না মখোয়গী ইমুং মনুংদগী তোখায়নখ্রবসু মখোয়গী কম্যুনিতিদু মশক খংবা ঙম্নবা জিওগ্রাফিকেল ইন্দিকেটর নত্ত্রগা লেন্দমার্কশীং অদু খংনবা ত্রেন তৌবীবা য়াই।
মাংজৌননা থৌরাং তৌদুনা থম্বা ফেমিলি এমর্জেন্সি বেগ অমনা পুন্সি কনবা য়াই। মদুগী মনুংদা তোর্চ (ফ্লাসলাইট) অমা, বেটরিশীং, কেন্দলশীং, মৈখেৎ, রেদিও, ঈশীং হাপ্নবা পাত্র অমসুং ফার্ষ্ট এইদ কিট অসি য়াউগদবনি। পেকেট অদু মতম মতমগী ওইনা চেক তৌগদবনি অমসুং মতম পুম্বদা শেম-শাদুনা লৈগদবনি।
বার্থ সর্তিফিকেটশীং অমসুং অতৈ মরুওইবা ফেমিলিগী দোক্যুমেন্টশিং অদু শাফবা অমসুং কোম্না ফংবা য়াবা মফম অমদা থমগদবনি। প্লাষ্টিক্না য়োমশীন্দুনা থম্বনা মখোয়বু ঈশীং অমসুং মাং-তাকহনবদগী ঙাকথোকপদা মতেং পাংই।
মিজলস, দায়রিয়া, ন্যুমোনিয়া, মেলেরিয়া, মালন্যুত্রিসন অমসুং নিওনেটেল কমপ্লিকেসনশীং অসি মরুওইনা এমর্জেন্সিগী মতমদা অঙাংশীংবু শিহনবগী মরুওইবা মরম্নি।
লৌনগনবা লায়নাশীং অসি চগুংনবা এমর্জেন্সিগী ফিভমশীংদা লায়না শন্দোকই। রিস্কশীং অসি হন্থহন্নবগীদমক্তা মখাগীসি পাংথোক্কদবনি:
- থা 6তগী চহি 15গী মনুংদা লৈবা অঙাং পুম্নমকপু মরুওইনা, মিজলসকী তিকা অসি অহানবা খুন্দাফম অদুদা মওং চুম্না থাদোক্কদবনি।
- অনাবশীং থীংনবা অমসুং লাইয়েংনবা হেলথ-কেয়র সর্ভিসশীং মখা তানা লৌগদবনি।
চিঞ্জাক ৱাৎলকপা, লায়না হেনগৎলকপা অমসুং কেয়র লৌবগী থৌওংশীংদা অপনবা লৈরকপনা মরম ওইদুনা এমর্জেন্সিগী মতমদা মালন্যুত্রিসন অসি হেন্না তোইনা থোকই। মরম অসিনা অঙাংশীংবু মখাগীশী শোয়দনা ফংহনবা তাই:
- খোম্লাং ইনবীবা অমসুং চহিগা চুনবা মচি ওইবা চিঞ্জাক অমসুং দ্রিঙ্কশীং মরাং কায়না ফংহনবা
- ফোর্টিফাইদ ফুদশীংগী মথক্তা মাইক্রোন্যুত্রিএন্ট সপ্লিমেন্টশীং ফংহনবা
য়াম্না মশা পাবা অমসুং/নত্ত্রগা অপোম্বা (মহৌশানা খোংপাক অমসুং খোংদা) লৈবা অঙাংশীং অদু খুদক্কী ওইবা এসেসমেন্ট অমসুং লাইয়েংনবা অমসুং মখোয়গী ষ্টেতসকী মতুংইন্না মখাতাবা মেনেজমেন্টগীদমক্তা ত্রেন তৌরবা হেলথ ৱার্কর নত্ত্রগা হেলথ ফেসিলিতি অমদা পুবা মথৌ তাই.
এমর্জেন্সিশীংদা, অফবা ঈশীং, সেনিতেসন অমসুং হায়জিন ৱাৎপনা লাইচৎ অমা থোকহল্লকপা য়াবা লায়নাশীং লৈহল্লকপা য়াই। ফত্তবা সেনিটেসন লৈবা অমসুং চগুংননা খুন্দাবা মফমশীংদা কোলেরা থোক্লকপা য়াই। ইনগদবা মরুওইবা খোংথাংশীংগী মনুংদা মখাগীসি চল্লি:
- সাপোন অমসুং ঈশীংনা নত্ত্রগা মসিগী মহুৎশিনবা য়াবা উৎ অমসুং ঈশীংনা খুৎ তোয়না হামদোকপা
- অমাংবশীং অমসুং অমোৎ-অকায়শীং শাফবা মওংদা হুন্দোকপা
- শাফবা মওংদা চান-থক্নবা শেম-শাবা
- শাফবা ঈশিংগী সোর্সশীং শিজিন্নবা নত্ত্রগা ঈশীং শৌহনবা, ফিল্টর তৌবা, ক্লোরিন হাপ্পা নত্ত্রগা নুংশানা মহি হাৎপনচিংবা য়ুমদা পাংথোকপা য়াবা থৌওংশীং শিজিন্নবা
- শাফবা ঈশীং তরু-তনানবা, মখুম খুম্বা পাত্রশীংদা থম্বা
লায়নাগী শাথীবা নত্ত্রগা মদুগী রেসপোঞ্জ অদুনা মরম ওইদুনা লাইচৎ (নত্ত্রগা লাইচৎ থোরকপা) অমনা এমর্জেন্সি অমা থোকহল্লকপা য়াই। পাক চাউনা শন্দোকপা ইনফ্লুএঞ্জা অমসুং মীনা অমগা অমগা শোক্ন-শম্নবনা শন্দোরকপা অতৈ লায়নাশীংগী মতাংদদি, অনাবশীং অদু অতৈদগী তোখায়না থমগদবনি।
- লায়না অমা শন্দোরকপগী শাফু অসি লায়না অদুগী শাথীবগী চাং অমসুং সরকার, কম্যুনিতি অমসুং ইন্দিভিজুএলশীংদুনা লৌখৎলিবা থবকশীং অদুগী মখা পোল্লি।
- অনৌবা ভাইরস অমনা ওইহনবা ইনফ্লুএঞ্জা লাইচৎ অমনা অনৌবা ভাইরস অদুগী ইম্যুনিতি লৈতবা মীয়াম অমদা য়াম্না থুনা শন্দোকপা ঙম্মী। ইনফ্লুএঞ্জা অদুনা থোকহল্লিবা অনাবদুগী শাথীবগী অমসুং শিহনবগী চাং অদুগী মতুংইন্না খরা শাথীবা নত্ত্রগা কা-হেন্না শাথীবসু য়াই। লাইচৎ অদু অমুক লাকপা অমুক চৎখিবা য়াই। মসিগী শাথীবগী চাং অসি লাইচৎ অদুগী মনুংদা হোংদোক হোংজিন তৌবা য়াই অমসুং মসি হান্না খংবসু ঙমদে। মসি মহৌশানা মতম মতমগী ওইনা থোক্লকপা ইনফ্লুএঞ্জাদগি শাথীবা হেল্লি।
- চহিগী নত্ত্রগা মতম মতমগী থোক্লকপা ইনফ্লুএঞ্জানা চহি 65গী মথক্তা লৈবা মীওইশীংদা হেন্না অশি-অনা থোকহল্লি। ইনফ্লুএঞ্জা লাইচৎ অমনা চহি নৌরিবা কাংলুপশীংদা অশি-অনা হেন্না থোকহল্লি। মতম মতমগী অমসুং লাইচৎ ওইনা থোক্লকপা ইনফ্লুএঞ্জানা মীরোনবী নুপীশিং অমসুং চহি 2গী মখাদা লৈবা অঙাংশিংদা হেন্না রিস্ক লৈহনবগা লোয়ননা শিহল্লি। খরা পুংকক চাউরবা অঙাংশিংদা ইনফেক্সনগী চাং হেল্লি অদুবু শাথীবা ফলদি লৈগন্দে।
- ইনফ্লুএঞ্জাগী লাইওংশীংগী মনুংদা অরুম কন্না হৌবা, লোক খুবা, খৌনাউ নাবা, হকচাংদা চিকপা-নাবা, কোক চিকপা, য়াং চিংবা, চোকথবা, ওবা অমসুং দায়রিয়া অসি য়াউই। কেস খরদদি, ইনফ্লুএঞ্জানা ন্যুমোনিয়া অ অমসুং শ্বর হোনবা ৱাবগী খুদোংথীবশীং লৈহল্লকপা য়াই।
ইনফ্লুএঞ্জা নত্ত্রগা অতোপ্পা ইনফেক্সন থোরকপা মতমদা, অঙাংশীং অমসুং ইমুং মনুংবু ঙাকথোকপদা মতেং পাংগদবা অচম্বা খোংথাং খরগী মনুংদা মখাগীসি পনবা য়াই:
- করিগুম্বা নারবদি য়ুমদা লৈয়ু, অমসুং অতোপ্পদগী তোখায়না লৈয়ু
- লাইওংশীং অমসুং খুদোংথীবগী খুদমশীং, করি তৌগদগে অমসুং করিগুম্বা অনাবা অদু শাথীরক্লবদি কদাইদগী মতেং ফংগদগে হায়বদু খংজিল্লু
- সাপোন অমসুং ঈশীংনা খুৎ তোয়না হাম্মু অমসুং লৈমায়শীং নান্না থম্মু
- এলবো নত্ত্রগা তিসু অমদা লোক খু নত্ত্রগা হকথী খল্লু, অমসুং তিসুশীং অদু শাফবা মওংদা মাংহল্লু
- অঙাংশীংগী মনাক্তা নত্ত্রগা মীয়াম তিনফমদা লোক শীৎকনু
শাথীবা ফল লাকহন্নিঙাই ওইবা ইনফেক্সন অমা থোরকপা মতমদা, অতোপ্পশীংগা নক্ন শোক্ন-শম্নবা হন্থহনবা হায়বসি য়াম্না মরুওই:
- অতোপ্পশীংদগী য়ামদ্রবদা মিটর অমা লাপ্না, মরুওইনা মখোয়না লোক খুরিবা নত্ত্রগা হকথী খল্লবা নত্ত্রগা মশা ঙমদনা উরবদি, লৈগদবনি।
- য়ারিবমখৈ য়ুমদা লৈগদবনি অমসুং মীয়াম তিন্নবা অমসুং কোয়বা য়াউরোইদবনি।
য়াম্না পাক-চাউনা শন্দোরক্লবদি, মীওই খরদি লায়েংগীদমক্তা নত্ত্রগা ইনফেক্সন অদু শন্দোরকপা থীংনবা হোস্পিতালদা তোখায়না থম্বা য়াই। অদুবু মীওই কয়া অমদি কেয়র লৌবীনবগী খুদোংচাবা ফংদবসু য়াই।
অনাবা মীওইদু য়ুমদা কেয়র লৌবা অমসুং ইমুং অদুদা ইনফেক্সন অদু শন্দোকপা থীংনবগীদমক:
- অনাবা মীওই অদুগীদমক য়ুমদা তোখায়বা মফম অমা পীবা
- অনাবা মীওই অমদা শেন্ননবা মী অমখক্তং থম্বা
- অনাবা মীওই অদুদা মহি-মনাই অমসুং চিঞ্জাক মরাং কায়না পীবা
মালন্যুত্রিসননা শোকহল্লবা মমা ফাউবনা এমর্জেন্সিগী পুক্নিং ৱাবা মতমদসু খোম্লাং ইনবীবা য়াই।
- এমর্জেন্সিগী মনুংদা পুক্নিং ৱাবা নত্ত্রগা ন্যুত্রিসন মতিক চানা ফংদবনা মরম ওইদুনা মমা কয়ানা খোম্লাং পীথকপা ঙমদে হায়না মী অয়াম্বনা থাজনৈ। মসি অরানবা ৱাখলনি- মসি চুমদে। চিঞ্জাক ৱাৎনা ফংবা নত্ত্রগা মচি কাদ্রবা মমাশীংনা খোম্লাং মতিক চানা ইনবা ঙম্মী। মখোয়দা অহেনবা মহি-মনাই অমসুং চিঞ্জাকশীং অসি মখোয়গী অমসুং অঙাং অদুগী হকশেল ঙাক-শেন্নবগীদমক পীগদবনি। মপা অমসুং ইমুং মনুংগী অতৈ মীওইশীংনা খোম্লাং ইল্লিবী মমাশীংদা চানবা শেম-শাবা অমসুং অঙাং শেন্নবীদুনা সপোর্ট তৌবা য়াই।
- পুক্নিং নুংঙাইতবনা মতেক খরগী ওইনা খোম্লাং থোকপদা অকায়বা পীবা য়াই। অদুবু করিগুম্বা মমা অমসুং মচাশীং অদু লৈমীন্নরবা অমসুং খোম্লাং পীথকপা অমসুং থকপদা সপোর্ট তৌনরিবমখৈ, খোম্লাং পুথোকপা লেপ্তে। রেফ্যুজি কেম্প অমসুং সেলটরশীংদা লৈবগুম্না সেফ হেভনস (Safe havens) অসি নুপীশীংনা সপোর্ট ফংনবগীদমক লিংখৎপা য়াই।
- কেস খরদদি খোম্লাং ইনবা অসি ওইথোকপা য়াদে। মখোয়সিগী মনুংদা মমাশীংগা মতম খরগী নত্ত্রগা মতম চুপ্পগী ওইনা কায়নরবা অঙাংশীং, য়াম্না নারবা মমাশীং, মতম খরগী ওইনা খোম্লাং ইনবা লেপ্লবা মমাশীং, খোম্লাং পীথকপা অমুক হৌবা ঙমদ্রবা মমাশীং, অমসুং খোম্লাং ইল্লরোই হায়না খল্লবা HIV পোজিতিভ ওইরবী মমাশীং অসি য়াউই।
- ফিভমশীং অসিদা, থা 12গী মখাদা লৈবা অঙাংশীংগী ওইনা, খ্বাইদগী চুনবা চিঞ্জাক অসি ক্বালিতি য়াম্না লৈবা খোম্লাংগী মহুৎশিনবা (ইনফেন্ট ফোর্ম্যুলা) অসিনি। খোম্লাংগী মহুৎশিনবদু ইশানা শেমজবদা মৈ, অফবা ঈশীং অমসুং ইক্যুইপমেন্ট, অমসুং ত্রেন তৌরবা হেলথ ৱার্কর অমগী লমজিং লমতাক চংই। খোম্লাংগী মহুৎশিনবদু শাফবা সোর্স অমদগী বোটল নত্তবা কপ অমা শিজিন্নদুনা হায়জেনিক ওইবা ফিভমদা শেমগদবনি অমসুং থমজিনগদবনি।
- খোম্লাংগী মহুৎশিনবশীং অসি ফুদ এইদকা লোয়ননা কন্ত্রোল তৌদবা মওং অমদা অমসুং শাফনা শেম-শাবগী ফিভমশীং য়েংদনা পীরোইদবনি। এমর্জেন্সিগী ফিভম অমদা অঙাং অমনা নারকপা মতমদা খ্বাইদগী ফবা প্রোতেক্সন ওইরিবা, খোম্লাং ইনবগী থবকসি মখোয়না মহুৎ শিন্দোক্লোইদবনি।
অঙাংশীংবু এমর্জেন্সিগী মতমদা লৈবা হিংসাশীংদগী ঙাকথোকপগী হক লৈ। মখোয়বু ঙাক-শেনবদা সরকার, সিভিল সোসাইতি, ইন্টরনেসনেল ওর্গানাইজেসনশীং, কম্যুনিতিশীং অমসুং ইমুং মনুংগী দায়ত্ব লৈ।
- কনফ্লিক্টশীং নত্ত্রগা দিজাষ্টরশীংগী মতমদা নুপীমচা অমসুং নুপামচাশীং অসি হিংসাগী মখল কয়ানা শোকহনবা য়াবা মরম্না মখোয়বু ঙাক-শেনবা হায়বসি য়াম্না মরুওই।
- হিংসা খরদি এমর্জেন্সিগা হকথেংননা মরি লৈনৈ। মসিগী মনুংদা ফাবা-পুনবা, ওৎ-নৈবা, ফুবা-চৈবা, তুহৎপা অমসুং লান্মীশীং নত্ত্রগা খুৎলায় পায়বা কাংলুপশীন নত্ত্রগা লোয়বা নায়বা পোত্থোকশিংনা মরম ওইদুনা কম্যুনিতিশীংগী মরক্তা খৎনবনা থোকহনবা অশোক-অপন অসিসু য়াউই। এমর্জেন্সিশীংনা দোমেষ্টিক ভাইওলেন্স, স্কুলগী ভাইওলেন্স নত্ত্রগা অঙাংশীংগী মরক্তা লৈবা ভাইওলেন্সকুম্বা কম্যুনিতি অমদা লৈরিবা ভাইওলেন্সকী রিক্স অসিসু হেনগৎহল্লি।
- নুপীমচাশীং অমসুং নুপীশীং অসি মী লল্লোনবগী অমসুং রেপ য়াউনা সেক্সুএল ভাইওলেন্সকী রিস্ক লৈ। করিগুম্বা মতমদা মসি লানগী থৌশিল অমা ওইনা শীজিন্নৈ। মসি য়ানিংঙাই ওইদে। সরকার অমসুং লোকেল ওথোরিতিশীংনা মসি কৈদৌঙৈদা থোকহন্দনবা হোৎনগদবনি। হিংসা অসি থেংনরবা নুপীমচা অমসুং নুপীশীংনা হেলথ কেয়র, সাইকোলোজিকেল সপোর্ট অমসুং কাউন্সেলিং মথৌ তাই। মখোয় খরদি লৈফম হোংবদা অমসুং মখোয়গী ইমুং মনুংগা অমুক হন্না পুন্সিন্নহনবদা সপোর্ট মথৌ তাবা য়াই।
- খুৎলায় শীজিন্নবা কনফ্লিক্টশীংদা, অঙাংশীং অসি ঙাক-শেনগদবনি। মখোয়বু খুৎলায় পাইবা লান্মীশীং নত্ত্রগা খুৎলায় পায়বা কাংবুশীংনা রিক্রুইত তৌরোইদবনি অমসুং মখোয়বু লান্দা শরুক য়াহল্লোইদবনি। করিগুম্বা অঙাংশীং অদু ফারবদি, মখোয়বু ফু-চৈবা তৌরোইদবনি। মখোয়বু মপুং মরৈ ফারবশীংগা (নত্ত্রগা মখোয়গী ইমুং মনুংগা) পুন্না থম্লোইদবনি অমসুং অচুম্বা ৱায়েন ফংহনগদবনি। করিগুম্বা নুপীমচাশীং নত্ত্রগা নুপামচাশীং অদু হিংসানা শোকহল্লবা মীওই ওইরবদি মখোয়না, মখোয়গী মীৎয়েং অদুবু খংবীগদবা, অচুম্বা ৱায়েন ফংনবগী হক লৈ।
অঙাংশিং অসি মখোয়গী মমা-মপা নত্ত্রগা অতৈ শেন্নরিবা মীওইশীংনা কেয়র লৌবনা হেন্না পাম্নৈ মরমদি মসিনা অঙাংশীং অদুগী পুক্নিং হেন্না লুমহল্লি। করিগুম্বা তোখায়নখ্রবদি, করিগুম্বা অঙাং অদুদা হেন্না ফগদবা ওইরবদি অঙাং অদুবু মহাক্কী ইমুং মনুংগা অমুক হন্না পুন্সিন্ননবা মথৌ তাবশীং পাংথোক্কদবনি।
- ইমর্জেন্সিশীংদা, অঙাংশীং অদুবু মখোয়গী মমা-মপা নত্ত্রগা শেন্নরিবা অতৈদগী তোখায়হন্দনবা হোৎনবা হায়বসি সরকার নত্ত্রগা ওথোরিটিশীংগী তৌফম থোকপা থবক্নি।
- করিগুম্বা তোখায়নখ্রবদি, সরকারন নত্ত্রগা অথোরিটিশীংনা অঙাংশীং অসিদা অখন্নবা প্রোতেক্সন অমসুং কেয়র পীনবগী দায়ত্ব লৈ। মখোয়না অহানবদা তোখায়রবা, লোয়ননিঙাই মী লৈত্রবা অমসুং মমা-মপা লৈত্রবা অঙাংশীং অদুবু রেজিষ্টর তৌগদবনি অমসুং মখোয়গী মথৌ তাবশীং অদু শোয়দনা ফংহনগদবনি।
- মদুগী মখা তারকপদা অঙাংদুগী ইমুং অদু ফংনবা হোৎনগদবনি অমসুং করিগুম্বা অঙাং অদুগী কান্নগদবা ওইরবদি, অঙাং অদুবু মহাক্কী ইমুংগা পুন্সিন্নহন্নবা হোৎনগদবনি।
- মখোয়গী ইমুং মনুংগা খায়দোক্নরবা অঙাংশীংবু মতম খরগী ওইবা কেয়র শোয়দনা পীগদবনি। অঙাং অদুনা মমা মপা নত্ত্রগা মরি মতাশীংগা পুন্সিন্নদ্রিবা ফাউবা নত্ত্রগা য়োকপীনবা ইমুং অমদা থমদ্রিবফাউবা মসি অঙাং অদুগী এক্সটেন্দেদ ফেমিলি নত্ত্রগা অঙাংদুগী কম্যুনিতিনা পীবা য়াই। মচিন মনাউশীং পুন্না থম্নবা হোৎনবা য়াবা পুম্নমক হোৎনগদবনি।
- করিগুম্বা অঙাং অমবু য়োকচবা ইমুং অমদা মতম খরগী ওইনা থম্লবদি, থম্নবগী দায়ত্ব লৌরিবা মীওই খুদিংদুনা অঙাংদুগী য়াইফ-থৌরাং পায়খৎপা হায়বসি মখোয়গী তৌদবা য়াদবা মথৌনি। মখোয়না য়েংশিনল্লিবা ইমুং অদুদা অঙাং অদুবু মতিক চানা কেয়র লৌনবা পাম্বৈশীং পীগদবনি।
- এমর্জেন্সি অমদা মখোয়গী মমা-মপাগা কায়নরবা অঙাংশিংবু লমজানি হায়না লৌবা য়াদে। মখোয়বু য়োক্নবা পীবা য়াদে। অঙাং অমগী মমা-মপা অমসুং/নত্ত্রগা অতৈ নক্নবা মরি মতাশীংগি মরাইবক খংদ্রিমখৈদি, তোখায়নরবা অঙাং খুদিংমক্কী মমা-মপা অমসুং /নত্ত্রগা নক্নবা মরি মতাশিং হিংলি হায়না লৌগনি।
- এমর্জেন্সিগী মতমদা অশাংবা মতমগী এরেঞ্জমেন্ট শেম্লোইদবনি। ইনভেষ্টিগেসনগী চুনবা মতম অমগী মতুংদা, করিগুম্বা মমা-মপা নত্ত্রগা মরি মতাশীং অদু থীবা ফংদ্রবা নত্ত্রগা অঙাং অদুবু য়েংশিনবীনবা ফংদ্রবদি, অঙাং অদুগী কম্যুনিতিদা হেন্না প্রিফরেন্স পীদুনা, য়োকচনবা ইমুং মনুং অমা থীবীগদবনি। চাইল্ডকেয়র ইনষ্টিট্যুসন নত্ত্রগা ওর্ফানেজশীং অসিদি মতম খরগী ওইবা থৌরাং অমসুং অরোইবা উপায় ওইনা লৌগদবনি।
- অনৌবা কম্যুনিতি নত্ত্রগা লৈবাক অমদা মফম হোংবা অসি, করিগুম্বা অঙাং অদুগী ইমুং মনুং অদু হিংসা নত্ত্রগা দিজাষ্টর অমদগী চেল্লকপা ওইরবদি, পুক্নিং নুংঙাইতনিঙাই ওইবা য়াই। করিগুম্বা কান্দা, মফম হোংলক্লিবা অঙাংশীং অদুনা অনৌবা লোল অমসুং কলচর তম্বা তারকই। স্কুল অমসুং কম্যুনিতি ওর্গানাইজেসনশীংনা অঙাংশিং অমসুং মখোয়গী ইমুং মনুংবু অনৌবা কম্যুনিতি অদুদা হোংলক্লিবা অমসুং পুন্সিল্লক্লিবদুদা মতেং পাংবীবা য়াই।
দিজাষ্টর অমসুং খুৎলাই পায়বগী কনফ্লিক্টশীংনা থোকহনবা সমস্যাশীং অসিনা অঙাংশিংবু কিহনবা অমসুং শাউহনবা য়াই। অসিগুম্বা ফিভম অমা থোকপা মতমদা, অঙাংশীংবু অখন্ননা পুক্নিং চংবীবা অমসুং অহেনবা মীনুংশি উৎপীবা মথৌ তাই। মখোয়বু য়ারিবমখৈ শাফনা থম্বীগদবনি অমসুং নোর্মেল ওইবা এক্টিভিটিশীং মখা চত্থহনবদা ঙাক্লৌ পীগদবনি। এমর্জেন্সিগী ফিভমগা মরি লৈননা রেসপোন্সশীং অমসুং ফিরেপশীং লৌবদা শরুক য়ানবা অঙাংশীংবু চহিগা চুনবা খুদোংচাবশীং পীবীবা য়াই।
অঙাংশীংগী পুক্নিংগী ঈহুলশীং অমসুং লমচৎ-শাজৎশীং অসি কিহনবা, নাহনবা নত্ত্রগা হিংসা য়াউবা এক্সপরিএন্সশিংনা শোকহনবা অসি নোর্মেলনি। অঙাংশীংনা তোঙান-তোঙানবা মওংদা রিএক্ট তৌই – মখোয়না নুমিৎ খুদিংগী ওইবা পুন্সিসিদা হৈনিংবা পোক্তবা য়াই, হেন্না শাথীবা ওইবা য়াই নত্ত্রগা য়াম্না কিগনবসু য়াই। য়াম্না চুশিন্ননা লৈবা ওইনা উবা অঙাং খরসু মখোয়গী পুক্নিংগী ঈহুলশীং অমসুং অকিবশীং অদু ফজনা লোৎশিনবা ওইবসু য়াই।
মমা-মপা নত্ত্রগা নুংতিগী শেন্নরিবা মীওইশীং, লেংমান্নবশীং, ওজাশীং অমসুং কম্যুনিতি মেম্বরশীং অসি অঙাংশীংগীদমক্তদি মরুওইবা সপোর্ট অমসুং সেক্যুরিতি অমনি। মখাদা পীরিবশীংসি পাংথোক্তুনা ইমুং-মনুং অমসুং কম্যুনিতিশীংনা অঙাংশীংবু মতেং পাংবীবা য়াই:
- নুপীমচা অমসুং নুপামচা অনিমকপু পুক্নিং চংনা তাবীবা অমসুং মখোয়না পাম্বশীং ফোংদোক্নবা তঞ্জা পীবা, ফিরেপ লৌবা অমসুং সোল্যুসন পুরকপদা শরুক য়াহনবা।
- অঙাংশীংদা চহিগা চুনবা ইনফোর্মেসন, থাজবা অমসুং পুক্নিংগী ওইনা সপোর্ট পীবা।
- নুমিৎ খুদিংগী ওইবা পুন্সিদা চানবা রুতিনশীং থম্বা অমসুং য়ারিবমখৈ থুনা নোর্মেল ওইবা এক্টিভিটিশীং হৌবা।
- কলচরেল এক্টিভিটিশীংগুম্বা অঙাংশীংগী চহিগা চুনবা পুক্নিং হরাউনিঙাই ওইবশীং পাংথোকপা, ইমুং মনুং অমসুং মরুপ মপাংগীদা কোয়বা, অমসুং শান্নবা।
- অঙাংশীংবু শান্ননবা অমসুং অতোপ্পগা সোসিএলাইজ ওইনবা পুক্নিং থৌগৎপা।
- অঙাংশীংবু চহিগা চুনবা তঞ্জাশীং পীদুনা নুংতিগী ওইবা পুন্সিদা শরুক য়াহন্নবা অর্থ থোকপা লম্বী পীবা অমসুং এমর্জেন্সিদা, অপিকপা অঙাংশীংবু কেয়র লৌনবা তাকপীবা।
- চৎনবা য়াবা লমচৎ-শাজৎগী তশেং তশেংবা নিয়মশীং থম্বা অমসুং ফু-চৈদুনা চৈরাক পীবা তৌদবা।
- অঙাংশীং অমসুং মমা মপাশিংনা সোসিএলাইজ তৌনবা শাফবা মফমশীং পীবা, পুন্সিগী স্কিলশীং তম্বা অমসুং বেসিক সর্ভিসশীং ফংবা।
- অঙাংশীংনা মখোয়গী পুক্নিং ৱাবদু কমদৌদনা মেনেজ তৌগদগে হায়বদু তম্বদা মতেং পাংবা।
অঙাংশীংগী পুক্নিং ৱাবগী রিএক্সনশীং অদু শাথীরক্লবা অমসুং মতম শাংনা লৈরক্লবদি, মখোয়না কাউন্সেলর, সাইকোলোজিষ্ট নত্ত্রগা স্পেসিএলাইজ তৌরবা নর্স নত্ত্রগা দোক্টর অমগুম্বদগী মতেং মথৌ তারকপা য়াই।
এমর্জেন্সিগী মতমদফাউবা অঙাংশীংনা মহৈ-মশিং ফংনবগী হক লৈ। অঙাংশীংনা শাফবা, অঙাংগা চুনবা স্কুল অমদা চৎপনা মখোয়দা শান্তি লৈবগী ৱাখল হেন্না ফাউহল্লি অমসুং তংদু লৈতাবগী প্রোসেস হৌহল্লি।
স্কুলদা চৎপা অমসুং নোর্মেল ওইবা চাবা অমসুং তুম্বগী সেদ্যুলশীং অসিনচিংবা রিগুলর ওইবা রুতিনশীং মেইন্তেন তৌবনা অঙাংশীংদা সেক্যুরিতি অমসুং কন্তিন্যুইতিগী ৱাখল্লোন অমা পী।
অঙাংশীংগা চানবা স্কুলশীং অমসুং স্পেসশীং অসিনা এমর্জেন্সি অমা থেংনরিবা অঙাং পুম্নমক্কী প্রোতেক্তিভ অমসুং সেফ ওইবা লর্নিং এনভাইরোনমেন্ট অমা পীবা ঙম্মী।
ইমুং মনুং অমসুং কম্যুনিতিশীংদগী ফংবা সপোর্টকা লোয়ননা, ওজাশিং অমসুং স্কুল এদমিনিষ্ট্রেটরশীংনা মখাদা পীরিবশিংসিগী মতেং পাংবা ঙম্মী:
- অঙাংশীংনা তম্নবা অমসুং শান্ননবা, শাফবা মওংদা শেম-শারবা মফম অমা পীবদা।
- পুক্নিং ৱাবা, পুক্নিং শোকপা নত্ত্রগা ইমুং মনুংগা খায়নরবা অঙাংশীংবু মশক খংদোকপা অমসুং বেসিক ওইবা সাইকোসোসিএল সপোর্ট পীবা।
- নুমিৎ খুদিংগী ওইবা রুটিন অমা অমসুং এমর্জেন্সিগী ৱাংমদা তুংগী ৱাখল্লোন অমা পীবা
- অঙাংশীংনা বেসিক ওইবা লিতরেসি অমসুং ন্যুমরেসি স্কিলশীং লৈহনবা অমসুং শেমগৎপা।
- অঙাংশীংদা পুন্সিবু কনগদবা হকশেল অমসুং সেক্যুরিতি ইনফোর্মেসন অমসুং মখোয়গী রিস্কশীং হন্থহন্নবা স্কিলশীং পীবা।
- শান্নবা, ম্যুজিক, দ্রামা অমসুং আর্তকী খুত্থাংদা এক্সপ্রেসনগী মফম অমা পীবা।
- খুদোংথীবা নংবা য়াবা অঙাংশীং অদু স্কুল অমসুং কম্যুনিতিদা পুন্সিনবা।
- ইমুং মনুংগা নেটৱার্কিং অমসুং ইন্টরেক্সন সপোর্ট তৌবা।
- অঙাংশিংবু হ্যুমেন রাইট খংহনবা অমসুং শান্তি লৈনা হিংনবগী স্কিলশীং খংহনবা।
- অকোয়রোন করম্না ঙাক্কদগে অমসুং দিজাষ্টরগী রিস্ক হন্থহন্নবা মখোয়গী স্কিলশীং করম্না শেমগৎকদগে হায়বা খংহনবা।
- অঙাংশীংবু ইনফোর্মেসন এনালাইজ তৌনবা, মত ফোংদোক্নবা অমসুং মখোয়গী ওইবা মরুওইবা অকক্নবা ইসুশীংগী এক্সন লৌনবা পুক্নিং থৌগৎপা।
ওজাশীংনা অঙাংশীংগী অমসুং মখোয় মশামক্কী পুক্নিং ৱাবগী এক্সপরিএন্সশীং, এমর্জেন্সিশীংদা মাংখিবা অমসুং রিএক্সনশীং থেংননবা অমসুং খংনবা সপোর্ট অমসুং ত্রেনিং মথৌ তাই। মখোয়না মতৌ করম্না ইমোস্নেল, মেন্টেল অমসুং স্প্রিচুএল সপোর্ট অসি ছাত্রশীংদা পীগদগে অমসুং ইমুং মনুংদা মখোয়গী মচাশীংদু করম্না লমজিংগদগে হায়বদু খংবা মথৌ তাই।
স্কুল অমসুং কম্যুনিতিশীংনসু স্কুলগী মতমগী ৱাংমদা অঙাংশীংগীদমক হরাউ-তয়াম্বগী এক্টিভিটিশীং ওর্গানাইজ তৌবদা মতেং পাংবা য়াই। অহিংসাগী দ্রামা, শান্নবা অমসুং রিক্রিএসনগী অতৈ মওংশীং শেম্নবগি তঞ্জা শেম্বা য়াই। লেংমান্নবশীংগী মরক্তা পাউ ফাউনবা অমসুং ৱারি-ৱাতাই তৌবা অসি পুক্নিং থৌগৎকদবনি অমসুং সপোর্ট তৌগদবনি। লাইয়েকপগুম্বা আর্ট শিজিন্নবনা, নত্ত্রগা শান্নপোৎ নত্ত্রগা লাইফদিবিশীংগা শান্নবনা চহি নৌরিবা অঙাংশীংবু মখোয়গী অপাম্বশীং ফোংদোকপা ঙমহল্লি অমসুং পুক্নিং ৱাবগী এক্সপরিএন্সশীংদা চুশিন্নবা ঙমহল্লি।
মমা-মপা অমসুং অতৈ শেন্নরিবশীংনা ফ্লু নত্ত্রগা অতৈ লৌনগনবা লায়নাশিংনা নারবা অঙাংশীংবু য়ুমদা নত্ত্রগা করিগুম্বা মখোয়গী ময়ুমদা লৈতবা ওইরগনা, মখোয়গী লৈফমদা থম্বীগদবনি।
মীওই অমদগী মীওই অমদা য়াংনা শন্দোকপা শাথীবা লাইচৎ অমা লৈরক্লবদি লোকেল ওথোরিতিশীং অমসুং এজুকেসন পর্সোনেলশীংনা, অঙাংশিংবু মতৌ করম্না ঙাক-শেনগদগে হায়বগি মতাংদা চুনবা ফিরেপশীং লৌবা তাই। পব্লিক হেলথকী থৌরাং অমা ওইনা, লায়না শন্দোকপা হন্থনবা ক্লাসশীং লেপহনবা য়াই। অসিগুম্বা কেসশীংদা, এজুকেসন অসি অতোপ্পা থৌশীল শিজিন্নদুনা মখা চত্থবা য়াই। মসিদা এজুকেসন পর্সোনেলশীংনা ছাত্রশীংগী ইমুং মনুংগা খুৎশম্নদুনা, অফবা প্লানিং অমসুং ফোলো-অপ লৈহনবা মথৌ তাই।
লেন্দমাইনশীং অমসুং পোখায়দ্রিবা দিভাইসশীং অসি য়াম্না খুদোংথীনিঙাই ওই। করিগুম্বা শোক্লুরবা, নেৎলুরবা নত্ত্রগা মওং অমদা অকায়বা পীরুরবদি মখোয়না পোকখায়রক্তুনা মীওই কয়া শীহনবা নত্ত্রগা শোয়নায়হনবা য়াই। অঙাংশীং অমসুং মখোয়গী ইমুং মনুংশীংনা শাফরে হায়না লাউথোক্লবা মফমশীংদতা লৈগদবনি অমসুং মশক খংদবা পোৎ পুম্নমকপু শোক্লোইদবনি।
- লেন্দমাইনশিং অসি মীবু হাৎনবা নত্ত্রগা শোকহন্নবা নত্ত্রগা গারিশীং মাংহন্নবা নত্ত্রগা থুগাইনবগী পান্দম লৈবা, ভিক্টিমনা এক্টিভেট তৌগদবা দিভাইসশীংনি। পোকখায়দবা বোমশীং (UXO কৌবা) অসি বোম, শেল, মোর্তার নত্ত্রগা গ্রেনেদকুম্বা, শীজিন্নরবা অদুবু পাম্লিবা মওং অদুদা পোকখায়দবা এম্যুনিসনশীংনি।
- লেন্দমাইন অমসুং UXO অনিমক তোঙান তোঙানবা মওং-মতৌ, পাক-চাউবা অমসুং মচুশীংদা লাকই। মখোয়বু লৈবাক মনুংদা ফুম্বা য়াই, লৈমাইগি মথক্তা থম্বা য়াই নত্ত্রগা নাপী, উ নত্ত্রগা ঈশীংদা লোৎলগা থম্বা য়াই। মখোয় অসি লংবা নত্ত্রগা মোৎপা নত্ত্রগা কোলহিং কাবা য়াই অদুবু মখোয়সি মতম পুম্নমক্তা খুদোংথীনিঙাই ওই অমসুং মতম পুম্নমক্তা মখোয়দগী নাথৈগদবনি।
- লেন্দমাইনশীং অসি মহৌশানা উবা ফংদে। মিলিটরি এক্সন নত্ত্রগা থাদোক্লম্বা মফম নত্ত্রগা অশোংবা মফমশীং অসিদা অখন্ননা চেক্সিনবা মথৌ তাই। খুদোংথীবা য়াবা মফমশীং অসি লোকেলগী মীওইশীং অদুনা শরু মকোক অমদা শরুনা ক্রোস তৌনবগী লাইয়েক অমা থমদুনা, নুংশীং অঙাংবা মচু তৈশীন্দুনা নত্ত্রগা পুক্নিং চিংশিন্নবা অমসুং লায়না খংনবা মওংদা থম্মী।
- UXO অসি মতম অয়াম্বদা লেন্দমাইনদগী হেন্না লাইনা উই। মখোয়গী মচু অমসুং মওং-মতৌ অসিনা অঙাংশীংগী পুক্নিং চিংশিল্লি অদুবু মখোয় অসি য়াম্না খুদোংথীনিঙাই ওই অমসুং অরেপ্পা লৈতে। মখোয় অসি খজিক্তং শোক্লুবা নত্ত্রগা তেম্পেরেচর হোংলকপফাউবদা পোকখায়রকপা য়াই। মতম অয়াম্বদা মখোয় অসিনা লেন্দমাইনদগী হেন্না মী হাৎলি।
- অঙাংশীংদা মশক তোইনা উদবা পোৎশকশীং শোক্তনবা তাকপীগদবনি। করিগুম্বা মখোয়না চিংনবা য়াবা পোৎশক অমা উরবদি মখোয়না মদুদগী লাপথোক্না লৈগদবনি অমসুং মখোয়না খংবা অহলশীং নত্ত্রগা ওথোরিতিশীংদা তাক্কদবনি হায়বসি খংজিনবা মথৌ তাই।
- লম্বী খরদি মাইন ফুম্লম্বা য়াবনা নত্ত্রগা লানগী লেমহৌবা পোকখায়গনবা পোৎশকশীং চিত্থহৌবা য়াবা মরমনা, করম্বা লম্বী নত্ত্রগা শোরোক অসি চৎপদা শাফবা ওইবগে হায়বসি ইমুং মনুংশীংনা লোকেলগী মীওইশীংদা হংগদবনি। মহৌশানা মীয়াম্না তোইনা চৎনবা লম্বী অমসুং শোরোক অসিদা চৎপনা শাফবা ওই।
- মাইনশীং, UXO নত্ত্রগা হুন্দোক্লম্বা খুৎশু-খুৎলায় অমসুং এম্যুনিসনশীং লৈরম্বা য়াবা মফমশীংগী মনুংদা, থাদোক্লম্লবা নত্ত্রগা থুগাইরম্লবা বিল্ডীংশীং, শিজিন্নদবা লম্বী-শোরোকশীং, শোক্লুদ্রবা অমসুং অশোংবা লৌবুকশীং, হৌজিক নত্ত্রগা হান্না শিজিন্নরম্বা মিলিটরি বেজশীং, আউটপোষ্টশীং, চেকপোইন্টশীং, ত্রেন্চশীং নত্ত্রগা খোংনুংশিং অসি য়াউই। অঙাংশিং অমসুং মখোয়গী ইমুং-মনুংশিংদা অসিগুম্বা মফমশীংসিদগী লাপ্না লৈনবা খংহনবা মথৌ তাই। মখোয়বু লাপ্না লৈহন্নবা থৌরাংশিং লৌখৎকদবনি।
করিগুম্বা অঙাংশিং অমসুং মখোয়গী ইমুং মনুংনা মাইন নত্ত্রগা UXO উরবদি করি তৌগদগে হায়বদু খংবা মথৌ তাই। মখোয়না:
- লেংদনা লেপকদবনি অমসুং মনাক নকপদা লৈবশীংদা মদু তৌনবা হায়গদবনি।
- থৱাই ৱারোইদবনি।
- লেংলোইদবনি।
- মতেংগীদমক কৌগদবনি।
- করিগুম্বা মতেং লাক্ত্রবদি, মনিংলোমদা তপ্না তপ্না খোংথাং হন্দোক্তুনা চৎত্রিঙৈদা ওপশনশীং চেক্সিন্না খনগদবনি।
করিগুম্বা লেন্দমাইন নত্ত্রগা UXOনা অশোক-অপন থোকহল্লবদি:
- ঈ থোক্লিবা মফম অদুদা ঈ থোকপা লেপত্রিফাউবা কন্না পাইশীনগদবনি।
- করিগুম্বা ঈ থোকপা অদু লেপত্রবদি, ফি নত্ত্রগা ফি মচেৎ অমা (বেন্দেজ অমা) অশোকপা অদুগী হেক মথক্তা নত্ত্রগা য়ারিমখৈ অশোকপদুগা নক্ননা কিশীনগদবনি অমসুং মেদিকেলগী মতেংগীদমক্তা থাগদবনি।
- করিগুম্বা মতেং লাকপদা পুং অমদগী হেন্না চোন্থরবদি, বেন্দেজ অদু পুং খুদিংগী ঈ থোকপা চেক তৌনবা লৌথোক্কদবনি; ঈ থোকপা লেপ্লবা মতুংদা বেন্দেজ অদু লৌথোক্কদবনি।
- করিগুম্বা মীওই অদু শ্বরদি হোল্লবা অদুবু জ্ঞ্যান মাংবা ওইরবদি, মী অদুগী মরৈ অদুনা শ্বর হোনবা থীংদনবা নাক্কন্দা চেপহনগদবনি।
- মথৌ তাবা মতুংইন্না ফোলো-অপ মেদিকেল কেয়র লৌগদবনি।
সোর্স: UNICEF

robotstxt: allowed

filter: keep


text:
18th August 2018 |
থৌদাং পাউমীদগী
ইম্ফাল, অাগষ্ট ১৮ঃ সরকারনা লৌফম কন্ননবা তোঙান তোঙানবা থবক থৌদা কয়া পায়খৎলকপদা মীয়াম্না সরকারদা মতেং পাংবীদ্রবদি লৌফম কন্ননবা এক্ট অমসুং রুল কয়া লৈজরবসু মদুগী কান্নবা ফংলোই হায়না ঙসি ইম্ফালগী ওল্ড সেক্রেটরিয়েটতা লৈবা মিনিষ্টরগী ওফিস চেম্বরদা ‘ মণিপুর কঞ্জার্ভেসন ওফ পেদিলেন্দ এন্দ ৱটলেন্দ এক্ট, ২০১৪ ’ ইমপ্লিমেন্ট তৌননবা ৱবসাইট অমা লোঞ্চ তৌবগী থৌরমদা রেভিন্যু মিনিষ্টর করাম শ্যামনা মীয়ামদা অাপিল তৌখ্রে৷
মণিপুর সরকারগী দিপার্টমেন্ট ওফ সাইন্স এন্দ টেক্নোলোজিগী মীৎয়েং মখাদা মণিপুর রিমোট সেন্সিং এপ্লিকেসন্স সেন্টর (মার্সাক)না প্রিপেয়ার তৌদুনা ইশ্রোগী মতেংগা লোয়ননা ৱবসাইট অসি লোঞ্চ তৌরদুনা রেভিন্যু মিনিষ্টর করাম শ্যামনা পাউমীশিংদা হায়, ঙসি ৱবসাইট অমা লোঞ্চ তৌবসিনা মণিপুর সরকারনা লমদমসিদা লৈরিবা লৌফমশিং কন্ননবা থবক পায়খৎলক্লিবা অসিদা অচৌবা মতেং ওইরগনি৷
ঙসি ৱবসাইট অসি লোঞ্চ তৌরবনিনা ২০১৪গী মমাংদা লৈরম্বা লৌফমশিংদুনা এক্টকী মতুংইন্না য়ুম কৈ শাজিল্লম্বা , কল-কারখানা তৌবা কয়া লৈরম্বদু এক্টকী মতুংইন্না থবক লৌখৎতুনা কনাগুম্বনা লোন লৌবনচিংবা য়াগদৌরিবনি৷ মদুগী মতুং হৌজিক ৱবসাইট অসি লোঞ্চ তৌরবা মতুংদগী ইং ২০১৪গী মতুংদা লৌফমদা য়ুম কৈ, কল-কারখানা তৌশিনবশিং অদু এক্ট অসিগী মখাদা করি করি তৌবা য়াই হায়বদু য়েংশিনবা য়াবগী অহানবা খোঙথাংনি৷ হায়রিবা এক্ট অসি ইমপ্লিমেন্ট তৌননবা সরকারগী কেবিনেটনা খন্নদুনা লাকপনি৷ ঙসিদি ৱবসাইট লোঞ্চ তৌরবনিনা সরকারগী কেবিনেটনসু এক্ট অসিগী মখাদা থবক তৌবদা খুমাং চাওশিল্লগনি৷
এক্ট অসিগী মখাদা হায়রিবদি, কনাগুম্বা অর্বান এরিয়াদা পোইন্ট ১০ অদুগা রুরেল এরিয়াদা পোইন্ট ২০গী নোমসতা কনাগুম্বা লম লৈতবশিংনা ময়ুম মকৈ শাদুনা অৱাবা কোকহনবা য়াবগী প্রোভিজন কয়াসু য়াওরি৷ মরম অদুনা সরকার অসিনা লমদমসিগী লৌফম কন্ননবা পায়খৎলিবা থবক থৌদাশিংদা মণিপুর মীয়ামনা মতেং পাংবীয়ু৷ সরকারনা লৌফম কন্ননবা পায়খৎলিবা থবক থৌদাশিংদা মীয়াম্না মতেং পাংবীদ্রবদি লৌফম কন্ননবা এক্ট অমসুং রুলস কয়া লৈজরবসু মদুগী কান্নবা থোইনা লৈরোই৷
তশেংনমক্তি সরকারনা লমদমসিগী লৌফম কন্ননবা মণিপুর কঞ্জার্ভেসন ওফ পেদিলেন্দ এন্দ ৱটলেন্দ এক্ট, ২০১৪ চৎননবা হোৎনরকপদা কনাগুম্বনা লৌফমদা য়ুম কৈ , কল-কারখানা তৌশিল্লকপা থিংননবা থবক পায়খৎলকপদা সরকারনা মশাগী লমদা ময়ুম মকৈ শাবদা অথিংবা পীরে হায়না লান্না শন্দোকপা য়াওবসি লাইবক থিবনি৷ সরকারনা লৌফম কন্ননবা পায়খৎলিবা থবকশিং অসি মণিপুর প্রজাগী তুংগী য়েংদুনা পায়খৎপা অখন্নবা থবকশিংনি৷ মরম অদুনা লমদমসিদা লৈরিবা লৌমী শিন্মীনা মপুং ওইবা শিন্ফম ওইরিবা মণিপুর মীয়ামনা সরকারনা লৌফম কন্ননবা পায়খৎলিবা থবক থৌদাশিংদা মতেং পাংবীদুনা লমদমসিগী লৌফম কনবদা অচৌবা থৌদাং লৌমিন্নসি হায়না মিনিষ্টর শ্যামনা মখা তানা অাপিল তৌখি৷রেভিন্যুগী সেক্রেটরি টি রঞ্জিৎ অমদি মর্সাককী ওফিসিয়েলশিং য়াওনা পাঙথোকখিবা ৱবসাইট লোঞ্চ থৌরম অদুদা রেভিন্যুগী দিপুটি সেক্রেটরি ৱাই রাজেন্না ফোঙদোকখিবদা হৌজিক্তি https://manipur.gov.in/?page_id=14095 হায়রিবা ৱবসাইট অসি হাংলবনিনা কনাগুম্বা মীওই অমনা মশা মশাগী ওইরিবা লৌফমগী শক্তমশিং অদু য়েংবা য়াগদৌরিবনি৷ কনাগুম্বনা মশাগী লৌফমশিং অদু হায়রিবা ৱবসাইট অসিদা চংলগা দিষ্ট্রিক্ট - সব দিভিজন অমদি ভিলেজনচিংবা চংলগা মা মানা য়েংনিংলিবা লৌফমগী শক্তমশিং অদু য়েংজদুনা এক্টনা পীরিবা চৎনা কাংলোনগী মতুংইন্না মখোয় মখোয়না তৌনিংলিবা থবকশিং অদুগী মপুং ফাবা শক্তমশিং উবা ফংগদৌরিবনি৷
মণিপুরদা লৈরিবা লৌফমশিং কন্ননবা রেভিন্যু দিপার্টমেন্টনা হৌখিবা মতম কয়াদগী এক্ট অসি চৎননবা হোৎনদুনা লাকপগী মথক্তা সরকারনসু কেবিনেটতা কয়ারক হন্না খন্নরবা মতুং এক্ট অসি এমেন্দমেন্ট কয়া শেমদোক্তুনা চৎনবা হৌখিবনি৷ লোয়ননা ঙসি ৱবসাইট অমসু লোঞ্চ তৌবা ঙম্বনি৷ তশেংনমক্তি এক্ট অসিগী মতুংইন্না কনাগুম্বনা এক্ট অমসুং রুলগী মায়োক্তা থবক তৌরবদি মীওই অদু দন্দি ওইনা ফাইন থিহনবা অমদি জেলদা থম্বনচিংবগী চৎনা কাংলোন কয়াসু য়াওরিবনি৷ মরম অদুনা কেরলাদা মপুং ফানা চৎনখ্রবা এক্ট অসি মণিপুরদসু চৎনদুনা লৌফম কনমিন্ননবা মীয়াম্না সরকারদা মতেং পাংবীয়ু হায়না ৱাই রাজেননা মীয়ামদা অাপিল তৌরি৷


text:
হকশেল
-
হিদাক-লাংথক্কী মহৌশাগী ওইবা সিষ্টেমশীং
হিদাক-লাংথক্কী মহৌশাগী ওইবা সিষ্টেমশীং শীজিন্নবগী মরি লৈনবা ঈ-পাউশীং অসি মীয়াম্না খংবা য়াম্না মথৌ তাই। InDGনা আয়ুর্বেদা, যোগা, নেচরোপেথি, য়ুনানি, সিধা অমসুং হোমোওপেথিগা (আয়ুশ) মরি লৈনবা ঈ-পাউ, রিসোর্সকী মচাক-মথুমশীং অমসুং দেটাবেজ কয়া হেন্না মরা চেৎশীলহন্নবা হোৎনৈ।
-
ৱাখল নুংঙাইনা লৈনবগী মতাংদা খংহনবা – হৌজিক য়াম্না মথৌ তাই
ৱার্ল্ড হেল্থ ওর্গানাইজেসনগী মতুংইন্না, ইং ২০২০গী মতমদদি, ৱাখলগী লায়না অসিনা মালেমগী অনিশুবা খ্বাইদগী চাউবা লায়নাগী পোৎলুম ওইরগনি। ৱাখল লায়নানা নাবা হেনগৎলক্লিবা পোৎলুম অসিগা লোয়নরিবা সমাজগী অমদি শেনমিৎলোনগী মাংজবা অসিনা ৱাখলগী লায়না অমসুং ৱাখল লায়না লায়েংবসি হেন্না পাক-চাউনা মীয়ামদা খংহন্নবগী মায়কৈরোমদা চংশিলহল্লি।
-
মমাগী অমসুং অঙাংগী হকশেলগী মরমদা খংহনবা
ভারত্তা মমা শীবগী রেসিও হন্থহন্নবা অমসুং অঙাং উন্নবগী হকশেলদা অন্টরজাটিগী ওইনা য়াউহন্নবা কন্না হোৎনরি। সরকারনা লৌখৎলিবা মখল-মখা কয়াগী প্রোগ্রামশীংগী কান্নবা ফংহন্নবা মমা অমসুং অঙাংগী হকশেলগী মরমদা হেন্না খংহন্নবা হোৎনবা হায়বসি অচৌবা দায়ত্ব অমসুং মরুওইবা তৌদবা য়াদ্রবা অমনি।
নুপীগী হকশেল
নুপীগী হকশেল হায়বসি মপুং-মরৈ ফারকপদগী থা খম্বা ফাউবগী ওইবা মহাক্কী পুন্সিদা য়াম্না মরুওইবা অমনি। ইনখৎলকপগী হকশেল, মীরোনবা অমসুং অঙাং পোক্নবগী ইন্দ্রিশীংগী হকশেল অসি য়াম্না মরুওইনা চেকশীনগদবা হিরমশীংনি। পোর্টেল অসিদা তেক্ত-কায়দনা মমা ওইবা অমসুং অঙাং পোক্নবগী ইন্দ্রিশীংগী হকশেলগী চেকশীন-থৌরাংগী মতাংদা ঈ-পাউ পীরি।
অঙাংগী হকশেল
অঙাংশীং অমদি অনৌবা পোক্লকপা অঙাংশীং, ইনখৎলকপা অমসুং চাউখৎলকপা, মরুওইবা তাংকক য়ৌরকপা, টিকা থাদোকপা, নারিঙৈদা চেকশীনগদবা, মচি ওইবা পিজ-পিথক তৌবা অসিনচিংবা কয়া অসিনা অঙাংগী হকশেলদা অচৌবা শক্লোন অমা লৌই। অঙাংশীং অসি মচি ওইবা চিঞ্জাক মরাং কায়না পীজদবা অমসুং লৌনগনবা লায়নাশীংদগী য়াম্না খুদোংথীনিঙাই ওই। মশা-মউ ফনা হৌবা অমসুং চাউখৎলকপা অসি চিঞ্জাক মরাং কায়না পীজদবা অমসুং লৌনগনবা লায়নাশীং থীংনবগী মওং চুম্বা চেকশিন-থৌরাংগা লোয়ননা ঙাক্লৌ পীবা মথৌ তাই। অঙাং অমগী পুন্সি তাংকক্তা নৌনা পোক্লকপা, খজিক্তং চাউখৎলকপা, পুংকক চাউরকপা অমসুং স্কুল চৎলবা অঙাংগী চহি অসিদা, মখোয়গী ঙমজবী থাক্তা ইনখৎনবা অমদি চাউখৎনবা অমসুং লায়নাশীংদগী ঙাকথোক্নবা অমদি থীংনবা অখন্ননা পুক্নিং চংবা অমসুং চেকশীনবা মথৌ তাই। পোর্টেল অসিদা হিরম পুম্নমক অসিগী মতাংদা ঈ-পাউ পীরি।
পোলিসিশীং অমসুং স্কিমশীং
নেসনেল হেল্ঠ মিসননা মীয়াম, নুপী অমসুং অঙাংশীং য়াউনা শোত্থরবা কাংলুপশীংদা মতিক চাবা সর্ভিস দেলিভরি লৈহন্নবা, ইক্যুইটি অমসুং একাউন্টেবিলিটি হেনগৎহন্নবা অমসুং দিসেন্ট্রেলাইজেসন চৎনহন্নবগীদমক্তা খুদোংচাবা হেন্না ফংহন্দুনা অমদি মীওই কাংলুপশীংনা মশাগী ওইবা মীয়ামগী হকশেল সিষ্টেম মপাঙ্গল কনখৎপা ঙমহন্দুনা অফবা মতিক চাবা হকশেলগী চেকশিন-থৌরাং পীনবা লেপ্লি। পোর্টেল অসিনা NHM অমসুং মখল-মখা কয়াগী হকশেলগা মরি লৈনবা পোলিসিশীং অমসুং স্কিমশীংগী মরি লৈনবা ঈ-পাউ পীরি।
আয়ুশ
আয়ুশ হায়বদি আয়ুর্বেদা, যোগা অমসুং নেচরোপেথি, য়ুনানি, সিধা অমসুং হোমোওপেথি (AYUSH) অসি হৌজিক য়াম্না মরুওইরক্লি। পোর্টেল অসিনা AYUSHকা মরি লৈনবা মপুং ওইবা ৱাফম, লাইওং খংদোকপা, লায়েংবা অমসুং মরি লৈনবা ইনষ্টিট্যুসনশীং অমসুং স্কিমশীং খংহল্লি।
ন্যুট্রিসন
ন্যুট্রিসন হায়বসি হকচাংগী ওইনা মথৌ তারিবা চিঞ্জাক্কা মরি লৈননা চাববুনি। অফবা ন্যুট্রিসন হায়বসি চাং নাইবা হকচাং শাজেলগা লোয়ননা মরাং কায়বা, অফবা চিঞ্জাক চাং মান্ননা চাববুনি। মসি হকশেল ফনা থম্নবগী য়ুম্ফমনি। পোর্টেল অসিনা চানবা চিঞ্জাক্কী লমজিং-লমতাক, চিঞ্জাক অমসুং মখোয়গী ন্যুট্রিসনগী মগুন, ন্যুট্রিসনগী ৱাখল্লোন অমসুং তৌনবা তাকপা পুম্নমক অসিগা লোয়ননা অতৈ কয়াগী ওইবা ঈ-পাউসু পীরি।
লায়নাশীং
লায়না হায়বসি হকচাং কয়াৎ নত্ত্রগা হকচাংনা মহৌশাগী ওইবা মথৌ তৌবা ঙমহন্দবা ফিভম অমহেক্তবু খংনহল্লি। মখোয় অসি কাংলুপ অহুম থোক্না খায়দোকপা য়াই। মখোয় অদুদি ইন্ট্রিনসিক ওইবা লায়নাশীং, এক্সট্রিনসিক ওইবা লায়নাশীং অমসুং হৌরকফম খংদবা লায়না অসিনি। পোর্টেল অসিনা লায়না মখলশীং অসিগী মরি লৈনবা ঈ-পাউ পীরি।
লু-নানবা অমদি লায়না চংহন্দবা
লু-নানবা হায়বসি পুন্না কদাইবু কৌবগে হায়বসিদা অফবা থক্নবা ঈশীং, মহি অমসুং মপং ওইবা অরেম-অপা নিয়ম চুম্না হুন্দোকপা, অকোয়রোন লু-নান্না থম্বা অমসুং হকচাংদা লায়না-তিন্না চংহন্দবা অসিসু য়াউই। পোর্টেল অসিনা মরুওইরবা হিরমশীং অসিগী মতাংদা ঈ-পাউ পীরি।
ৱাখল নুংঙাইনা লৈবা
ৱাখল নুংঙাইনা লৈবা হায়বসি ৱাখল নুংঙাইনা লৈহনবা মীওই অমনা মশাগী তৌবা ঙম্বা খংজবা, পুন্সিদা থোক্লিবা ৱাখল নুংঙাইতবা ফাজিনবা ঙম্বা, অর্থ থোক্না থবক তৌবা ঙম্বা অমসুং মশাগী মীওই কাংলুপকীদমক করিগুম্বা খরা তৌবা ঙম্বা অসিবু কৌই হায়না WHOনা ফোংদোকই। পোর্টেল অসিনা হৌজিক্কী ওইনা পুক্নিং চংবা মথৌ তারিবা য়াম্নমক মরু ওইরিবা হকশেলগী মশক অসিগা মরি লৈনবা ঈ-পাউ পীরি।
অহানবা লাইয়েং
অহানবা লাইয়েং হায়বসি অনাবা নত্ত্রগা অশোকপা অমগী অহৌবা চেকশীন থৌরাংগীদমক শেম শাবা অদুবুনি। পোর্টেল অসিনা য়ুম নত্ত্রগা ওফিস, স্কুল, কোলেজ নত্ত্রগা ফেক্টরিদা খংহৌদবা খুদোংথীবা নত্ত্রগা অপিকপা অশোক-অপন থোরকপদা নিংশীংগদবা মথৌ তাবা ৱাফমশীং অমদি থৌরাং তৌদুনা থমগদবগী মতাংদা ঈ-পাউ পীরি।


text:
সিটিজেনগী সর্ভিসশীং
সেক্সন অসিনা মখল-মখা কয়াগী সিটিজেন সর্ভিসশীংগী মতাংদা অকুপ্পা ৱারোলশীং পীরি।
- CICদা RTI কমপ্লেন্ট সবমিট তৌবা
- মসিনা সেন্টর ইনফোর্মেসন কমিসনদা RTI কমপ্লেন্ট সবমিট তৌনবা প্রোসেসকী মতাংদা ইনফোর্মেসন পীরি।
- বেঙ্কতা নহাক্কী কমপ্লেন্ট রেজিষ্টর তৌবা
- সেক্সন অসিনা বেঙ্কিংগী কমপ্লেন্টশীং, সবমিসনগী প্রোসেস (ওফলাইন নত্ত্রগা ওনলাইন মোদ) অমসুং বেঙ্কিং ওম্বুদসমেন সর্ভিসশীংগা মরি লৈনবা মশকশীং তাক্লি।
- ইলেক্টোরেল রোলদা নমীং রেজিষ্টর তৌবা
- সেক্সন অসিনা ইলেক্টোরেল রোলদা ওফলাইন অমসুং ওনলাইন ওইনা রেজিষ্ট্রেসন তৌবগা মরি লৈনবা ইনফোর্মেসন পীরি।
- ইমপ্লোয়মেন্ট এক্সচেঞ্জদা রেজিষ্টর তৌবা
- মসিনা ইমপ্লোয়মেন্ট এক্সচেঞ্জশীংদা রেজিষ্টর তৌনবগী প্রোসেসকী (ওনলাইন অমসুং ওফলাইন অনিমক্তা) মতাংদা ইনফোর্মেসন পীরি।
- ইলেক্ট্রোনিক টোল কলেক্সনগীদমক শিজিন্নরিবা FASTag
- তোপিক অসিনা ইলেক্ট্রোনিক টোল কলেক্সনগীদমক শীজিন্নরিবা FASTagকী মতাংদা ইনফোর্মেসন পীরি।


text:
পোলিসি সপোর্ট
সেক্সন অসিদা সরকার অমসুং অতোপ্পা এজেন্সিশীংগী মখল-মখা কয়াগী পোলিসি অমসুং স্কিমশীং নৈনরি।
- প্রধান মন্ত্রি উজ্বালা যোজনা
- তোপিক অসিদা প্রধান মন্ত্রি উজ্বালা যোজনাগা মরি লৈনবা ইনফোর্মেসনশীং পীরি।
- খুঙ্গংদা মৈ পীবগী থবক
- সেক্সন অসিদা খুঙ্গংদা মৈ পীবগী থবক্কা মরি লৈনবা পোলিসিশীং অমসুং স্কিমশীং পীরি।
- রিন্যুএবল এনর্জি
- সেক্সন অসিদা রিন্যুএবল এনর্জিগা মরি লৈনবা এক্টশীং, স্কিমশীং, পোলিসিশীং অমসুং প্রোগ্রামশীং য়াউরি।
- UJALA প্রোগ্রাম
- তোপিক অসিনা দোমেষ্টিক ইফিসিএন্ট লাইটিং প্রোগ্রাম অমা ওইরিবা উন্নট জ্যোটি বাই এফোর্দেবল LEDs ফোর ওল - UJALA প্রোগ্রামগী মতাংদা ইনফোর্মেসন পীরি।


text:
যীশু খৃষ্ট কনানো?
ৱাহং: যীশু খৃষ্ট কনানো?
পাওখুম: “শেম্বিবা মপু লৈব্রা?” হায়বা ৱাহং অসিগা মান্নবা মওংদা মী ময়াম্না যীশু লৈরমব্রা হায়না হংদে। যীশু মী অমা ওইনা, চহি 2000 রোমগী মমাংদা ইস্রায়েলদা লৈরম্মি হায়না ময়াম্না থাজনৈ। ৱাহং অসিদা নৈনরিবা ৱাফম অসি যীশুগী অশেংবা শক্তমগী মরমদনি। মালেমদা লৈরিবা লানিং-লাইশোন চৎপা ফুরুপ অয়াম্বনা যীশু মাইচৌ অমনি নৎত্রগা অফবা তম্বিবা মীশক অমনি নৎত্রগা লাইনিং চেৎপা মীশক অমনি হায়না তম্বি। অদুবু যীশু ইচম চম্বা মাইচৌ, অফবা তম্বিবা মীশক অমা, নৎত্রগা লাইনিং চেৎপা মীশক অমনি হায়না তম্বিবা ৱাফম অসিদগী য়াম্না হেল্লি হায়না বাইবলনা তম্বি।
সি: এস: লুৱিসনা ইচম চম্বা খৃস্ত্যান হায়বা মহাক্কী লাইরিক্তা অসুম্না ইদুনা হায়: “কনাগুম্বা খরনা মহাক্কী (যীশু খৃষ্ট) মরমদা ৱাখল লৌশিং ৱাৎনা ঙাংবা থীঙনবা ঐনা হোৎনরি: ‘যীশু য়াম্না চাউবা মীওইবগী মরমদা তম্বিবা অমনি হায়বা ঐ লৌশিনবা ঙম্মি, তৌইগুম্বসুং মহাক শেম্বিবা মপুনি হায়রবদি ঐ লৌশিনবা ঙম্লোই।’ মসি ঐখোয়না হায়রোইদবনি। যীশু ইচম চম্বা মীনি হায়রগা, মহাক অচৌবা তম্বিবা অমা ওইরম্মি হায়বা য়ারোই। মসি হায়রিবা মীশক অদু ৱাখল শুদবা মীশক অমা ওইরম্বা য়াই – নৎত্রগা মী অদু খমনুং লৈবাক্কী দেবিল অদু ওইরম্বা য়াই। নহাক্না খল্লিবা অদু অমদা লেপকদবনি। নিপা অসি অসিনি, নৎত্রগা অদুনি, নৎত্রগা শেম্বিবা মপুগী মচানিপানি, নৎত্রগা অঙাওবনি নৎত্রগা অদুদগী হেন্না ফত্তবা মীশক হায়না অমা হায়বা য়াই। নহাক্না মহাক অপঙবা মীনি হায়বা য়াই, নহাক্না মঙোন্দা তিন শিৎনিংবা অমসুং মহাক ফত্তবা থৱায় অমনি হায়দুনা হাৎনিংবা পোকপা য়াই; নৎত্রগা নহাক মহাক্কী খুয়া খাদা চঙজদুনা মহাকপু ইপুরোই অমসুং শেম্বিবা মপু হায়না লৌশিনবা য়াই। তৌইগুম্বসুং ইবুংঙো মহাক্কী মরমদা ঐখোয়না হায়নিংবা ৱাহৈ শীজিন্নদুনা মহাক মীওইবগী মরমদা অফবা তম্বিবা অমনি হায়না মরম চাদনা হায়রোইদবনি। ঐখোয়না মহাক্কী মরমদা হায়নিংবা হায়নবা ইবুংঙো মহাক্না ঐখোয়গী খুৎতা পিরমদে। ইবুংঙো মহাক্না মদু পান্দে।”
অদুনা, যীশুনা মহাক কনানো হায়বগে? বাইবলনা মহাক কনানো হায়বগে? অহানবদা, যোহান 10:30 দা যীশুনা হায়খিবা ৱাহৈশিং য়েংসি, “ঐ অমসুং ইপা অমতনি।” অহানবা য়েংবদা, মহাক শেম্বিবা মপুনি হায়না উদবা য়াই। অদুম ওইনমক, ইবুংঙো মহাক্না হায়খিবা অদু তাবদা যিহুদিশিংনা পিরকখিবা পাউখুম মওং অদু য়েংবিয়ু, “ঐখোয়না নঙবু নুংনা থাগদৌরিবা অসি মসিগী মরম্না নত্তে,” যিহুদিশিংনা খুম্লকই, “অদুবু শেম্বিবা মপুদা থীনা ঙাংবগী দমক্নি, মরমদি, নঙনা ইচম চম্বা মী অমা ওইদুনা, শেম্বিবা মপুনি হাইজৈ।” (যোহান 10:33) যীশুনা শেম্বিবা মপুনি হায়রিবা অদু যিহুদিশিংনা খঙবা ঙমখি। মখা থংনবা ৱাহৈ, “ঐ শেম্বিবা মপুনি হায়দে” হায়বদা, যিহুদিশিংনা হায়খিবা ৱাহৈ অদু যীশুনা লাল্লি হায়দুনা চুমথোকখিদে। “ঐ অমসুং ইপা অমতনি” (যোহান 10:30) হায়না যীশুনা হায়বদা মহাক শেম্বিবা মপুনি হায়না লাউথোকপা উবা ঙম্মি। যোহান 8:28 দা অতোপ্পা পান্দম অমগা লৈ: “ঐনা নখোয়দা থাঙ্গৈশেংনা হাইরি,” যীশুনা হাই, “‘আব্রাহাম পোক্ত্রিঙৈদগী, ঐদি লৈরে!’” অমুক হন্না, মদু তাবদা, যিহুদিশিং নুং খুন্দুনা যীশুদা নুংনা থানবা হোৎনখি (যোহান 8:59)। যীশুনা “ঐনি” হায়না পিখিবা পাউখুম অসিনা অরিবা ৱালেপ্নবদা শেম্বিবা মপুনা মহাক্কী মমিং তাকপদা “ঐনি” হায়বা ময়েক শেংনা তাকই (খোংশানবা 3:14)। শেম্বিবা মপুনি হায়না হায়বা অসি শেম্বিবা মপুগী মাইওক্তা থীনা ঙাংবনি হায়না যিহুদিশিংনা থাজরিবা ৱাহৈ অদু যীশুনা হায়খিবা লৈতে, অদুগা করিগী দমক যিহুদিশিংনা যীশুদা নুংনা থাগে তৌরিবনো?
যোহান 1:1 না হায়, “ৱাহৈ অদু শেম্বিবা মপু ওইরম্মি।” যোহান 1:14 দা, “ৱাহৈ অদুনা হকচাং ওল্লকখি।” মসিনা ময়েক শেংনা তাকই মদুদি যীশু হকচাংদা শেম্বিবা মপু অদুনি। তুংইনবা থোমানা যীশুদা ফোংদোকখি, “ঐগী ইপুরোই অমসুং ঐগী শেম্বিবা মপু” (যোহান 20:28)। যীশুনা মশাবু চুমথোকচদে। পাখোন চৎপা পোলনা ইবুংঙো মহাক্কী মরমদা অসুম্না হায়খি, “. . . ঐখোয়গী অচৌবা শেম্বিবা মপু অমসুং কনবিবা মপু, যীশু খৃষ্ট” (তীতা 2:13)। পাখোন চৎপা পিতরনসু অদুগা মান্ননা হায়খি, “. . . ঐখোয়গী শেম্বিবা মপু অমসুং কনবিবা মপু যীশু খৃষ্ট” (2 পিতর 1:1)। যীশুগী অশেংবা শক্তমগী মরমদা শেম্বিবা মপু ইপানা খঙহৌ-উহৌবনি। “তৌইগুম্বসুং মচানিপাগী মরমদা মহাক্না অসুম্না হায়, ‘হে শেম্বিবা মপু, নহাক্কী ফম্বাল মতম লৈবা খিবিক্তা লৈঙদনা পানগনি, অমসুং লাইনিং চেৎপনা ইবুংঙো নহাক্কী নিংথৌ লৈবাক্কী শাজৈ ওইগনি।’” অরিবা ৱালেপ্নবদা যীশুগী মরমদা মাইচৌশিংনা লাউথোকপদা মঙোন্দা লৈরিবা শেম্বিবা মপুগী ওইবা শক্তম অদু পন্দুনা লাউথোকখি, “ঐখোয়গী দমক অঙাং অমা পোকলে, ঐখোয়গী দমক মচানিপা অমা পিবিরে, অমসুং লৈবাক্কী লৈঙাকনা মহাক্কী মরেংবান্দা লৈগনি। অদুগা ইবুংঙো মহাকপু অঙকপা পাউতাক পিবা, খ্বাইদগী অকনবা শেম্বিবা মপু, লোম্বা নাইদবা ইপা, ইংথবগী নিংথৌ মচা হায়না কৌগনি” (য়াই: 9:6)।
অদুনা সি: এস: লুৱিসনা হায়খিবগুম, যীশু অফবা তম্বিবা মীশক অমনি হায়না থাজবা অসিনা মপুং ফাবা ওইদে। যীশুনা ময়েক শেংনা অমসুং শেম্বিবা নত্তে হায়বা য়ারোইদবা মওংদা হায়খি। করিগুম্বা মহাক শেম্বিবা মপু নত্তে হায়রবদি মহাক মচীন থীবা মীশক অমা ওইরে, মরম অসিনা মহাক মাইচৌ, অফবা তম্বিবা, নৎত্রগা লাইনিং চেৎপা মীশক অমা ওইদ্রে। যীশুনা হায়রম্বা ৱাহৈশিং অদু শন্দোক্না তাকনবা মতম অসিগী “অখঙ-অহৈশিংনা অসুম্না হায়, “পারি-পুরিগী ওইবা যীশুনা” বাইবলদা মহাক্কী মরমদা হায়রিবা মখৈ অসি ময়েক শেংনা হায়দে। যীশুনা করি তৌখি নৎত্রগা তৌখিদে হায়বগী মরমদা ঐখোয় কনা ওইদুনা মরৈ য়েৎনগনি? যীশুগা লোইন্দুনা হিংমিন্নরম্বা, পুন্না থৌগল তৌরম্বা, অমসুং যীশুনা মখোয়দা তম্বিরম্বা (যোহান 14:26) মীশিংনা হায়রম্বা অদুদগী চহি লিশিং অনিগী মতুং “অখঙ-অহৈশিংনা” যীশুনা তৌখিবা নৎত্রগা তৌখিদবা অদুগী মরমদা হপতোক-হপচিন তৌদুনা মখোয়না মতৌ করম্না যীশুগী মরমদা হেন্না খঙবা ঙমগনি?
যীশুগী অশেংবা শক্তমগী মরমদা হংলিবা ৱাহং অসি করিগী মরু য়াম্না ওইরিবনো? যীশু শেম্বিবা মপুনি নৎত্রগা নত্তে হায়বা ৱাফম অসি করিগী মরূ ওইরিবনো? খ্বাইদগী মরু ওইবা ৱাফমদি, করিগুম্বা যীশু শেম্বিবা মপু ওইরমদ্রবদি, মহাক্না তাইবংপান অপুম্বগী অয়োল-অরানগী অতৌমল ওইনা মমল পিনবা মহাক্না শিখিবা অদু মপুং পাদ্রে (1 যোহান 2:2)। শেম্বিবা মপু খক্তনা অদুগুম্বা মনতিক্নবা ঙম্লরোইদবা মমল পিবা ঙম্মি (রোমীয়: 5:8; 2 কোরিন্থ: 5:21)। ঐখোয়গী তোল্লিবা শেন্দোন অদু পিনবা যীশু শেম্বিবা মপু ওইবা তাই। শিবা য়ানবা যীশু মী ওইবা তাখি। অরান-খুভম যীশু খৃষ্ট খক্তদা ফংই। যীশু শেম্বিবা মপু ওইরবদা, মহাক অরান-খুভমগী লম্বী ওইবা ঙম্মি। যীশু শেম্বিবা মপু ওইবগী মরম্না মহাক্না লাউথোকখি, “লম্বী অদুসু অমসুং অচুম্বা অদুসু অমসুং হিংবা অদুসু ঐনি। ঐগী ইপান্না নত্তনা কনা অমতা ইপাগী নাক্তা লাকপা ঙমদে” (যোহান 14:6)।
English
যীশু খৃষ্ট কনানো?


text:
17th August 2018 |
ইম্ফাল, অাগষ্ট ১০ ঃ মণিপুরদগী অফস্পা লৌথোক্কদবনি হায়না মশা মতোমতা মৈ থাজদুনা শিখিবা এমএসএফকী ব্রাঞ্চ এদভাইজর অথৌবা পেবম চিতরঞ্জন মঙাং লৈখিদবগী ১৪ শুবা নিংশিং থৌরম থা অসিগী ১৬ তা এমএসএফনা শিন্দুনা পাঙথোক্কদৌরি৷
ঙসি অমুকোগী ওফিসতা পাঙথোকখিবা পাউগী মীফম অমদা, এমএসএফকী ন্বার্কিং প্রসিদেন্ট লকি কোন্সমনা হায়খিবদা, লৈখিদ্রবা অথৌবা পেবম চিতরঞ্জন মঙাংনা লৈখিদবা বিষ্ণুবুদা লাইশোল-তিনশোলগী থৌরম পাঙথোক্লবা মতুং ক্বাকৈথেল বজারদা কেন্দল থাদুনা অমসুং লৈ কত্তুনা ইকাই খুম্নবা উৎকনি৷ মসিগী মতুংদা পব্লিক রেল্লি অমগা লোয়ননা থাও গ্রাউন্দ তম্না চত্তুনা মফম অদুদা মীয়ামগী ওইবা মীফম পাঙথোক্কনি৷ লোয়ননা থৌরম অসিগা মরী লৈননা ব্লদ দোনেসন কেম্প অমসু পাঙথোক্কনি৷ মরম অদুনা নুমিৎ অসিদা কনাগুম্বা লুপ অমত্তনা বন্দ-ব্লোকেদনচিংবা তৌবীগনু৷ (মখা লা ৪দা)


text:
17th August 2018 |
ইম্ফাল, অাগষ্ট ১০ঃ ষ্টেট সরকারনা কৈথেলদা ফংলিবা য়ুরিয়া হারগী মমল রিভিয়ু তৌগদবনি হায়না ঙসি প্রেস ক্লবতা পাঙথোকখিবা পাউগী মীফম অমদা ভারত্য কিষান শঙ্গ মণিপুর প্রানগী জেনরেল সেক্রেটরি তেলেম দারা সিংহনা ফোঙদোকখ্রে৷
মহাক্না মখা তানা হায়খিবদা, লমদম অসিগী লৌমীশিংনা য়ুরিয়া হার ফংদবগী অন্বাবা কয়া মায়োক্নরি৷ নেস্নেল পোলিসিগী মতুং ইন্না লাক্কদৌরিবা ২০২২ দা লৌমীশিংগী ইনকম অসি দবল ওইহন্নবা ষ্টেট অসিগী এগ্রিকলচরেল সেক্টরদা অহোংবা কয়া অমা লাকহনবা মথৌ তাই৷ অহানবগী ওইনা লৌমীশিংদা হার, মরু-মরাং অমসুং ঈশিংনচিংবা মরাং কায়না ফংহন্দুনা লৌমীশিংনা অন্বাবা কয়া মায়োক্নরিবা অসি কোহন্নবা হোৎনগদবনি৷ (মখা লা ৪দা)


text:
19th August 2018 |
নিউ দিল্লি, অগষ্ট ১৯ঃ মণিপুরদা চত্থখিবা এক্সত্রা জুদিসিয়েল কিল্লিংগা মরী লৈননা সুপ্রিম কোর্টতা থারকখিবা পিটিসন অমগা মরী লৈননা হয়েং সি বি অাইগী চিফ অলোক ভম্মর্া এপিয়ার তৌগদৌরি৷
পাউ অসিনা মখা তানা হায়রিবনা, মণিপুরদা চত্থখিবা ফেক এনকাউন্টর কেসকা মরী লৈননা হয়েং নুংথিল পুং ২ তাবা মতমদা সুপ্রিম কোর্টকী জষ্টিস মদন লোকুর অমসুং জষ্টিস য়ু ললিটকী বেঞ্চতা চত্থগদৌরিবা হিয়ারিং অসিদা সি বি অাইগী চিফ অসি এপিয়ার তৌবগা লোয়ননা ফেক এনকাউন্টরগী থৌদোকশিং অসিদা মহাক্কী জবান পীগদবনি হায়রি৷
মমাংদা কোর্ট অসিদা ফেক এনকাউন্টরগী কেসকা মরী লৈননা চত্থখিবা হিয়ারিংদা সি বি অাইগী চিফ অসিদা মণিপুরদা চত্থখিবা ফেক এনকাউন্টরগী থৌদোকশিং অসিদা চেন্নরিবা এক্যুজশিং অদুগী মথক্তা চত্থরিবা ইনভেষ্টিগেসনগী প্রোগ্রেস অদু কদাই য়ৌরবগে হায়বদু কোর্ট অসিদা শন্দোক্না হায়রনবা খঙহনখিবনি৷ হিয়ারিং অদুদা সি বি অাইগী চিফ অসিনা মণিপুরগী ফেক এনকাউন্টর কেস অসিদা চেন্নরিবা এক্যুজশিং অদুগী ইভিদেন্সশিং কল্লেক্সন তৌরি হায়না ফোঙদোকখিবনি৷ অদুবু কোর্টকী মাইকৈদগী সি বি অাইগী এক্সন অসি তপ্পী হায়না খঙহনখিবগা লোয়ননা কেসশিং অদুদা (মখা লা ৪দা)


text:
25th August 2018 |
থৌদাং পাউমীদগী
ইম্ফাল অাগষ্ট ২৫: ইন্দিয়াগী অতৈ ষ্টেটশিংগুম্না মণিপুরগী ওইনা চান্দেল দিষ্ট্রীক্টতাষ্টেটকী রুরেল দিভেলপমেন্ট এন্দ পঞ্চায়তী রাজ (অার:দি: এন্দ পি: অার:) গীখুত্থাংদাবেকৱার্দ রিজন চাওখৎহনবগা মরী লৈনবা স্কীমশিং পায়খৎনবা সেন্টরনা লু: ক্রোর ৯ হেনবা বেকৱার্দ রিজন গ্রান্ট ফন্দ (বি:অার:জি:এফ:) থাদরকখ্রবসু স্কীমশিং অদু থবক ওইনা র্পায়খৎলমদবগী মমি তারে হায়না কম্পত্রোল্লর এন্দ ওদিটর জেনরেল (সি:এ:জি:) গী ওদিট রিপোর্ট অমনা ফোঙদোক্লি৷
সি:এ:জি: গী ওদিট রিপোর্ট (নম্বর ২ ওফ ২০১৮) গী মতুং ইন্না বি:অার:জি:এফ: ওইনা ইন্দিয়া গভর্নমেন্টকী অখন্নবা মিৎয়েং অমা ওইনা বেকৱার্দ রিজন গ্রান্ট ফন্দগী মখাদা ফন্দ অসিগা মরী লৈনবা স্কীমশিংগীতোঙান তোঙানবা ৱার্ক প্রোগ্রাম ৫৩০ পায়খৎনবা লু: ক্রোর ৯ লাক্ষ ২ থাদরকখিবগালোয়ননা ফন্দ অসি শিজিন্নদুনা থবক পায়খৎলমদবগী চপচাবা লংলা-লংজিল অমা ওদিট তৌবদা থেংনখি হায়রি৷
হৌখিবাশেনবা চহি ২০০৭-০৮ দা লু: ক্রোর ৯ হেনবা সেন্ট্রেল ফন্দ অসি থাদরকখিবনি হায়বসি ওদিট তৌবদা কনফার্ম তৌখিবগালোয়ননা ফন্দ অসিনা শেনবা চহি ২০১৪-১৫ ফাওবগী মনুংদাৱার্ক প্রোগ্রামশিং থবক ওইনা পায়খৎনবা সেন্টরনা অকনবা ইন্সষ্ট্রক্সন পীরকখ্রবা ফাওবা থবক্তা ওন্থোক্লমদবগী মমি তারম্বসু ওদিট তৌবদা লায়না ফাগৎপা ঙমখি হায়রি৷
অার:দি: এন্দ পি:অার: গী মিৎয়েং মখাদা অচৌবা শেলফম অসি দিষ্ট্রীক্ট রুরেল দিভেলপমেন্ট এজেন্সী (দি:অার:দি:এ:), চান্দেলগীচান্দেল দিষ্ট্রীক্ট হেদক্বাটরদা লৈবা এস:বি:অাই: ব্রাঞ্চতাহাংবা এজেন্সী অসিগী একাওন্টতাহাপচিন্দুনা মতম শাংনা থম্লম্বগালোয়ননা শিজিন্নদনা লৈরিবা শেলফম অসি সেন্টরদা হন্দোকখিনবা (রিফন্দ তৌখিনবা) একাওন্টেন্ট জেনরেল (এ:জি:), মণিপুরগী ওফিসনা হৌখিবা ২০১৫ গী মার্চ ১২ দা এজেন্সী অসিদা দি:ও: লেটর ইখ্রবসুহন্দোকখিদ্রে হায়না রিপোর্ট অদুনা ফোঙদোক্লি৷
সেন্টরগী মাইকৈদগী শিজিন্নদ্রবা বি:অার:জি: গী ফন্দশিং সেন্টরদা অমুক হঙ্গৎলক্নবা খঙহনবতা নত্তনা ফন্দ হঞ্জিল্লক্তবা তারবদি শেনবা চহি ২০১৫-১৬ তগী মখা তানা অসিগুম্বা ফন্দ অমত্তা ষ্টেটতা থাদরক্লরোই হায়না অকনবা ৱার্নিং ফাওবা তৌখিবালৈখ্রে৷ৱার্নিং অসি লৈনা লৈনাৱার্ক প্রোগ্রাম ৫৩০ পায়খৎনবা থাদরকখিবা(মখা লা ৫ দা)


text:
ঐখোয়গী মরমদা
ভিকাসপিদিয়া হায়বসি সোসিএল দিভেলপমেন্টগী লমদা অকক্নবা লৈবাক্না মথৌ তারিবদুদা পান্দম থম্লিবা নোলেজগী পোর্টেল অমনি। মলতিলিঙ্গুএল পোর্টেল অসি ইনফোর্মেসন, প্রদক্টশীং অমসুং সর্ভিসশীংদা সিঙ্গল-ৱিন্দো এক্সেস অমগুম্না ভারতকী ‘য়ৌদ্রিবা’ কম্যুনিতিশীং মরুওইনা লায়রবশীংদা য়ৌনবা অকক্নবা পান্দমগা লোয়ননা শেমগৎপনি। মসিনা নোলেজ ফংমিন্ননবগিদমক ICT তুলশীং শীজিন্নবা হেনগৎহল্লি অমসুং মসিনা চাউখৎপা পুরকই।.
ভিকাসপিদিয়ানা লায়রবা অমসুং চাউখৎপগী মরক্তা লৈবা অহোবা অসি সরকার, সিভিল সোসাইটি গ্রুপশীং / NGOশীং অমসুং প্রাইভেট ইনষ্টিট্যুসনশীংদা লিঙ্কশীং পীদুনা মেন্সিন্নবা পান্দম থম্লি। মসিগী অমত্তা ঙাইরবা পান্দম অসি লৈবাক শিনবা থুংনা খুৎশম্নদুনা কম্যুনিতিশীংগী সর্ভিস হেন্না চাউখৎহন্নবা সর্ভিসকা কোন্নবা, মীয়ামগা শম্নবা, মীয়ামদা কোম্না খংহনগদবা ইনফোর্মেসন টেক্নোলোজি (ICT) শেমগৎপনি। ভারতকী রুরেল লেন্দস্কেপ অসিনা চাউখৎলক্লিবা ICTগী অনৌবা খোংথাংশীং, মরুওইনা কমন সর্ভিস সেন্টরশীং (CSCs) অসিগী খুদোংচাবা লৌনবা হোৎনরিবা মতম অসিদা, ভিকাসপিদিয়ানা মীয়ামগী পুন্সিদা অচৌবা অহোংবা লাকহনগদবা লমদম-লমদমগী ওইবা লোলশীংদা য়াম্নমক মথৌ তারিবা কন্টেন্ট অমসুং সর্ভিসশীং পীরি।.
পোর্টেল অসি মিনিষ্ট্রি ওফ ইলেক্ট্রোনিক্স এন্দ ইনফোর্মেসন টেক্নোলোজি,গবর্ণমেন্ট ওফ ইন্দিয়ানা পায়খৎপা ইন্দিয়া দিভেলপমেন্ট গেটৱে ইনিসিএটিভকী শরুক অমা ওইনা শেমগৎপনি অমসুং মসি সেন্টর ফোর দিভেলপমেন্ট ওফ এদভান্স কম্প্যুটিং (C-DAC), হায়দ্রাবাদনা ইমপ্লিমেন্ট তৌবনি।
সেন্টর ফোর দিভেলপমেন্ট ওফ এদভান্স কম্প্যুটিং (C-DAC) অসি মিনিষ্ট্রি ওফ কম্যুনিকেসন্স এন্দ ইনফোর্মেসন টেক্নোলোজি, গবর্ণমেন্ট ওফ ইন্দিয়াগী সাইন্টিফিক সোসাইটি অমনি। C-DAC অসি মরুওইনা মীয়াম্না পাক-শন্না খংনরিবা সুপর কম্প্যুটরশীংগী PARAM সিরিজ য়াউনা ইলেক্ট্রোনিক্স অমসুং খুমাং চাউশিল্লবা ইনফোর্মেসন টেক্নোলোজি (IT) প্রদক্ট অমসুং সোল্যুসনশীং দিজাইন তৌবা, শেমগৎপা অমসুং শীজিন্নবগী থবক তৌরিবা R&D ইনষ্টিট্যুসন অমনি।
C-DAC, হায়দ্রাবাদ, অসি ই-সেক্যুরিটি, ই-লার্নিং, সপ্লাই চেইন মেনেজমেন্ট, ওপন সোর্স সোফ্টৱায়র, VLSI অমসুং এম্বেদেদ সিষ্টেমস দিজাইনগী লমদা মায়পুননা রিসর্চ তৌরি।


text:
মঙাশুবা সেদ্যুলগী এরিয়াশীং
তোপিক অসিনা মঙাশুবা সেদ্যুলগী এরিয়াশীংগী মতাংদা ইনফোর্মেসন পীরি।
কনষ্টিট্যুসনগী আর্টিকল 244(1)দা, সেদ্যুল এরিয়া হায়বসি প্রেসিদেন্টনা হুকুম অমা থোক্তুনা সেদ্যুল এরিয়ানি তাক্লবা এরিয়াশীং অদুবু খংনগনি।
প্রেসিদেন্টনা মতম অমহেক্তদা হুকুম থোক্তুনা
- সেদ্যুল এরিয়া অমগী অপুনবা মফম নত্ত্রগা অকক্নবা শরুক অমবু সেদ্যুল এরিয়া ওইবা লেপহন্নবা খংহনবা ঙম্মী;
- ষ্টেট অমদা লৈরিবা সেদ্যুল এরিয়া অমহেক্তগী এরিয়াবু ষ্টেট অদুগী গবর্ণরগা তান্নদুনা হেনগৎহনবা ঙম্মী;
- সেদ্যুল এরিয়া অমহেক্তবু, বাউন্দরিশীং শেমদোক্তুনা, হোংদোক-হোংজিন (alter) তৌবা ঙম্মী;
- য়ুনিয়ন অসিদা হাপচিনবা নত্ত্রগা অনৌবা ষ্টেট অমা শেম্বা, ষ্টেট অমত্তগী মনুং চন্দবা টেরিতোরি অমবু সেদ্যুল এরিয়ানি নত্ত্রগা মসিগী শরুক অমনি হায়না লাউথোকপা ঙম্মী;
- ষ্টেট অমহেক্তগা মরি লৈননা, প্রোভিজনশীং অসিগী মখাদা অমসুং মরি লৈনবা ষ্টেট অদুগী গবর্ণরগা তান্নদুনা থোকখিবা ওর্দর নত্ত্রগা ওর্দরশীংবু ককথত্তুনা, করম্বা মফমবু সেদ্যুল এরিয়া ওইগদগে তাক্তুনা নৌনা ওর্দর থোকপা ঙম্মী।
সেদ্যুল এরিয়া লাউথোকপগী ক্রাইটেরিয়া
এরিয়া অমবু সেদ্যুল এরিয়ানি হায়না লাউথোকপদা ইনগদবা ক্রাইটেরিয়া অদুদি
- ত্রাইবেলগী মীশীংনা হেন্না লৈবা(preponderance of tribal population);
- এরিয়া অদুগী কুংনা তাবগী মওং(compactness) অমসুং মরম চাবা সাইজ;
- এরিয়া অদুগী চাউখৎপা থীন্থবগী মওং-মতৌ; অমসুং
- মীয়াম অদুগী শেনমিৎলোনগী ষ্টেন্দর্দ খেৎনবা শেংনা উবা অসিনি।
ক্রাইটেরিয়া অসি ভারতকী কনষ্টিট্যুসনদদি পন্দে অদুবু মসি ময়েক শেংনদি লৈরে। গবর্ণমেন্ট ওফ ইন্দিয়া এক্ট 1935, কনষ্টিট্যুএন্ট এসেমব্লিগী এক্সক্লুদেদ এন্ড পার্সিএল্লি এক্সক্লুদেদ এরিয়াজ সব কমিটিগী রেকমেন্দেসনগী সেদ্যুল B অমসুং দি সেদ্যুল এরিয়াজ এন্ড সেদ্যুল ত্রাইবস কমিসন 1961গী মখাদা “এক্সক্লুদেদ” অমসুং “পার্সিএল্লি এক্সক্লুদেদ” লাউথোকপদা ইনখিবা প্রিন্সিপলশীং অদুগী মহুৎ শিল্লি।
মঙাশুবা সেদ্যুলগী এরিয়াশীংদা পীরিবা অখন্নবা প্রোভিজনশীং
- সেদ্যুল এরিয়া (SA) লৈবা ষ্টেট খুদিংমক্কী গবর্ণরনা চহিগী ওইনা, নত্ত্রগা প্রেসিদেন্টনা পাম্লকপা মতমদা, ষ্টেট অদুদা লৈরিবা সেদ্যুল এরিয়াগী এদমিনিষ্ট্রেসনগা মরি লৈননা প্রেসিদেন্টতা রিপোর্ট অমা পীগনি।
- য়ুনিয়ন গবর্ণমেন্টনা ষ্টেটশীং অমসুং সেদ্যুল এরিয়াগী এদমিনিষ্ট্রেসনদা য়াথং পীনবগী একজেক্যুটিভ পাৱর লৈগনি।
- মঙাশুবা সেদ্যুলগী পেরা 4 না সেদ্যুল এরিয়া লৈবা ষ্টেট অমহেক্তবু ত্রাইবস এদভাইজরি কাউন্সিল (TAC) অমা শেম্নবা খংহল্লি। করিগুম্বা প্রেসিদেন্টনা পাংথোক্নবা খংহল্লবদি, সেদ্যুল এরিয়াদি লৈতবা অদুবু সেদ্যুল ত্রাইবতি লৈবা ষ্টেট অমদা TAC অমা, মেম্বর কুনদগী হেলহন্দনা, মখোয়দুগী মনুংদা শরুক মরি থোকপগী অহুমদি ষ্টেট অদুগী লেজিস্লেটিভ এসেমব্লিদা সেদ্যুল ত্রাইবকী রিপ্রেজেন্টেটিভশীংনা ওইহন্দুনা শেমগদবনি। করিগুম্বা ষ্টেট অদুগী লেজিস্লেটিভ এসেমব্লিদা লৈরিবা STগী রিপ্রেজেন্টেটিভ অদুগী মশীংনা, TACদা লৈগদবা সিট মশীংদুদগী তাথরবদি, লেমহৌরিবা সিটশীং অদু ট্রাইবশীং অদুগী অতৈ মেম্বরশীংনা মেনশীনগদবনি।
- গবর্ণরনা খংহল্লকপা ষ্টেট অদুগী STশীংগী য়াইফ-থৌরাং অমসুং চাউখৎহন্নবগা মরি লৈনবা হিরমশীংদা TACনা পাউতাক পীগনি।
- গবর্ণরনা মখাদা পীরিবশীংসি প্রেস্ক্রাইব নত্ত্রগা রিগুলেট তৌদুনা রুলশীং শেম্বা য়াই।
- কাউন্সিলগী মেম্বরশীংগী মশীং, মখোয়বু খনবা অমসুং কাউন্সিলগী চিয়ারমেন অমসুং ওফিসর অমসুং সর্ভেন্টশীং খনবগী মওং-মতৌ;
- মসিগী মিটিং অমসুং মসিগী প্রোসিদ্যুওর লেপ্পা; অমসুং
- অতৈ খুদক্কী ওইবা হিরম পুম্নমক।
- গবর্ণরনা, পব্লিক নোটিফিকেসন থোক্তুনা, অকক্নবা পার্লিয়ামেন্টকী নত্ত্রগা ষ্টেটকী লেজিস্লেচরগী এক্ট অমহেক্তবু SA অমদা নত্ত্রগা ষ্টেট অদুগী মফম অমহেক্তদা চৎনগনি নত্ত্রগা চৎনরোই হায়বগী হুকুম অমা, অপীবা এক্সেপসন অমসুং মোদিফিকেসনগী মতুংইন্না পীবা ঙম্মী। গবর্ণরনা ষ্টেট অদুগী SA ওইরিবা মফম অমহেক্তদা ঈং-তপ্পা অমসুং অফবা সাসন অমা পীনবগীদমক্তা রিগুলেসনশীং শেম্বা ঙম্মী। অসিগুম্বা রিগুলেসনশীং অসিনা
- অসিগুম্বা এরিয়া অদুদা লৈরিবা সেদ্যুল ত্রাইবকী মেম্বরশীংনা নত্ত্রগা মখোয়গী মরক্তা লম পিথোক-পীশিন তৌবা থীংবা নত্ত্রগা হন্থহনবা য়াই;
- অসিগুম্বা এরিয়া অসিদা লৈবা STশীংগী মেম্বরশীংদা লম পীবগী মওং-মতৌ লেপথোকপা য়াই;
- অসিগুম্বা এরিয়া অসিদা লৈবা STশীংগী মেম্বরশীংদা শেল শান্দোক্লিবা মীওইশীংনা শেল শানবগী ব্যুজিনেস তৌরিবদুগী মওং-মতৌ লেপথোকপা য়াই।
- অসিগুম্বা রিগুলেসনশীং অসি শেম্বা মতমদা, গবর্ণরনা প্রেসিদেন্টকী অয়াবা লৌরগা, পার্লিয়ামেন্ট নত্ত্রগা ষ্টেট অদুগী লেজিস্লেচরগী এক্ট অমহেক্তবু নত্ত্রগা চৎনরিবা আইন অমহেক্তবু লৌথোকপা নত্ত্রগা শেমদোক-শেমজিন তৌবা য়াই।
- করিগুম্বা TAC অমা লৈবা ওইরবদি, অসিগুম্বা TAC অসিগা তান্নদনা গবর্ণরনা রিগুলেসন অমত্তা শেম্লোইদবনি।
কনষ্টিট্যুসনগী মঙাশুবা সেদ্যুল য়েংনবগীদমক, মফমসিদা ক্লিক তৌবীয়ু।
মঙাশুবা সেদ্যুল এরিয়া লৈবা ষ্টেটশীং
- হৌজিক্কী ওইনা, অন্ধ্র প্রদেশ, ছটিসগর, গুজরাট, হিমাচল প্রদেশ, ঝারখন্দ, মধ্য প্রদেশ, মহারাস্ত্র, ওদিশা, রাজস্থান অমসুং টেলঙ্গানাদা মঙাশুবা সেদ্যুলগী এরিয়াশীং লৈরে।
- কনষ্টিট্যুসনগী মঙাশুবা সেদ্যুলনা, সেদ্যুল এরিয়াশিংগা লোয়ন-লোয়ননা আসাম, মেঘালয়া, ত্রিপুরা অমসুং মিজোরাম হায়রিবা ষ্টেটশীং অসিখক নত্তনা অতৈ ষ্টেট অমহেক্তদা লৈরিবা সেদ্যুল ত্রাইবশীংগী এদমিনিষ্ট্রেসন অমদি কন্ত্রোল কোন্সিল্লি। কেরলা, টামিল নাদু, করনাটকা, ৱেষ্ট বেঙ্গল, উত্তর প্রদেশ অমসুং জম্মু অমসুং কশ্মিরদা খুন্দারিবা ত্রাইবেলশীংদি মঙাশুবা নত্ত্রগা তরুকশুবা সেদ্যুলগী মখাদা কোনশিন্দে।
সোর্স : http://pesadarpan.gov.in


text:
17th August 2018 |
নিউ দিল্লি অাগষ্ট ১৭: ফোর্মর প্রাইম মিনিষ্টর অটল বিহারি বাজপায়ি ঙসি নুমিদাংৱাইরম মপুং ফানা ষ্টেট ওনরগা লোয়ননা দিল্লিগী রাষ্ট্রিয়া স্মৃটি সথানদা অরোইবা মথৌ মঙম পাঙথোকখ্রে৷ থৌরম অদুদা মীরৈবাক্কী লুচিংবশিং য়াওনা লৈবাক অসিগী লুচিংবা কয়ানা শরুক য়াখি৷
অহুমলক হন্না ভারতকী প্রাইম মিনিষ্টর ওইরম্লবা ভারত রত্না এৱার্ডি অটল বিহারি বাজপায়ি মতম শাংনা এইমসতা লায়কন্নরবা মতুংদা হৌখিবা শগোলশেল নুমিৎকী নুমিদাংৱাইরম পুং ৫.০৫ তাবা মতমদা লৈখিদবনি৷ ঙসি লুচিংবা অসিগী অরোইবা মথৌ মঙম পাঙথোকখিবা অদুদা ভারতকী প্রাইম মিনিষ্টর নরেন্দ্র মোদি অমসুং বিজেপিগী চিফ অমিট শাহসু শরুক য়াখি৷
ভারতকী প্রসিদেন্ট রামনাথ কোভিন্দ, ভাইস প্রসিদেন্ট এম ভেনকয়া নাইডু য়াওনা ভারতকী লুচিংবা কয়ানা অটল বিহারি বাজপায়ি লৈখিদবদা থম্মোয় শোক্না অৱাবা ফোঙদোকখ্রে৷ লোক সভা স্পিকর সুমিত্রা মহাজন, বিজেপিগী ভেটরান লিদর অমা ওইবতা নত্তনা বাজপায়িগা মতম শাংনা লোয়নদুনা লাকখিবা এল কে অদভানি, মুর্লি মনোহর জোর্শি, অার এস এসকী চিফ মোল ভগভট , হোম মিনিষ্টর রাজনাথ, এক্সটর্নেল এফিয়ার্স মিনিষ্টর সুস্মা স্বারাজ, দিফেন্স মিনিষ্টর নিরমলা শিথারমন, কাশ্মিরগী পি দি পি লিদর মেহবুবা মুফটি, বিহারগী চিফ মিনিষ্টর নিতিসকুমার, মণিপুরগী চিফ মিনিষ্টর এন বিরেন, কংগ্রেস প্রসিদেন্ট রাহুল গান্ধী য়াওনা লুচিংবা কয়ানা বাজপায়িগী মথৌ মঙম পাঙথোকপগী থৌরমদা শরুক য়াখি৷
ভুটানগী নিংথৌ জিকমে খেরসর নমগৈয়েন ৱাংচুং, অফগানিষ্টানগী ফোর্মর প্রসিদেন্ট হমিদ করজাই, নেপালগী মিনিষ্টর ফোর ফোরেন এফিয়ার্স প্রদিপকুমার গয়াৱালি, শ্রীলঙ্কাগী এক্টিং ফোরেন মিনিষ্টর লক্সমন কিরিএলা, বংলাদেশকী ফোরেন মিনিষ্টর অব্দুল সহসন মেহমুদ অালি অমসুং পাকিষ্টানগী লো মিনিষ্টর অালি জাকিরসু শরুক য়াবা লাকখি৷


text:
কোকপিবা ফংলব্রা? মতৌ করম্না শেম্বিবা মপুদগী ঐহাক কোকপিবা ফংবা ঙমগনি?
ৱাহং: কোকপিবা ফংলব্রা? মতৌ করম্না শেম্বিবা মপুদগী ঐহাক কোকপিবা ফংবা ঙমগনি?
পাওখুম: পাখোন 13:38 না হায়, “মরম অসিনা, ঐগী ইচিন-ইনাওশিং, যীশু খৃষ্টগী মপান্না অয়োল-অরানগী কোকপিবা ফংই হায়বা ঐখোয়না নখোয়দা ফোংদোকলি’’
কোকপিবা হায়বসি করিনো অদুগা করিগী দমক ঐহাক্না মসি মথৌ তারিবনো?
‘‘কোকপিবা’’ হায়বদি অমোৎপা শেংদোকপা, ঙাকপিবা, লন তোনবা কোকপিবা হায়বনি। ঐখোয়না কনাগুম্বা অমগী মফমদা লাল্লুরবদি, হান্না লৈনরম্বা মরীদু নৌহৌনা অমুক থমবা পাম্বদগী মখোয়দা ঙাকপিনবা হায়জৈ। কনাগুম্বা অমবু ঙাকপিবা মরম চারে হায়দুনা ঙাকপিবা নত্তে। কোকপিনবা মরম চাবা মী অমতা লৈতে। কোকপিবা হায়বসি নুংশিবা উৎপা, মীনুংশি উৎপা, অমসুং থৌজাল উৎপগী থবকনি। কনাগুম্বা অমনা কনাগুম্বা অমগী মাইওক্তা তৌখিবা অদু নুংঙাইতবা অমতা লৈররোই হায়না লৌবা ৱারেপ অদুবু কোকপিবা কৌই।
বাইবলনা ঐখোয়দা অসুম্না হায় মদুদি ঐখোয় পুম্নমক শেম্বিবা মপুদগী কোকপিবা ফংবা মথৌ তাই। ঐখোয় পুম্নমক অয়োল-অরানগী থবক তৌই। পাও শন্দোকপা 7:20 না খঙহল্লি, ‘‘মালেমসিদা অচুম্বা তৌবা অমসুং অয়োল-অরান তৌদবা লাইনিং চেৎপা কনা অমতা লৈতে।’’ 1 যোহান 1:8 না হায়, ‘‘ঐখোয় অয়োল-অরান য়াওদে হায়না হায়রবদি, ঐখোয় মীনম্বনি অমসুং অচুম্বা ঐখোয়দা য়াওদে।’’ অয়োল-অরাল পুম্নমক্না শেম্বিবা মপুগী হায়বা ইন্দে (ঈশৈ লাইরিক 51:4)। মসিগী মরম্না, ঐখোয়না শেম্বিবা মপুদগী কোকপিবা মথৌ তাই। ঐখোয়গী অয়োল-অরানশিং কোকপিদ্রবদি, ঐখোয়না তৌখিবা অয়োল-অরানশিংগী মহৈ ওইনা লোম্বা নাইদনা অৱা নঙগনি। (মত্থি 25:46; যোহান 3:36)।
কোকপিবা—মতৌ করম্না ঐহাক্না ফংবা ঙমগনি?
নুংঙাইবা ৱাফমদি, নুংশি হৈবা অমসুং মীনুংশি হৈবা শেম্বিবা মপুনা – ঐখোয়গী অয়োল-অরানশিং কোকপিবা পাম্মি! 2 পিতর 3:9 না ঐখোয়দা হায়, ‘‘...নখোয়গী দমক ইবুংঙো মহাক খাঙদুনা ঙাইরি, কনা অমতা মাঙবা পামদে, তৌইগুম্বসুং মী খুদিংনা পুক্নিং হোংবা পাম্মি।” শেম্বিবা মপুনা ঐখোয়বু কোকপিবা পাম্মি, মরম অদুনা ইবুংঙো মহাক্না ঐখোয়গী দমক কোকপিনবা থৌরাং তৌদুনা থল্লে।’’
ঐখোয়গী অয়োল-অরানগী অমত্তা ঙাইরবা ফংফম থোকপা চৈরাক্তি অশিবনি। রোমীয় 6:23 গী অহানবা শরুক তংখাইদা হায়, ‘‘অয়োল-অরান তৌরুবগী মহৈদি শিবনি...।’’ ঐখোয়গী অয়োল-অরানগী ফংফম থোকপা মহৈ অদু লোম্বা নাইদবা অশিবা হায়বনি। শেম্বিবা মপুনা, মহাক্কী মপুং ফারবা থৌরাংদা, তাইবং মী অমা ওইনা শায়োনবিরকখি – যীশু খৃষ্ট (যোহান 1:1,14)। ঐখোয়না ফংফম থোকপা শিবগী চৈরাক যীশুনা লৌদুনা পাং মথক্তা শিখি। 2 কোরিন্থীয় 5:21 না ঐখোয়দা হায়, ‘‘অদুগা মঙোন্দা ঐখোয় শিদবা মপুগী লাইনিং চেৎপা ওইরকপা ঙম্নবা, অয়োল-অরান খঙজদবা মহাক্না ঐখোয়গী দমক অয়োল-অরান ওইহল্লে।” ঐখোয়না ফংফম থোকপা শিবগী চৈরাক যীশুনা লৌদুনা পাং তীংদুনা শিখি! শেম্বিবা মপু অমা ওইনা, যীশুগী শিবনা তাইবংপান অপুম্বগী অয়োল-অরানগী দমক কোকপিবা পিবিরে। 1 যোহান 2:2 না লাউথোকই, ‘‘ঐখোয়গী অয়োল-অরালগী দমক মহাক কৎথোকলবা উশিন অদুনি, অমসুং ঐখোয় খক্তগী নত্তে তৌইগুম্বসুং মালেম পুম্বগী অয়োল-অরালগী দমকসু য়াওই।’’ যীশু শিবদগী হিংগৎখি, অয়োল-অরান অমসুং শিবা মহাক্না মাইথীবা পিরবনি লাউথোকখি (1 কোরিন্থীয়: 15: 1-28)। শেম্বিবা মপু থাগৎলু, যীশু খৃষ্টনা শিবদগী হিংগৎপগী মপান্না, রোমীয় 6:23 গী অনিশুবা তংখাই শরুক্তা হায়বা চুম্মি, ‘‘. . .অদুবু ঐখোয়গী ইপুরোই যীশু খৃষ্টগী মপান্দগী ফংবা শেম্বিবা মপুগী খুদোলদি লোম্বা নাইদবা পুন্সি অসিনি।’’
অদোমগী অয়োল-অরানশিং কোকপিবা পাম্বিব্রা? করিগুম্বা ইশাগী পুক্নিং ৱাখলদা ফাওরকপা য়াম্না নীংঙমদবা অশোইবা, কাউথোকপা ঙমদবা লৈব্রা? করিগুম্বা নহাক্না যীশু খৃষ্টদা নহাক্কী কনবিবা মপু ওইনা থাজবা থম্বা ঙম্লবা, নহাক্না তৌখিবা অয়োল-অরালশিংগী কোকপিবা ফংবা ঙমগনি। এফিসা 1:7 না হায়, “শিদবা মপুগী মপুং ফারবা থৌজালগী মতুং ইন্না, মঙোন্দা ঐখোয় মহাক্কী ঈগী মপান্না হন্দোকপিনবা, অয়োল-অরান কোকপিবা ফংজরে।” ঐখোয় কোকপিবা য়ানবা, যীশুনা ঐখোয়গী তোল্লম্বা লমন পিবিরে। নহাক্না তৌগদবা থৌদাংদি যীশুনা ঐখোয়বু কোকপিনবগী মমল পিনবা শিবিখিবা অদুদা যীশুগী মপান্না শেম্বিবা মপুদা কোকপিয়ু হায়না নীজৌ অদুগা ইবুংঙো মহাক্না নহাকপু কোকপিগনি! যোহান 3:16-17 দা য়াম্না ফজবা ৱাপাও য়াওই, “মরমদি শিদবা মপুনা তাইবংপানববু অসুক্কী মতিক নুংশিবিরে, হায়বদি, ইবুংঙো মহাক্কী অমতা ঙাইরবা মচা নিপা পিবিরে; অদুনা মচা নিপা অদুবু থাজবা মী পুম্নমক্না মাঙদদুনা লোম্বা নাইদবা হিংবা ফংনবনি। মরমদি শিদবা মপুনা ইবুংঙো মহাক্কী মচা নিপা তাইবংপানবু মরাল শীননবা থারকপা নত্তে, অদুবু ইবুংঙোগী মপান্না তাইবংপানবু কনবিনবনি।”
কোকপিবা – মসি ইরাই-লাইনা ওইবা য়াব্রা?
হোই, মসি য়াম্না লাই! শেম্বিবা মপুদগী নহাক্না কোকপিবা শেল তানবগুম তানবা ঙম্লোই। শেম্বিবা মপুদগী ফংবা নহাক্কী কোকপিবা অদুগী মমল নহাক্না পিবা ঙম্লোই। মহাক্না মদু ফংবা ঙমগনি, থাজবগী মপান্না, শেম্বিবা মপুগী থৌজাল অমসুং মীনুংশিগী মপান্না। করিগুম্বা নহাক্না যীশু খৃষ্টবু নহাক্কী কনবিবা মপু ওইনা লৌশিনবা পামলবা অমসুং শেম্বিবা মপুদগী কোকপিবা ফংবা পামলবা, নহাক্না হায়জবা অসি হায়জবিয়ু। হায়জবা অসি নৎত্রগা অতোপ্পা হায়জবা অমনা নহাকপু কনবিবা ঙম্লোই। যীশুদা থাজবা থম্বা খক্তদা নহাক্না লংজখিবা অয়োল-অরানশিংদগী কোকপিবা ঙম্মি। হায়জবা অসিদি ইচম চম্না শেম্বিবা মপুদা নহাক্কী থাজবা ইবুংঙো মঙোন্দা ফোংদোকপনি অমসুং নহাকপু কোকপিবগী দমক ইবুংঙো মহাকপু থাগৎপনি। “শেম্বিবা মপু, ইবুংঙো নহাক্কী মাইওক্তা ঐনা অয়োল-অরান লংজরে অমসুং ঐহাক চৈরাক ফংফম থোকলে হায়বা ঐহাক খঙজরে। তৌইগুম্বসুং ঐনা যীশু খৃষ্টবু থাজবগী মপান্না কোকপিবা ফংবা য়ানবা ঐনা ফংগদবা চৈরাক অদু ইবুংঙো মহাক্না লৌখি। অরান-খুভম ফংনবা ঐনা ইবুংঙো নঙোন্দা ঐগী থাজবা থমজরি। ইবুংঙো নহাক্কী অঙকপা থৌজাল অমসুং কোকপিবা অদুগী দমক থাগৎচরি! অমেন!”
অইবা অসি পাবদগী নহাক খৃষ্টগী দমক ৱারেপ লৌরব্রা? করিগুম্বা ৱারেপ লৌবা লৈরবদি, মখাগী ‘‘ঐহাক ঙসি খৃষ্টবু লৌশিঞ্জরে’’ হায়বা অসিদা নম্বিয়ু।
English
কোকপিবা ফংলব্রা? মতৌ করম্না শেম্বিবা মপুদগী ঐহাক কোকপিবা ফংবা ঙমগনি?


text:
শেম্বিবা মপু লৈব্রা?
ৱাহং: শেম্বিবা মপু লৈব্রা? শেম্বিবা মপু লৈ হায়বা খঙবা ঙম্নবা খুদম লৈব্রা?
পাওখুম: শেম্বিবা মপু লৈ হায়বা মরম পিদুনা উৎপা ঙম্লোই নৎত্রগা লৈতে হায়বসু ঙম্লোই। শেম্বিবা মপু লৈ হায়বা ৱাফম অসি থাজবগী মপান্না ঐখোয়না থাজগদবনি হায়না বাইবলনা ঐখোয়দা হায়: “অদুনা থাজবা য়াওদনা শেম্বিবা মপু পেলহনবা ওইথোক্তে, মরমদি মহাক্কী মনাক্তা লাকপা মী খুদিং মহাক লৈ হায়বা থাজবা তাই অমসুং মহাকপু খৌরাংনা থীজবা মীশিংবু মহাক্না মনা পিবি।” (ইব্রীয়া 11:6) করিগুম্বা শেম্বিবা মপুনা নীংলবদি, ইবুংঙো মহাক ইচম চম্না উহনবা ঙম্মি অমসুং মহাক লৈ হায়বা তাইবংপান অপুম্বদা তাকপা ঙম্মি। তৌইগুম্বসুং করিগুম্বা ইবুংঙো মহাক্না মদু তৌরবদি, থাজবা লৈরুবগী কান্নবা লৈররোই। “অদুগা যীশুনা মঙোন্দা হায়, ‘নঙনা ঐবু উরবা মরম্না ঐবু থাজৈ, ঐবু উদ্রিবা অদুবু থাজবা মখোয় অদু য়াইফবনি’” (যোহান 20:29)
শেম্বিবা মপু লৈ হায়বগী পান্দম লৈতে হায়না হায়বা নত্তে। বাইবলনা ময়েক শেংনা তাকই, “সোরারেন্না শেম্বিবা মপুগী মতিক মঙাল লাউথোকই; অতিয়ানা ইবুংঙো মহাক্কী খুৎনা তৌখিবা থবকশিং শন্দোকই। নুমিৎ খুদিং মখোয়না লেপ্পা লৈতনা ৱা ঙাংথোকই; অহিং খুদিং মখোয়না লেপ্পা লৈতনা ইবুংঙো মহাক্কী খুৎনা তৌবা থবক লাউথোকই। মখোয়গী খোঞ্জেল লৈতে, মখোয়গী ৱাহৈ লৈতে; মখোয়দগী মখোল অমতা তাদে। অদুম ওইনমক মখোয়গী খোঞ্জেল মালেম শিনবা থুংনা চৎলি, মখোয়গী ৱাহৈ মালেমগী অরোইবা মফম ফাওবা য়ৌই” (ঈশৈ লাইরিক 19:1-4)। অতিয়াদা লৈরিবা থৱানমিচাকশিং য়েংবদা, মালেম অসি য়াম্না পাক চাউই খঙবদা, মহৌশাগী খুৎশেমগী অঙকপা য়েংবদা, কৌরৌ নুমিৎনা চঙবা উবদা ফজরিবা – হায়রিবা ময়াম অসিনা লৈশেম্বা মপু অমগী মরমদা তাকই। হায়রিবশিং অসিনা তাকপদা অৱাৎপা লৈরবসু, ঐখোয়গী থম্মোয়দা শেম্বিবা মপু লৈ হায়বগী পান্দমসু লৈরি। পাওশন্দোকপা 3:11 না ঐখোয়দা হায়, “. . .ইবুংঙো মহাক্না মীওইবগী থম্মোয়দা লোম্বা নাইদবগী খুভম শীন্দুনা থমলে।” হিংলিবা পুন্সি অসিগী মতুংদা করিগুম্বা খরা অমসুং তাইবংপান অসিগী ৱাংমদা কনাগুম্বা অমা লৈরি হায়না ঐখোয়গী থম্মোয় নুংদা খঙজবা অমা লৈ। খঙজরিবা অসি ঐখোয়না মশিং থাদবা ঙম্লোই, তৌইগুম্বসুং শেম্বিবা মপুনা ঐখোয়গী নুংদা অমসুং ঐখোয়গী অকোইবদা লৈরি হায়বা ময়েক শেংই। মসিগী মথক্তা, বাইবলনা চেকশিন ৱা ওইনা তাকই মদুদি, মী খরদি শেম্বিবা মপু লৈ হায়বা য়ারোই: “অপঙবনা মহাক্কী থম্মোয়দা হায়, ‘শেম্বিবা মপু লৈতে’” (ঈশৈ লাইরিক 14:1)। মালেমগী পুৱারীদা অয়াম্বা মীশিংনা, মাগী মাগী চৎনবি মতুং ইন্না, মীরোল খুদিংদা অমসুং লৈবাক খুদিংদা শেম্বিবা মপু অমা, করিগুম্বা অমা (নৎত্রগা কনাগুম্বা অমা) লৈরমগনি হায়না থাজনবা লৈ।
বাইবলনা শেম্বিবা মপু লৈ হায়না তাকপা অসিগী মথক্তা, মরম চাবা খন্নবা য়াবা ৱাফমশিং লৈরি। অহানবদা, ওন্তোলোজিকেল নৈনবা – মালেমদা লৈরিবা মহৌশাগী ওইবা মিৎনা উরিবা পোৎ-চৈশিংগী মরমদা নৈনবা। মহৌশাগী লৈরিবা পোৎ-চৈশিং নৈনদুনা খন্নবদা খ্বাইদগী মরু ওইবা ৱাফমদি, শেম্বিবা মপু লৈ হায়বগী মরমসিদা শেম্বিবা মপু করিনো হায়বগী ৱাখল্লোন অসিনা মরম পিরগা নৈনবা অসিনি। “শেম্বিবা মপুদি খঙবা ঙম্বদগী য়াম্না চাউবা হেল্লি” হায়বা শেম্বিবা মপুগী ৱাহনথোক অসিগা লোইননা হৌই। মসিনা তাকপদি লৈরি হায়বা ৱাফম অসিনা লৈতে হায়বা ৱাফমদগী চাউবা হেল্লি, মরম অসিনা খঙবা য়াবা শেম্বিবা মপু অমা শোইদনা লৈরমগনি। করিগুম্বা শেম্বিবা মপু লৈত্রবা, অদু ওইরবদি শেম্বিবা মপু মহাক খ্বাইদগী অচৌবা খঙবা য়াবা অদু ওইররোই, অদু ওইরবদি শেম্বিবা মপু হায়বগী ৱাহনথোক অসিগা চানদ্রে।
অনিশুবদা তেলিওলোজিকেল নৈনবা - পোৎ পুম্নমক্কী মতিক চাবা মরম অমম্ম লৈ। পোৎ পুম্নমক্কী মতিক চাবা মরম লৈ হায়বা ৱাখল্লোন অসিনা হায় মদুদি তাইবং মালেম অসি অঙকপা নীংথিজরবা শকওং শক্তম অমনি, মসিবু শেম্বা-শাবা লৈশেম্বা মপু অমা শোইদনা লৈরমগনি। খুদম ওইনা, মালেম অসিনা হৌজিক লৈরিবা হিংবগী মচাক পিবা য়ানবা কৌরৌ নুমিৎতগী লাপনা অমসুং নকনা মফম চানা থম্বিরে। ঐখোয়গী অকোইবদা লৈরিবা হিংবগী মচাকশিং অসিদগী করিগুম্বা মশিং খজিক নেম্না লৈরম্বদা, মালেমদা হিংলিবা থৱায় পানবশিং অমতা হিংবা ঙমলম্লোই। প্রোটিনগী মোলিকুইল মশিং 10243 গী মনুংদা 1 (10 গী মতুংদা ফুন মশিং 243) ওইরবা। সেল অমদা প্রোটিনগী মোলিকুইল মশিং মিলিয়নশিংনা য়াওরমগনি।
অহুমশুবা শেম্বিবা মপু লৈ হায়বগী ঙাংনরিবা ৱাফম অসিবু কোসমোলোজিকেল হায়না খঙনৈ। শাফু খুদিংগী হৌরকফম মরম লৈগনি। তাইবং-মালেম অমসুং মসিদা লৈরিবা পোৎ পুম্নমক অসি শাফু অমনি। লৈরিবা পোৎ খুদিংমক অসি ওইরকনবা করিগুম্বা হৌরকফম মরম লৈরমগনি। অদুগা লোইননা, করিগুম্বা “মরম করিসু লৈতবা” অমা লৈরমগনি, মদুনা মরম ওইদুনা লৈরিবা পোৎ পুম্নমক ওইহল্লকখি। পোৎ পুম্নমক ওইহল্লকখিবা “মরম করিসু লৈতবা” হায়বসি শেম্বিবা মপুবুনি।
মরিশুবা ঙাংনরিবা ৱাফম অসি মীওইবদা য়াওরিবা মহৌশাগী ওইবা ৱাখল্লোন হায়না কৌই। পুৱারী খুদিংদা মীওইবগী চৎনবিদা করিগুম্বা কাংলোন খরা অদুম য়াওই। চুম্মি নৎত্রগা লাল্লি হায়বা খঙবা ঙম্বগী ৱাখল মীপুম খুদিংদা য়াওই। মীহাৎপা, ওইদবা ৱা ঙাংবা, হুরানবা, অমসুং লমচৎ মোৎপা হায়বসি মালেমগী মনুংদা য়ানদবা ৱাফমনি। লাল্লি নৎত্রগা চুম্মি খঙবা ঙম্বা অসি অশেংবা শেম্বিবা মপুদগী লাকপা নৎত্রবদি কদাইদগী লাকই?
অসি পুম্নমক্কী মথক্তা, বাইবলনা ঐখোয়দা তাকই মদুদি মীওইবনা শেম্বিবা মপুগী মরমদা ময়েক শেংনা লৌশিন্দে অমসুং য়াদবা ঙম্লরোইদবা খঙবা অদু লৌশিনবা ঙমদে অদুগী মহুত্তা ওইদবা অদু থাজৈ। রোমীয় 1:25 দা অসুম্না হায়, “মখোয়না শেম্বিবা মপুগী অচুম্ববু ওইদবা অমগী দমক ওন্থোকই, অমসুং মতম চুপ্পদা থাগৎকদবা শেম্বিবা মপুগী মহুৎতা অশেম্বা পোৎশিংদা খুরুম্মি অমসুং থৌগল তৌই। অমেন।” মীওইবনা শেম্বিবা মপুদা থাজদবগী মরম্না ঙাকপিফম লৈতে হায়না বাইবলনা লাউথোকই: “তাইবংপা লৈশেম্বদগী শেম্বিবা মপুগী উবা ঙমদবা মগুনশিং – মহাক্কী লোম্বা নাইদবা পাঙ্গল অমসুং শেম্বিবা মপুগী খুৎশেম – ময়েক শেংনা উহল্লে, লৈশেমখ্রবশিংদগী খঙবা ঙমহল্লে, অদুনা মীওইবা ঙাকপিফম লৈতে” (রোমীয় 1:20)।
শেম্বিবা মপু লৈ হায়বসি “সাইন্সগী ওইবা ৱাফম নত্তে” নৎত্রগা “মতিক চাবা মরম পিবা লৈতে” হায়দুনা মীশিংনা লৌশিনবা ঙমদে। মসি ঙমদবগী মরমদি মখোয়না শেম্বিবা মপু লৈ হায়না য়াজরবদি, মখোয়গী পুন্সি শেম্বিবা মপুগী খৎতা লৈ হায়বা মখোয়না খঙবা তাই অমসুং মখোয় ইবুংঙো মঙোন্দগী ঙাকপিবা ফংবা মথৌ তাই (রোমীয় 3:23, 6:23)। শেম্বিবা মপু লৈরবদি, ঐখোয়না তৌরিবা থবক খুদিংগী দমক ইবুংঙো মহাক্কী মখাদা লৈগদবনি। করিগুম্বা শেম্বিবা মপু লৈত্রবদি, ঐখোয়না তৌনিংবা তৌবা য়ারে, শেম্বিবা মপুনা ঐখোয়বু ৱায়েল তৌগনি হায়্দুনা অকিবা লৈরোই। অসিনা মরম ওইদুনা শেম্বিবা মপু লৈতে হায়না থাজবা মীশিংনা মীওইবা তিন-কাংদগী ওল্লপনি হায়না কন্না থাজনৈ – মসিনা মখোয়দা শেম্বিবা মপুদা থাজবগী মহুৎতা অতোপ্পা অমদা থাজৈ। শেম্বিবা মপু লৈ অমসুং মীপুম খুদিংনা ইবুংঙো মহাক লৈ হায়বা থাজনৈ। কনাগুম্বা অমনা শেম্বিবা মপু লৈতে হায়না মরম পিদুনা হোৎনরিবা অসিগী অচাবা মরমদি শেম্বিবা মপু অমা লৈ হায়বা ৱাফম অসিনি।
শেম্বিবা মপু লৈ হায়বা ঐখোয়না মতৌ করম্না খঙবা ঙম্মি? খৃস্ত্যান অমা ওইনা, শেম্বিবা মপু লৈ হায়বা ঐখোয় খঙই মরমদি ঐখোয়না ইবুংঙো মঙোন্দা নুমিৎ খুদিং ৱারী তৌই। ইবুংঙো মহাক্না ঐখোয়দা খোঞ্জেল থোকনা ৱা ঙাংবা ঐখোয়না তাবা ঙমদে তৌইগুম্বসুং ইবুংঙো মহাক্না লোইনবা খঙবা ঙম্মি, ইবুংঙো মহাক্না চীংবিবা ঐখোয়না খঙবা ঙম্মি, ঐখোয়না মহাক্কী নুংশিবা খঙই, ইবুংঙো মহাক্কী থৌজাল ঐখোয়না পাম্মি। ঐখোয়গী পুন্সিদা থেংনরিবা থৌদোক খুদিংমক শেম্বিবা মপু নত্তনা খঙবা ঙমদে। শেম্বিবা মপুনা ঐখোয়বু য়াম্না ঙকপা মওংদা কনবিরে অমসুং ঐখোয়গী পুন্সি অহোংবা পিবিরে মসি ঐখোয় ইশানা তৌবা ঙমদে তৌইগুম্বসুং ইবুংঙো মহাক লৈ হায়বা য়াজৈ অমসুং থাগৎলি। খন্নরিবা ৱাফম অসিনা অচুম্বা অদুবু য়াবা ঙমদবা মী কনা অমতনা পুক্নিং চীংশিনবা ঙম্লোই। অরোইবদা, শেম্বিবা মপু অমা লৈ হায়বসি থাজবগী মপান্না লৌশিনগদবনি (ইব্রীয়া 11:6)। শেম্বিবা মপুদা থাজবা হায়বা অসি অমম্বদা চোংদুনা চৎপা মিৎতাংবা অমগা মান্নদে; মসিদি মী ময়াম তিল্লিবা থাউমৈ থান্দুনা নীংথিজনা ঙানবা কা অমদা অশোক-অকাই লৈতনা থাংজিনবা খোংথাং অমনি।
English
শেম্বিবা মপু লৈব্রা? শেম্বিবা মপু লৈ হায়বা খঙবা ঙম্নবা খুদম লৈব্রা?


text:
বরিষ্ট পেন্সন বিমা যোজনা
তোপিক অসিনা চহি 60 অমসুং মসিগী মথক্তা লৈবা অহল ওইরবা নাগরিকশীংগী কান্ননবগীদমক পায়খৎলিবা স্কিম অমা ওইরিবা বরিষ্ট পেন্সন বিমা যোজনাগী মতাংদা ইনফোর্মেসন পীরি।
বরিষ্ট পেন্সন বিমা যোজনা (VPBY) অসি চহি 60 অমসুং মসিগী মথক্তা লৈবা অহল ওইরবা নাগরিকশীংগী কান্ননবগীদমক হৌদোকখিবা স্কিম অমনি। স্কিম অসি লাইফ ইন্সুরেন্স কোর্পোরেসন ওফ ইন্দিয়াগী (LIC) খুত্থাংদা পায়খৎলি। মসি হৌদোকপা মতুং চহি অমফাউবদি ওপন ওইনা লৈগনি।
চহি য়াম্লক্লবা মতমদা সোসিএল সেক্যুরিটি পীনবা অমসুং চহি 60 অমসুং মসিগী মথক্তা লৈবা অহল ওইরবা মীওইশীংবু মখোয়গী ইন্টরেষ্ট ইনকম অদু তংদু-লৈতাদবা মার্কেট কন্দিসনশীংদগী তাথরকপদগী ঙাক-শেন্নবগীদমক স্কিম অসি চৎলিবা শেনবা চহিশিগী মনুংদা পায়খৎকনি। মসিনা চহি তরাগী ওইনা চহিদা 8%গী রিটর্নগী চাংদা গেরেন্টি পীবা শোয়দনা ফংগদবা পেন্সন অমা, থাগী/ থা অহুম খুদিংগী/ চহি তংখায়গী অমসুং চহিগী ওইনা পেন্সন ফংনবগী ওপশন অমগা লোয়ননা পীগনি।
মশক থোকপা ফিচরশীং
- স্কিম অসিনা পেন্সনর অদুনা হিংলিঙৈ মতমদা খুদক্কী ওইবা এনুইটিগী (immediate annuity) মওংদা, অমসুং মহাক্না শিরবা মতুংদা ইমুং-মনুং/ নোমিনি অদুদা পর্চেজ প্রাইসকী রিটর্ন অমগা লোয়ননা পেন্সন পীগনি।
- পেন্সনগী পীবগী মওং অসি থাগী, থা অহুম খুদিংগী, চহি তংখায়গী নত্ত্রগা চহিগী মওংদা ওইগনি।
- পেন্সন অদু ECS নত্ত্রগা NEFTগী খুত্থাংদা পীগনি।
ইলিজিবিলিটি কন্দিসনশীং অমসুং অতৈ রেষ্ট্রিক্সনশীং
- মিনিমম এন্ত্রি এজ: চহি 60 (মপুং ফারবা)
- মেক্সিমম এন্ত্রি এজ: লিমিট লৈতে
পেন্সন পীবগী মওং
পেন্সন পীবগী মওং অদু থাগী, থা অহুম খুদিংগী, চহি তংখায়গী অমসুং চহিগী মওংদা ওইগনি। পেন্সন পীবসি ECS/NEFT খক্তগী খুত্থাংদা ওইগনি। পেন্সনগী অহানবা ইনষ্টোলমেন্ট অদু, মদু পর্চেজ তৌখিবা তাংদগী হৌদুনা, পেন্সন পীবগী মওং হায়বদি, চহিগী, চহি তংখায়গী, থা অহুম খুদিংগী নত্ত্রগা থাগী ওইনা পীবগী মখাপোন্দুনা মথংশিৎনা চহি 1, থা 6, থা 3 নত্ত্রগা থা 1গী মতুংদা পীগনি।
সোর্স: PIB


text:
হায়জিন
তোপিক অসিনা হায়জিনগী মরমদা ইনফোর্মেসন পীরি।
শাফদবা ঈশীং, ফত্তবা সেনিটেসন অমসুং হায়জিন ৱাৎপনা মরম ওইদুনা থোকহনবা ফত্তবা অমাংবশীং অসিনা অতোপ্পা চহিগী কাংলুপ্তা লৈবশীংদগী চহি নৌরিবা অঙাংশীংদনা হেন্না খুদোংথীনিঙাই ওই।
সাপোন্না খুৎ-শা হামদোকপগী ইচম চম্বা হৈনবী অসিনা দাইরিয়াগী থৌদোক অসিগী শরুক তংখায়মুক্তি হন্থহল্লি হায়না পানরি। মসিনা মিৎকী ইনফেক্সনশীং, মরুওইনা ত্রাকোমা অসি য়াউনা ন্যুমোনিয়াগুম্বা রেস্পিরেটরি ইনফেক্সনশীং অমসুং অতৈ লায়নাশীং অসিগী খুদোংথীবসু য়াম্না হন্থহল্লি।
মমা মপা অমসুং শেন্নরিবা মীওইশীংনা মখোয়গী মখুৎ-মশা অদু সাপোন অমসুং ঈশীংনা মখাগী থবকশীংসিগী মতুংদা হামদোক্কদবনি: (1) মখোং হাম্লুরবা অপিকপা নত্ত্রগা নৌরিবা অঙাং চামথোক্লুরবা মতুংদা, (2) অঙাং অদুবু তোইলেট নত্ত্রগা লেত্রিন চংলুবদা মতেং পাংলুরবা মতুংদা, (3) মখোয় মশামক লেত্রিন নত্ত্রগা তোইলেট চংলুরবা মতুংদা, (4) চিঞ্জাক শোকত্রিঙৈ অমসুং নৌরিবা অঙাংশীং পীজ-পীথক তৌদ্রিঙৈদা, অমসুং, অমসুং (5) অমাংবা শেংদোক্লুরবা মতুংদা।
মমা মপা অমসুং শেন্নরিবা মীওইশীংনা অঙাংশিংবু লেত্রিন নত্ত্রগা তোইলেট শিজিন্নরুরবা মতুংদা অমসুং চাদ্রিঙৈ মমাংদা মখোয়গী মখুৎ-মশাশীং অদু সাপোন্না হামদোকপগী হৈনবী লৈহনবদা মতেং পাংগদবনি। সাপোন ফংদবা মফমদা উৎ অমসুং ঈশীংনা খুৎ হামদোকপীগদবনি। শা-ষন অমসুং মীগী অমাংবশীং অসি য়ুম, লম্বী, ঈশীংগী সোর্সশীং অমসুং অঙাংশীংগী শান্নফমদগী লাপ্না হুন্দোক্কদবনি।
অফবা হায়জিন লৈহনবা, মরুওইনা খুৎ-শা সাপোন্না হামদোকপগা লোয়ননা লেত্রিন অমসুং তোইলেটশীং শিজিন্নবসি পব্লিক হেলথ তুলশীংগী মরুওইবা মচাকশীংনি। মখোয়না অঙাং অমসুং ইমুং মনুংশীং শেল চংদনা ঙাকথোকই অমসুং অফবা অঙাংশীংদা হকশেল অমসুং ন্যুত্রিসনগী হক খংহনবদা মতেং পাংই।
কম্যুনিটিদা লৈরিবা মীওই খুদিংমক্না তোইলেট নত্ত্রগা লেত্রিন শেম্নবা অমসুং শিজিন্ননবা, অফবা হায়জিন থম্নবা, ঈশীংগী সোর্সশীং ঙাক্নবা, অমসুং কান্নদবা ঈশীং অমসুং অমাংবশীং মওং চুম্না লোইশিন্নবা পুন্না থবক তৌমিন্নবা মথৌ তাই।
মরুওইবা ৱাফমশীং :
- অঙাং অমসুং চহি নৌরিবা অঙাংশীংগী য়াউনা অমাংবা পুম্নমক শাফবা মওংদা লোইশিনগদবনি। ইমুং মনুংগী মীওই পুম্নমক্না তোইলেট, লেত্রিন নত্ত্রগা পোতি (অপিকপা অঙাংগী) শীজিন্নহনবনা অমাংবশীং মাংহনবগী খ্বাইদগী ফবা লম্বীনি। তোইলেট লৈতবা মফমশীংদদি অমাংবশীং অসি ফুমজিনগদবনি।
- অঙাংশীং য়াউনা ইমুং মনুংগী মীওই পুম্নমক্না মখোয়গী মখুৎ-মশাশীং অদু অমাংবা শম্নরুরবা মতুং, চিঞ্জাক শেম্বা নত্ত্রগা শোকত্রিঙৈ মমাং, অমসুং অঙাংশীংদা পীজ-পীথক তৌদ্রিঙৈগী মমাংদা সাপোন অমসুং ঈশীংনা শেংনা হামদোক্কদবনি। সাপোন ফংদবা মফমদা, উৎ অমসুং ঈশীংগুম্বা, মহুৎ শিনবা য়াবা শীজিন্নবা য়াই।
- নুমিৎ খুদিংগী সাপোন অমসুং ঈশীংনা খুৎ হামদোকপনা মিৎকী ইনফেক্সনশীং থীংবদা মতেং পাংই। পৃথীবীগী মফম খরদদি, মিৎকী ইনফেক্সনশীং অসিনা, মিৎপু তাংহনবা ঙম্বা, ত্রাকোমা থোকহনবা য়াউই।
- মীয়াম্না থক্নরিবা অমসুং শিজিন্নরিবা ঈশীং অসি শাফবা সোর্স অমদগী ফংবা ওইগদবনি অমসুং শেংদোক্কদবনি। ঈশীং শোক্নবা অমসুং থম্নবা পাত্রশীং অসিগী মনুং-মপান অনিমক শেংহনগদবনি অমসুং ঈশীং শেংনা থম্নবা মখুম কুপকদবনি। মথৌ তারবদি, শৌহনবা, ফিল্টর তৌবা, ক্লোরিন হাপচিনবা নত্ত্রগা নুংশানা মহিক হাত্তোকপনচিংবা য়ুমদা পাংথোকপা য়াবা থৌওংশীং অসি শিজিন্নদুনা ঈশিংদু শেংদোক্কদবনি।
- অতেকপা নত্ত্রা লেমহৌবা অথোংবা চিঞ্জাকশীং অসি খুদোংথীনিঙাই ওই। অতেকপা চিঞ্জাক অসি চামথোক্কদবনি নত্ত্রগা থোংগদবনি। থোংলবা চিঞ্জাকশীং থীন্থদনা চাগদবনি নত্ত্রগা চাদ্রিঙৈদা অমুক হন্না মপুংফানা শাহনগদবনি।
- চিঞ্জাক, কোল-লিক অমসুং শেম-শানবা মফমশীং তরু-তনান্না অমসুং শা-ঙাদগী লাপথোক্না থমগদবনি। চিঞ্জাক অসি মখুম কুপ্পা পাত্রশীংদা থমজিনগদবনি।
- ইমুং মনুংগী অরেম-অপা পুম্নমক মফম চানা মাংহনবনা অকোয়রোন অসি লু-নান্না অমসুং হকশেল ফনা থম্বদা মতেং পাংই। মসিনা অনাবা থিংবদা মতেং পাংই।
- থাগী খোংকাপ লাকপা মতমদদি হায়জিন হায়বসি য়াম্না মরুওই। তরু-তনানবা অমসুং অকংবা হায়জিনগী প্রদক্টশীং অসি নুপীমচা অমসুং নুপীশীংদা ফংহনগদবনি। মখোয়না মশাবু শেংদোকচবা অমসুং মখোয়গী ফি-রোলশীং শুদোকচবা অমসুং কংহনবা ঙমজনবা তরু-তনানবা অরোনবা মফম অমা পীবিগদবনি। সেনিটরি নেপকিনশীং অসি অতৈ অরেম-অপাশীংগা পুন্না চেক্সিন্না লোইশিনবা নত্ত্রগা মৈ থাদোকপা মথৌ তাই।
সপোর্ট তৌরিবা ইনফোর্মেসন
অঙাং অমসুং চহি নৌরিবা অঙাংশীংগী য়াউনা অমাংবা পুম্নমক শাফবা মওংদা লোইশিনগদবনি। ইমুং মনুংগী মীওই পুম্নমক্না তোইলেট, লেত্রিন নত্ত্রগা পোতি (অপিকপা অঙাংগী) শীজিন্নহনবনা অমাংবশীং মাংহনবগী খ্বাইদগী ফবা লম্বীনি। তোইলেট লৈতবা মফমশীংদদি অমাংবশীং অসি ফুমজিনগদবনি।
- মরুওইনা দাইরিয়াগুম্বা অনাবা কয়াদি মীওইবগী অমাংবদা ফংলিবা মহিকশিঙদগী লাকপনি। করিগুম্বা মহিকশিং অদুনা ঈশীংদা নত্ত্রগা চিঞ্জাক্তা, খুৎ-শাদা, কোল-লিক নত্ত্রগা চিঞ্জাক শেম্ফম নত্ত্রগা পীজফমদা চংখ্রবদি মখোয়দু য়োৎশিনখিবা অমসুং নাহল্লকপা য়াই। মীগী অমসুং শা-ষনগী অমাংবা পুম্নমক শাফবা মওংদা লোইশিনবা হায়বসি মীনা নত্ত্রগা হয়িংনা মহিকশীং শন্দোকপা থীংনবগী খ্বাইদগী মরূওইবা পাম্বৈ অমনি। মীওইবগী অমাংবশীং অসি লেত্রিন নত্ত্রগা তোইলেত্তা থাদখিবা নত্ত্রগা ফুমজিনখিবা মথৌ তাই।
- পিক্লিবা অমসুং চহি য়ামদ্রিবা অঙাংশীংগী য়াউনা অমাংবা পুম্নমক্তা মহিক চেল্লি অমসুং খুদোংথীনিঙাই ওই। করিগুম্বা অঙাংশিংনা তোইলেট নত্ত্রগা লেত্রিন শিজিন্নদনা খোং হাম্লবদি, মখোয়গি অমাংবশীংদু খুদক্তা শেংদোক্কদবনি অমসুং তোইলেট নত্ত্রগা লেত্রিন্দা থাদগদবনি নত্ত্রগা ফুমজিনগদবনি। মমা মপা নত্ত্রগা অতৈ শেন্নরিবা মীওইশীং অমসুং অঙাংশীংগী খুৎ-শা অদু সাপোন অমসুং ঈশিংনা নত্ত্রগা উৎ অমসুং ঈশীংগুম্বা মহুৎ শিনবা য়াবা অমনা হামদোক্কদবনি।
- করিগুম্বা তোইলেট নত্ত্রগা লেত্রিন শিজিন্নবগী ওইথোকপা লৈত্রবদি, মীওই খুদিংমক্না য়ুম, লম্বী, ঈশীংগী শোকফম অমসুং অঙাংশীংগী শান্নফমদগী লাপ্না খোং হাম্বীগদবনি। অমাংবশীং অদু খুদক্তা ফুমজিনগদবনি। শা-ষনগী অমাংবশীংসু য়ুম, লম্বী অমসুং অঙাংশীংগী শান্নফমদগী লাপ্না হুন্দোকখিবা মথৌ তাই।
- লেত্রিন অমসুং তোইলেটশীং অসি তোয়না শেংবা মথৌ তাই। লেত্রিনশীং অসি মখুম কুপ্তুনা থমগদবনি অমসুং তোইলেটশীং অসি ফ্লস তৌথোক্কদবনি। তরু-তনানবা লেত্রিনদা হয়িং য়াম্না ইন্দে। মীশীংনা তরু-তনানবা লেত্রিনশীং শীজিন্নগদবনি।
অঙাংশীং য়াউনা ইমুং মনুংগী মীওই পুম্নমক্না মখোয়গী মখুৎ-মশাশীং অদু অমাংবা শম্নরুরবা মতুং, চিঞ্জাক শেম্বা নত্ত্রগা শোকত্রিঙৈ মমাং, অমসুং অঙাংশীংদা পীজ-পীথক তৌদ্রিঙৈগী মমাংদা সাপোন অমসুং ঈশীংনা শেংনা হামদোক্কদবনি। সাপোন ফংদবা মফমদা, উৎ অমসুং ঈশীংগুম্বা, মহুৎ শিনবা য়াবা শীজিন্নবা য়াই।
খুৎ-শা অসি সাপোন অমসুং ঈশীংনা হামদোকপনা মহিকশীং চেলহন্দে। খুৎসি ঈশীংনা হামদোকপখক্তনা মতিক চাদে, খুৎ অনিমক শাপোন অমসুং ঈশীংনা নোইগদবনি অদুগা ঈশীংনা অমুক হামদোক্কদবনি। মসিনা চানবা চিঞ্জাক্তা অমসুং চিন্দা মহিক অমসুং অমোৎপশীং চংবদগী থীংবা ঙম্মী। খুৎ হামদোকপনসু তিনশীংনা ইনফেক্সন থোকহনবদগী থীংবা ঙম্মী। সাপোন অমসুং ঈশীং অসি লেত্রিন নত্ত্রগা তোইলেট মনাক নক্না খুদোংচাগদবা মওংদা থমগদবনি। সাপোন ফংদ্রবদি, উৎ অমসুং ঈশীং শিজিন্নবা য়াই।
- খুৎ-শা অসি মরুওইনা খোং হাম্লবা মতুং অমসুং খোং হাম্লুবদা ঙাইরিবা অঙাংগী মথুন চামথোকপীরবা মতুংদা হামদোকপা মথৌ তাই। শা-ষন অমসুং অতেকপা চিঞ্জাকশীং পায়রুরবা মতুংদা খুৎ হামদোকপা য়াম্না মরুওই।
- খুৎ-শা অসি চিঞ্জাকশীং শেমদ্রিঙৈ মমাং, চারিঙৈ নত্ত্রগা পিজনবা থৌরাং তৌরিঙৈ অমসুং অঙাংশীং পীজদ্রিঙৈ মমাংদা মতম চুপ্পদা হামদোক্কদবনি। অঙাংশীংবু অনাবশীংদগী ঙাকথোকপদা মতেং পাংনবগীদমক খোং হাম্লুরবা মতুং অমসুং চাদ্রিঙৈ মমাংদা মখুৎ অনিমক সাপোন্না নোইদুনা হাম্বা তম্বীগদবনি।
অঙাংশীংদি মখোয়গী মখুৎ অদু মচিন্দা তোইনা উমগল্লি মরমদুনা মখোয়গী মখুৎ অদু, মরুওইনা মখোয়না অমোৎপা মফমদা নত্ত্রগা শা-ষনগা শান্নরবা মতুংদা, হামদোকপা মথৌ তাই। অঙাংগী মশাশীং চাং নাইনা ইরুজথোকপীবা হায়বসি উনশাগী ইনফেক্সনশীং থীংবদা মরূওই।
অঙাংশীংদা তিন-কাংনা ইনফেক্সন লায়না থোকহল্লি অমসুং মদুনা হকচাংদগী ন্যুত্রিএন্টশীং লৌথোকই। তিন-কাং অমসুং মখোয়গী মরুমশীং অদু মীওইবা অমসুং শা-ষগী অমাংবশীং অমসুং ময়ুংদা, লৈমায় অমসুং লৈবাক্তা অমসুং ফজনা থোংদবা শাদা ফংই।
- অঙাংশীংনা লেত্রিন, তোইলেট নত্ত্রগা খোং হাম্ফমগী শরুকশীংদা শান্নহল্লোইদবনি। তিনশীংনা খোংগী উনশা ফাউদুনা হকচাংদা চংলকপা থীংনবা লেত্রিন ময়াদা খোংঙুপ নত্ত্রগা সেন্দলশীং তোংগদবনি।
- তিন-কাংশীং কমন ওইবা মফমদা লৈরিবা অঙাংশিংবু রেকমেন্দ তৌরবা দিৱার্মিংগী হিদাক-লাংথকশীংগা লোয়ননা চহি অমদা অনিদগী অহুম্লক লায়েংথোক্কদবনি।
য়েন-ঙানু নত্ত্রগা য়েন-ঙানুগী পোত্থোকশীং পায়রুরবা মতুং, য়েরুম অমসুং অহিংবা শদুমশীং শোক্লুরবা মতুং অমসুং য়েন-ঙানু অদু থম্লিবা মফম অদু শেংদোক্লুরবা মতুংদা খুৎ-শা হামদোকপনা মহিকশীং অমসুং এভিয়ান ইনফ্লুএঞ্জা (বার্দ ফ্লু) শন্দোকপা থীংবদা মতেং পাংই।
নুমিৎ খুদিংগী সাপোন অমসুং ঈশীংনা খুৎ হামদোকপনা মিৎকী ইনফেক্সনশীং থীংবদা মতেং পাংই। পৃথীবীগী মফম খরদদি, মিৎকী ইনফেক্সনশীং অসিনা, মিৎপু তাংহনবা ঙম্বা, ত্রাকোমা থোকহনবা য়াউই।
- হয়িংশীংনা মহিক পুই। মোৎলবদি হয়িং চেল্লি, অমসুং মী অমদগী অমদা মহিকশীং শন্দোকই। করিগুম্বা মমিৎ অদু চাত্থৎলপা নত্ত্রগা ইনফেক্সন লৈরক্লবদি, মিৎ উরক্তবা য়াই নত্ত্রগা তাংবা য়াই। মিৎ অসি তরু তনান্না অমসুং ফনা থমগদবনি।
- করিগুম্বা মীৎ অসি ফরিবা ওইরবদি অঙৌবা শরুক অসি শেংই, মিৎশীং ইরা চেল্লি অমসুং লংই অমসুং শেংনা উবা ঙম্মী। করিগুম্বা মীৎ অসি শাথীনা কংলবা নত্ত্রগা ঙাংলবা অমসুং চাত্থৎলবা, করিগুম্বা মিৎশাং নত্ত্রগা করিগুম্বা উবা ৱাৎলবদি, অঙাং অদু য়ারিবমখৈ থুনা ত্রেন তৌরবা হেলথ ৱার্কর অমদা য়েংথোকহনগদবনি।
মীয়াম্না থক্নরিবা অমসুং শিজিন্নরিবা ঈশীং অসি শাফবা সোর্স অমদগী ফংবা ওইগদবনি অমসুং শেংদোক্কদবনি। ঈশীং শোক্নবা অমসুং থম্নবা পাত্রশীং অসিগী মনুং-মপান অনিমক শেংহনগদবনি অমসুং ঈশীং শেংনা থম্নবা মখুম কুপকদবনি। মথৌ তারবদি, শৌহনবা, ফিল্টর তৌবা, ক্লোরিন হাপচিনবা নত্ত্রগা নুংশানা মহিক হাত্তোকপনচিংবা য়ুমদা পাংথোকপা য়াবা থৌওংশীং অসি শিজিন্নদুনা ঈশিংদু শেংদোক্কদবনি।
ইমুং মনুংশীংনা শাফবা ঈশীংগী সপ্লাই অমা লৈরবা অমসুং মদু কমদৌনা শেংনা অমদি মহিক চংহন্দনা থমগদগে হায়বদু খংলবা মতমদা অনাবা খরদমক লৈগনি। করিগুম্বা ঈশীং অদু শেংদ্রবদি মদু য়ুমদা শেন চংদনা তৌবা য়াবা পাম্বৈশীংনা শেংহনগদবনি। মদু (1) ফুত্তোকপা য়াই, (2) ফিল্টর অমদা চুমথোকপা য়াই, (3) ক্লোরিন্না শেংহনবা য়াই, নত্ত্রগা (4) নুংশা নত্ত্রগা অতৈ অচম্বা থৌওংশীংনা মহিক লৈহন্দবা য়াই।
মওং চুম্না শারবা অমসুং শেম্লবা পাইপকী সিষ্টেম, পব্লিক ষ্টেন্দপাইপশীং, বোর মখুলশিং, পোন্দ সেন্দ ফিল্টরশীং, ঙাক-শেল্লবা গুহাশিং, ঈফুৎশিং অমসুং নোংগী ঈশিং লৌশীনফম অসি শাফবা ঈশীংগি সোর্সশীংগী মনুং চল্লি। শাফদবা সোর্সকী ঈশীং হায়বদি, তুরেলশীং, দামশীং, পাৎশীং, পুখ্রিশীং, কেনেলশীং, ইথৈ লৌখোংশীং, ঙাক-শেন্দবা গুহাশীং অমসুং ঈফুৎশীং অসি য়ারিমখৈ শীজিন্নরোইদবনি। করিগুম্বা মথৌ তারবদি মসি মথক্তা পনখ্রিবা য়ুমদা বেজ তৌবা ঈশীঙ শেংদোক্নবগী পাম্বৈশীং শীজিন্নদুনা শাফবা ওইহনবা য়াই। ঈশিং অসি মনুং অমসুং মপান অনিমক নানবা মখুম পানবা কোল অমদা শাফনা থম্বা য়াই।
ইমুং মনুং অমসুং কম্যুনিতিশীংনা মখোয়গী ঈশীং সপ্লাই অদু মখাদা পীরিবশিংসি পাংথোক্তুনা ঙাক শেনবা য়াই:
- হাংদোকপা গুহাশীং মখুম কুপশিনবা, হেন্দপম্প অমা থম্বা অমসুং মদুগী হেক অকোয়বদু শা-ষন অমসুং মোৎশিনবদগী ঙাকথোকপা
- ঈফুৎ অমবু ঈফুৎ বোক্স অমনা ঙাকপা
- অমাংবা অমসুং অমোৎ-অকাইগী ঈশীং (মরুওইনা লেত্রিন অমসুং ইমুং মনুংগী ফিসু-ফিজামদগী) অসি চাকথোংবা, থকপা নত্ত্রগা চাম্বদা শিজিন্নরিবা ঈশিঙগী সোর্স অমদগী লাপ্না মাংহনবা
- লেত্রিনশীং অসি ঈশীংগী সোর্স অমদগি য়ামদ্রবদা মিটর 15 লাপথোক্না শাবা
- মতম পুম্নমক্তা, ঈশীং শোকপা অমদি থম্বদা শিজিন্নবা জেরি-কেন, বকেট, পিটচর, থৌরি অমসুং জারশীং অসি শা-ষনদগী লাপথোক্না, তরু-তনানবা মফম অমদা থমগদবনি
- শা-ষন পুম্নমক থক্নবা ঈশীংগী সোর্সশীং অমসুং ইমুং মনুং লৈরিবা মফমদগী লাপ্না থমগদবনি
- ঈশীংগী সোর্স অমগী মনাক নক্না তিলহাৎ হিদাক নত্ত্রগা কেমিকেলশীং শিজিন্নবীরোইদবনি
ইমুং মনুংশীংনা মখাগীশী পাংথোক্তুনা য়ুমদা অফবা ঈশীং থম্বা য়াই:
- থক্নবা ঈশীং অসি তরু-তনানবা, মখুম কুপ্পা পাত্র অমদা থম্বা
- য়োক্লিবা অফবা ঈশীং অদু পাইদ্রিঙৈদা খুৎ চাং নাইনা হামদোকপা
- পাত্র অদুদগী ঈশীং অদু তরু-তনানবা কপ নত্ত্রগা মখোক পানবা পাত্র অমনা লৌথোকপা
- ঈশীংগী পাত্র অদুদা কোঞ্জিন অমা পানবা
- মীওই অমত্তবু মখোয়গী খুৎশা নত্ত্রগা খুৎ অদু পাত্র অদুগী মনুংদা লুপশিনহন্দবা অমসুং মদদগী হকথেংননা থক্তবা
- ঈশীং থম্ফমদগী শা-ষন পুম্নমক লাপ্না থম্বা
করিগুম্বা থক্নবা ঈশিং অদুগী সেফটিগী মতাংদা চিংনবা লৈরবদি লোকেল ওথোরিটিশীং তান্নগদবনি।
অতোপ্পা য়ুমদা পাংথোকপা য়াবা ঈশীং শেংহন্নবগী থৌরাং 10গী মনুংদা, ঈশীং অসি অশেংবা প্লাষ্টিক বোটলশিংদা হাপ্তুনা অয়াকপা নুংশাদা পুং তরুক থম্বা নত্ত্রগা ঈশীং শেংহনবা ঙম্বা অপুনবা ফ্লোকুলেসন-দিসইনফেক্সন সাচেটশীং শিজিন্নবা অসি মনুং চল্লি।
অতেকপা নত্ত্রা লেমহৌবা অথোংবা চিঞ্জাকশীং অসি খুদোংথীনিঙাই ওই। অতেকপা চিঞ্জাক অসি চামথোক্কদবনি নত্ত্রগা থোংগদবনি। থোংলবা চিঞ্জাকশীং থীন্থদনা চাগদবনি নত্ত্রগা চাদ্রিঙৈদা অমুক হন্না মপুংফানা শাহনগদবনি।
চিঞ্জাক মুন্না থোংবনা মহিক মতাই শীহল্লি। মরুওইনা শা-য়েন অসিনচিংবা চিঞ্জাকশীং অসি মুন্না থোংগদবনি।
মহিকশীংনা লুম্বু লুম্বু শাবা চিঞ্জাকশীংদা থুনা লৈগলি। চিঞ্জাকশীং অসি থোংলবা মতুংদা, মহিক মতাইশীং লাক্নবা মতম ফংদ্রিঙৈদা, য়ারিবমখৈ থুনা চাগদবনি।
- করিগুম্বা চিঞ্জাক অদু পুং অনিদগী হেন্না থমগদবা ওইরবদি, মদু য়াম্না শান্না নত্ত্রগা য়াম্না ঈংনা থমগদবনি।
- করিগুম্বা থোংলবা চিঞ্জাক অদু অতোপ্পা চাক্লেন অমগীদমক্তা খাক্কদবা ওইরবদি, মদু হয়িং অমসুং তিন-কাং চংদনবা মখুম কুপ্পীগদবনি অমসুং চাদ্রিঙৈদা মপুংফানা অমুক শাহনগদবনি।
- যোগর্ট অমসুং অশীনবা পোরিদজ অসি চিঞ্জাকশিং থোং থাকপদা শীজিন্নবা ফৈ মরমদি মখোয়গী এসিদ অদুদা জর্মশীং লৈবা ঙমহন্দে।
মরুওইনা য়েন-ঙানু অমসুং সমুদ্রগী চিঞ্জাক্কুম্বা অতেকপা চিঞ্জাকশীংদা মহৌশানা জর্মশীং অসি লৈগল্লি। করিগুম্বা অথোংবা চিঞ্জাকশীংনা অতেকপা চিঞ্জাক থেংনরুরবদি মদুদা জর্মশীং চংলকই, অমসুং জর্মশীং অসিনা পুং খরগী মনুংদা অথোংবা চিঞ্জাক অদুদা মচা কোকপা ঙম্মি। অথোংবা অমসুং থোংদবা চিঞ্জাক অসি মতম পুম্নমক্তা তোঙান তোঙান্না থম্বীগদবনি। অহিংবা চিঞ্জাক অদু শেম-শারবা মতুংদা, থাং মচা, কক্নবা বোর্দশীং অমসুং মমায়শীং অদু মতম পুম্নমক্তা সাপোন্না শেংনা চামথোক্কদবনি।
- অপিকপা অমসুং চহি নৌরিবা অঙাংশীংগীদমক চিঞ্জাকশীং শেম্বীবা মতমদা অখন্নবা চেক্সিন থৌরাং লৌবীগদবনি। মখোয়গী চিঞ্জাক অদু তেক্না শেম্বীগদবনি অমসুং শাংনা থমদনা, খুদক্তা পীজবীগদবনি।
- খোম্লাং অসি অপিকপা অমসুং নৌরিবা অঙাংশিংগী খ্বাইদগী শাফবা (অমসুং খ্বাইদগী মচি ওইবা) শঙ্গোমনি। শুমদোক্লবা খোম্লাং অসি তরু-তনানবা, মখুম খুমজিল্লবা পাত্র অমদা হাপ্তুনা রুম তেম্পেরেচরদা পুং নিপাল থম্বা য়াই। করিগুম্বা পুংকক চাউরবা অঙাংদা শা-ষনগী শঙ্গোম পিথকপা তারবদি মদু নৌনা শৌহনবীগদবনি নত্ত্রগা পেষ্টুরাইজ (মাং তাক্নিংঙাই ওইবা বেক্টেরিয়া হাৎনবা শঙ্গোম শৌহন্নবগী অখন্নবা লম্বী অমা) তৌবীগদবনি।
- এভিয়ান ইনফ্লুএঞ্জা (বার্দ ফ্লু) শন্দোকপা থীংনবা য়েন-ঙানু অমসুং য়েন-ঙানুগী প্রদক্ট পুম্নমক মপুংফানা থোংগদবনি।
- উহৈ অমসুং মনা মশীংশীং অসি, অখন্ননা করিগুম্বা মখোয়দু নৌরিবা অঙাংশীংনা হিংনা চারবদি, খোক্তোক্কদবনি নত্ত্রগা অশেংবা ঈশিংনা মপুংফানা চামথোক্কদবনি। উহৈ অমসুং মনা মশীংশীং অসি হকচাং শোকহনবা য়াবা তিলহাৎ হিদাক অমসুং নাপী হাৎনবা হিদাকশীংগুম্বা কেমিকেলশীং তোয়না হাপ্পী।
- অতেকপা চিঞ্জাকশীং পাইরুরবা মতুংদা খুৎ অসি সাপোন অমসুং ঈশিংনা হামদোক্কদবনি।
চিঞ্জাক, কোল-লিক অমসুং শেম-শানবা মফমশীং তরু-তনান্না অমসুং শা-ঙাদগী লাপথোক্না থমগদবনি। চিঞ্জাক অসি মখুম কুপ্পা পাত্রশীংদা থমজিনগদবনি।
চিঞ্জাক্তা পকপা জর্মশীং অসি য়োৎশিনখিদুনা অনাবা পোকহল্লকপা য়াই। চিঞ্জাকশীং জর্মশীংদগী ঙাকথোক্নবগীদমক:
- চিঞ্জাক শেম-শানবা লৈমাইশীং তরু-তনান্না থমগদবনি
- থাং মচা, থোং-থাক্নবা কোল-লিকশীং, চফু অমসুং পুখমশিং শেংনা অমসুং কুপশিন্দুনা থমগদবনি
- পুখম-তেঙ্গোত নত্ত্রগা খাংশীং শেংবদা শিজিন্নবা ফি-রোলশীং নুমিৎ খুদিংগী ফজনা শু-চামগদবনি। চাবা হেক লোইবগা পুখম, কোল-লিক অমসুং খাং চামথোক্কদবনি অমসুং মখোয়দু রেক অমদা কংহন্নবা থমগদবনি
- তিন-কাং অমসুং শা-য়েন্দগী ঙাকথোক্নবা চিঞ্জাক অসি তরু-তনানবা, মখুম পানবা পাত্রশীংদা থমগদবনি
- ফিদিং বোটল নত্ত্রগা মচিনশীং অদু শিজিন্নরোইদবনি মরমদি মদুদা দাইরিয়া থোকহনবা য়াবা জর্মশীং লৈরম্বা য়াই। অঙাংশীংদা খোম্লাং ইনবীবা নত্ত্রগা মখা লাউবা তরু-তনানবা কপ অমদগী পীথকপিবা য়াই। করিগুম্বা বোটল/মচিন শিজিন্নরবদি, মখোয়দু শিজিন্নবা খুদিংগী অশৌবা ঈশীংনা শেংদোক্কদবনি।
ইমুং মনুংগী অরেম-অপা পুম্নমক মফম চানা মাংহনবনা অকোয়রোন অসি লু-নান্না অমসুং হকশেল ফনা থম্বদা মতেং পাংই। মসিনা অনাবা থিংবদা মতেং পাংই।
- জর্মশীং অসি চিঞ্জাক্কী অরেম্বা শরুক, উহৈ অমসুং মনা-মশীংগী খোক্তোক্লবা মকুশীংদা লৈগনবা হয়িং, খরম্মী, উচি অমসুং উতিন্না শন্দোকপা ঙম্মী।
- করিগুম্বা মফমদুদা কম্যুনিটিগী ওইনা অরেম-অপাশিং হুন্দোকফমগী থৌরাং লৈত্রবদি ইমুং খুদিংনা নুমিৎ খুদিংগী ওইনা ইমুংগী অরেম-অপাশিং হুন্দোকফম কোম অমা থম্বা মথৌ তাই।
- ইমুং মনুং অমসুং অকোয়বশীং লু-নান্না থম্বা, অমাংবা, অমোৎ-অকাই অমসুং শিজিন্নরবা ঈশীং লৈহন্দবনা লায়না থীংবা ঙম্মী। ইমুং মনুংগী শিজিন্নরবা ঈশিং অদু লৈকোন্দা নত্ত্রগা লৌবুক্তা কেনেল অমা শেমদুনা চেন্থহন্দুনা শাফবা মওংদা মাংহনখিবা য়াই।
- তিলহাৎ হিদাক অমসুং নাপী হিদাক্কুম্বা কেমিকেলশীং অসি করিগুম্বা ঈশিংগী সপ্লাই নত্ত্রগা চিঞ্জাক্তা, খোং-খুত্তা খজিক্তং থেংখিবা মতমদা খুদোংথীবা ওইবা য়াই। কেমিকেলশীং হেন্দল তৌবদা শিজিন্নরুবা ফি-রো, অমসুং পাত্রশীং অসি ইমুং মনুংগী ঈশীংগী সোর্স অমগী মনাক্তা শু-চাম্বা তৌরোইদবনি।
- তিলহাৎ হিদাক অমসুং অতৈ কেমিকেলশীং অসি য়ুমগী অকোয়বদা নত্ত্রগা ঈশীংগী সোর্স অমগী মনাক নক্না শিজিন্নরোইদবনি। কেমিকেলশীং অসি থক্নবা ঈশিংগী পাত্র নত্ত্রগা চিঞ্জাক্কী ময়া নক্না থম্লোইদবনি। চিঞ্জাক নত্ত্রগা ঈশীং অসি কৈদৌঙৈদা তিলহাৎ হিদাক নত্ত্রগা হার হাপ্পা পাত্রশীংদা থম্লোইদবনি।
থাগী খোংকাপ লাকপা মতমদদি হায়জিন হায়বসি য়াম্না মরুওই। তরু-তনানবা অমসুং অকংবা হায়জিনগী প্রদক্টশীং অসি নুপীমচা অমসুং নুপীশীংদা ফংহনগদবনি। মখোয়না মশাবু শেংদোকচবা অমসুং মখোয়গী ফি-রোলশীং শুদোকচবা অমসুং কংহনবা ঙমজনবা তরু-তনানবা অরোনবা মফম অমা পীবিগদবনি। সেনিটরি নেপকিনশীং অসি অতৈ অরেম-অপাশীংগা পুন্না চেক্সিন্না লোইশিনবা নত্ত্রগা মৈ থাদোকপা মথৌ তাই।
ইনখৎলকপী অমসুং ইনখৎলক্লিবা মমাংগী নুপীমচাশীংদা অঙাং পোকপদা থাগী খোংকাপকী মরুওইবা অমসুং থাগী খোংকাপকী হায়জিনগী মতাংদা খংহনবা হায়বসি য়াম্না মরুওই। মখোয়না থাগী খোংকাপ লাক্লিঙৈদা মখোয় মশাবু কমদৌনা লু-নান্না লৈগদগে অমসুং কেয়র লৌগদগে হায়বদু খংবা মথৌ তাই। নুপামচাশীংনসু থাগী খোংকাপকী মরমদা খংবা মথৌ তাই অমসুং নুপীমচাশীংগী অকক্নবা হায়জিনগী মথৌ তাবদু খংগদবনি।
ইনখৎলক্লিবী নুপীমচাশীং অমসুং নুপীশীংদা হায়জেনিক ওইবা থাগী খোংকাপ লৈহনবা হায়বসি প্রোমোট অমসুং সপোর্ট তৌগদবনি।
- ফি নত্ত্রগা নেপকিন্নচিংবা তরু-তনানবা অমসুং অকংবা নুপীগী ওইবা হায়জিন প্রদক্টশীং ফংগদবনি। ফি শীজিন্নবা ওইরবদি সাপোন অমসুং ঈশীংনা চাং নাইনা শূদোকপা অমসুং মথং শিজিন্নদ্রিঙৈদা নুংশাদা মপুং ফানা কংহনবা হায়বসি য়াম্না মরুওই। কংফাত্তবা ফি-রোলশীংদা ইনফেক্সন থোকহনবা ঙম্বা জর্মশীং য়াউবা য়াই। শিজিন্নরবা সেনিটরি নেপকিনশীং অসি অমোৎ-অকায় হুন্দোকফম কোম অমদা হুন্দোক্কদবনি নত্ত্রগা খোমজিন্দুনা মৈ থাদোক্কদবনি।
- নুপীমচা অমসুং নুপীশীংগী থাগী খোংকাপ লাকপা মতমদা শিজিন্ননবা অমসুং মখোয়গী ফি/নেপকিন হোংদোকপদা মখুৎ-মশা হাম্বদা শীজিন্ননবা ঈশীং অমসুং সাপোন অসি প্রাইভেট ওইবা মফম (ইরুজফম, লেত্রিন) অমদা পীবীগদবনি। থাগী খোংকাপকী হায়জিন ফজনা লৈতবনা ফঙ্গেল (fungal) ইনফেক্সনশীং থোকহল্লকপা য়াই। হঞ্জিন হঞ্জিক ইনফেক্সন লৈরকপনা শাথীবা রিপ্রদক্টিভ ত্রেক ইনফেক্সন থোকহনবা য়াই। মসিনা অঙাং পোক্তবগী থৌওং লৈহনবা য়াই।
- স্কুলশীংদা নুপীমচাশিং অমসুং নুপামচাশীংগী তোখায়বা লেত্রিনশীং থমগদবনি। নুপীমচাশীংগী লেত্রিন্দা মখোয় মশাবু শেংদোকচনবা সাপোন অমসুং ঈশিংগী খুদোংচাবা ফংহনবা মথৌ তাই। প্রাইভেট ওইবা, লু-নানবা অমসুং শাফবা লেত্রিনশীং লৈবনা নুপীমচাশিংবু স্কুলদা শাংনা থমথহনবদা মতেং পাংই অমসুং মসিনা ঙন্না লুহোংবা অমসুং মীরোনবা থেংথহনগনি।
নুপীমচাশীং অমসুং নুপীশীংনা থাগী খোংকাপ লাক্লিঙৈদা, মখোয়গী অরোন-অথুপশীং অদুবু ইকাই খুম্নবীগদবনি।
সোর্স: UNICEF


text:
19th August 2018 |
থৌদাং পাউমীদগী
ইম্ফাল, অগষ্ট ১৯ঃ লাইবক থিবা থৌদোক অমদা মখুৎ নাম্মা ককখ্রবা মতুং মখা তানা হৌজিকসু য়েৎ থংবা খুৎ ককপা য়াবগী ফিভমদা লৈবদগী ওপরেসন তৌনবা শেল থুমগী অৱাবা মায়োক্নরিবা মশাগী চহী ৮খক্তা ঙাইরিবা উখ্রুলগী নুংবী খুলেনদগী থেমার্কতা খরদং ওইরবসু মতেং ওইনবা হায়দুনা হেল্পিং হেন্দসনা ঙসি শেলগী তেংবাং খুৎশিন্নখ্রে৷
মরাইবক থিরবা থেমার্ক কামকারা (৮) অপোকপা সোমি কামকারা অসি উখ্রুলগী নুংবী খুলেনদগীনি৷ থৌদোক অসি ভিক্তিম অসিনা মমাং চহী ২০১৭ গী সেপ্টেম্বর ৬ তা ওরিয়েন্টেল নাগা একাদমিদা ক্লাস ৱান তম্লিঙৈ মতমদা থোকখিবনি৷
নুমিৎ অদুদা নুপামচা অসি এডুকেসন মিনিষ্টর টিঐচ রাধেশ্যামনা চিফ গেষ্ট ওইদুনা টাউন হোলদা পাঙথোকখিবা ইদুফেস থৌরম অমদা শরুক য়াখি৷ থৌরম মনুংদা মপান থোক্নিংই হায়দুনা টাউন হোলগী মনিং থংবা শরুক্তা মপান থোকফম থিরিঙৈদা মফম অদুদা খিনবা ত্রান্সফোর্মরদগী মৈনা চিংবদগী উখ্রুলদা লৈবা ডাঃ নেলসন ক্লিনিক্তা পুখৎতুনা লায়কন্নরবা মতুং মখা তানা উখ্রুল দিষ্ট্রিক্ট হোস্পিতালদা রিফর তৌদুনা লায়কন্নখি৷ মদুগী মতুংদা রিমসতা রিফর তৌদুনা নুমিৎ ১৫নিরোম লায়কন্নরবা মতুং জেনিমস হোস্পিতালদা মখা তানা রিফর তৌদুনা লায়কন্নখি৷
জেনিমসকী ডোক্টরগী এদভাইস মতুংইন্না ভিক্তিম অসিগী ওইগী খুৎকী খুজেং ফাওবা ককখি৷ করিগুম্বা ফিভম অসি লুরকপা তারবদি য়েৎ থংবা খুৎ অসি ককপা য়াই হায়না ডোক্টরনা এদভাইস তৌখি৷
থৌদোক অসিগী মতাংদা এম এস পি দি সি এল উখ্রুল দিষ্ট্রিক্টকী একজিক্যুটিভ ইঞ্জিনিয়ারনা ভিক্তিম অসিগী লায়েংবদা মতেং ওইনবা লুপা লিশিং ৬০গী (মখা লা ৪দা)


text:
মেলেরিয়া
তোপিক অসিনা মেলেরিয়াগী মরমদা ইনফোর্মেসন পীরি
মেলেরিয়া হায়বসি কাংনা চিকপনা শন্দোকপা শাথীবা লায়না অমনি। মেলেরিয়া অসি মরুওইনা মীরোনবী নুপীশীংগীদমক খুদোংথীনিঙাই ওই। মীরোল্লিঙৈ মতমদা মেলেরিয়া লৈবনা লায়না শন্দোক্লিবা মফমদা লৈবা চাদা 20দি অরুম্বা য়ৌদনা পোকহল্লি অমসুং মসিগী মথক্তা এনেমিয়া, শীনা পোকপা অমসুং মমা শিহনবফাউবা থোকহল্লি।
মেলেরিয়া অসি এনোফেলিস কাং অমনা চিকপদগী শন্দোকই। কাং অদুনা মেলেরিয়া পেরাসাইট, প্লাজমোদিয়ম অসি মী অমদগী মী অমদা শন্দোকই। মী অদু অরুম লাইহৌ, দাইরিয়া, ওবা, কোক চিকপা, ইংথম চনবা অমসুং ফ্লু মানবা অনাবশীংনা নাহল্লি। মরুওইনা অঙাংশীংদা, লায়না অসিনা য়াম্না থুনা শোকচিনহনবা ঙম্মী অমদি কোমা অমসুং শিবফাউবা য়াউহল্লি। চহি 5গী মখাদা লৈবা অঙাংশীংদা মেলেরিয়া অসি খ্বাইদগী হেন্না খুদোংথীনিঙাই ওই মরমদি মখোয়দা মদু থিংনবা ইমুনিটি খজিক্তমক য়াউই।
মেলেরিয়া থীংদুনা অমসুং মদুবু ঙন্না লায়েংদুনা মীওই কয়াগী পুন্সি কনবা য়াই। অঙাংশিং অমসুং মখোয়গী ইমুংগী মীওইশীংনা অথুবা অমসুং ইফেক্তিভ ওইবা লাইয়েং অমসুং মেলেরিয়া থীংনবা ক্বালিতি হেলথ কেয়র ফংবগী হক লৈ।
মরুওইবা ৱাফমশীং:
- মেলেরিয়া অসি কাং খরনা চিকপদগী শন্দোকই। তিলহাৎ হিদাক্তা লুপথোক্লবা কাংখল মনুংদা তুম্বদা কাং চিকপদগী থীংনবা খ্বাইদগী ফবা পাম্বৈনি।
- মেলেরিয়া লৈবা মফম অদু অঙাংগীদমক্তদি খুদোংথীনিঙাই ওইরে। অরুম হৌরবা অঙাং অমবু খুদক্তা ত্রেন তৌরবা হেলথ ৱার্কর অমনা য়েংহনগদবনি অমসুং করিগুম্বা মেলেরিয়া লৈরে খংলবদি য়ারিবমখৈ থুনা চুনবা এন্টিমেলেরিয়াগী লাইয়েং লৌগদবনি। অরতেমাইসিনিন-বেজ কম্বিনেসন থেরাপিজ (ACTs) অসি প্লাজমোদিয়ম ফলসিপারম মেলেরিয়াগী লাইয়েংগীদমক্তা WHOনা রেকমেন্দ তৌই। মসিনা খ্বাইদগী শাথীবা মেলেরিয়া মখলনি অমসুং মসিনা মেলেরিয়ানা শিহল্লিবা ময়ামসিগী অয়াম্বা মরম ওই।
- মেলেরিয়া অসি মীরোনবী নুপীশীংগীদমক য়াম্না খুদোংথীনিঙাই ওই। মেলেরিয়া অসি কমন ওইবা মফমদা, মখোয়না মেলেরিয়া অসি, ত্রেন তৌরবা হেলথ ৱার্কর অমনা রেকমেন্দ তৌবা এন্টিমেলেরিয়াগী তেব্লেট চাদুনা অমসুং তিলহাৎ হিদাক্তা লুপথোক্লবা কাংখল মনুংদা তুমদুনা থীংবা য়াই।
- মেলেরিয়ানা নাহল্লবা নত্ত্রগা ফগৎলক্লিবা অঙাং অমদা মহি-মনাই অমসুং চিঞ্জাক মরাং কায়না মথৌ তাই।
সপোর্ট তৌরিবা ইনফোর্মেসন
মেলেরিয়া অসি কাং খরনা চিকপদগী শন্দোকই। তিলহাৎ হিদাক্তা লুপথোক্লবা কাংখল মনুংদা তুম্বদা কাং চিকপদগী থীংনবা খ্বাইদগী ফবা পাম্বৈনি।
কম্যুনিতিগী মেম্বর পুম্নমক, মরুওইনা নৌরিবা অঙাং অমসুং মীরোনবী নুপীশীং অসি কাংনা চিকপদগী ঙাকথোক্কদবনি। ঙাকথোকপা অসি মেলেরিয়াগী কাংনা চিকপা মতম হায়বদি নুমিৎ তারবা অমসুং নুমিৎ থোক্লক্ত্রিঙৈগী মমাং অসিদা মথৌ তাই।
তিলহাৎ হিদাক্তা লুপথোক্লবা শাংনা চৎপা কাংখল অসি য়ামদ্রবদা চহি অহুমদি চৎলি অমসুং তিলহাৎ হিদাক্তা অমুক হন্না লুপথোকপা মথৌ তাদে। কাংখলশীং অসি মেলেরিয়া কন্ত্রোল প্রোগ্রামশীংনা য়েন্থোকই অমসুং হেলথ ফেসিলিটিশীংদগী নত্ত্রগা চাইল্ড হেলথ দে নত্ত্রগা ইন্তিগ্রেতেদ কেম্পেনশীংগী মতমদা ফংই। কাংখল অয়াম্বদি, মরুওইনা মীরোনবী নুপী অমসুং চহি নৌরিবা অঙাংশীংদা শেল লৌদনা য়েন্থোকই। মরুওইনা অর্বান এরিয়াশীংদা, মখোয় অসি কৈথেলদা নত্ত্রগা সোসিএল মার্কেতিং প্রোগ্রামশীংদা ফংই। লুপথোক্তবা কাংখলশীং শিজিন্নরিবা ওইরবসু ত্রেন তৌরবা হেলথ ৱার্করশীংনা শাফবা তিলহাৎ হিদাকশীংদা অমুক হন্না লুপথোক্নবা পাউতাক পীবা য়াই।
তিলহাৎ হিদাক্তা লুপথোক্লবা কাংখল অসি, কাং য়াম্না লৈতবা অকংবা থাশীং য়াউনা চহি চুপ্পা শিজিন্নগদবনি।
তিলহাৎ হিদাক্তা লুপথোক্লবা কাংখলশীং শীজিন্নবগী মথক্তা, নত্ত্রগা করিগুম্বা কাংখল ফংদ্রবা নত্ত্রগা শিজিন্নদ্রবদি অতোপ্পা থৌওংশীংনা মতেং পাংবা য়াই, অদুবু মখোয় অদু কাংখল শীজিন্নবদৌনা ইফেক্টিভ ওইবদি নত্তে:
- থোং অমসুং থোংনাউদা স্ক্রিনশীং শিজিন্নবা; মসি অর্বানগী ফিভমদা অয়াম্বা শিজিন্নৈ অমসুং খুংগংগি য়ুম কৈশীংদদি ইফেক্টিভ ওইদে
- কাংমৈ হিদাক শিজিন্নবা; মসিনা তান্থোকই অদুবু কাং হাৎপদি নত্তে। মসি শাংনা চৎপা নত্তে
- খোং অমসুং খুৎ কুপশিনবা ফি-রোল শেৎপা (খুদাং চোনবা ফুরিৎ অমসুং খোংগ্রাউ অশাংবি নত্ত্রগা স্কর্ট); করিগুম্বা মেলেরিয়া কাংনা খ্বাইদগী এক্টিভ ওইবা মতম- নুমিদাংৱাইরমদগী নোংঙাল্লমদাই ফাউবগী মতমসিদা শেৎ-চারবদি কাং চিকপগী চাং হন্থহনবদা মতেং পাংই।
মেলেরিয়া লৈবা মফম অদু অঙাংগীদমক্তদি খুদোংথীনিঙাই ওইরে। অরুম হৌরবা অঙাং অমবু খুদক্তা ত্রেন তৌরবা হেলথ ৱার্কর অমনা য়েংহনগদবনি অমসুং করিগুম্বা মেলেরিয়া লৈরে খংলবদি য়ারিবমখৈ থুনা চুনবা এন্টিমেলেরিয়াগী লাইয়েং লৌগদবনি। অরতেমাইসিনিন-বেজ কম্বিনেসন থেরাপিজ (ACTs) অসি প্লাজমোদিয়ম ফলসিপারম মেলেরিয়াগী লাইয়েংগীদমক্তা WHOনা রেকমেন্দ তৌই। মসিনা খ্বাইদগী শাথীবা মেলেরিয়া মখলনি অমসুং মসিনা মেলেরিয়ানা শিহল্লিবা ময়ামসিগী অয়াম্বা মরম ওই।
করিগুম্বা ইমুংগী মীওই অমনা লাইহৌ হৌরক্লবা নত্ত্রগা পীক্লিবা অঙাংশীংনা চাউ য়ারক্ত্রবা নত্ত্রগা ওরক্লবা, দাইরিয়া তৌরক্লবা, কোক ঙাউবা নত্ত্রগা হকচাং চিংবা তৌরক্লবদি মেলেরিয়ানি হায়না চিংনবা য়ারে।
মেলেরিয়ানা থোকহনবা লাইহৌনি হায়না অঙাং অমবু চিংনরবদি ত্রেন তৌরবা হেলথ ৱার্কর অমনা রেকমেন্দ তৌবা এন্তিমেলেরিয়াগী লাইয়েং খুদক্তা পীবা মথৌ তাই। করিগুম্বা ওইথোকপা য়ারবদি, অঙাং অদু রেপিদ দাইএগ্নোষ্টিক তেষ্ট (RDT) নত্ত্রগা মাইক্রোস্কোপি (মীওই অদুগী ঈ অদু মাইক্রোস্কোপ শীজিন্নদুনা য়েংবা লেবোরেটরিগী দাইএগ্নোসিস) পাংথোক্তুনা মেলেরিয়া ইনফেক্সন লৈরে হায়বা কনফার্ম তৌবা য়াই। RDT অসি শেল ইচং চংদে অমসুং কোম্না ফংই।
করিগুম্বা অঙাং অমগী মেলেরিয়াগী লাইহৌ অদু নোংমগী মনুংদা মহাক্তু শিবা য়াই। ACT অসি প্লাজমোদিয়ম ফালসিপরুম মেলেরিয়া লাইয়েংনবগীদমক WHOনা রেকমেন্দ তৌই। ত্রেন তৌরবা হেলথ ৱার্কর করম্বা ACT মখলগী লাইয়েং অসিনা খ্বাইদগী ফবগে অমসুং নেসনেল গাইদলাইন্সকী মতুংইন্না কয়াম শাংনা লৌগদগে হায়বদু তাকপা য়াই।
মহৌশানা মেলেরিয়ানা লাইহৌ হৌহল্লি অমসুং নিংথম চলহল্লি। লাইহৌ কন্না হৌরবা অঙাং অমবু লাইহৌ অদুনা শাংথনা লৈরিবমখৈ ঈংনা থম্বীগদবনি অমসুং মখাগীসি পাংথোকপীগদবনি:
- য়াম্না ঈংদবা ঈশীংনা (খজিক্তং ঈংবা, য়াম্না ঈংদবা) অঙাং অদুবু স্পোঞ্জিং নত্ত্রগা ঈরুজবীবা
- এস্পিরিনদি নত্তবা, পেরাসিতামোল নত্ত্রগা আইবুপ্রোফেনগুম্বা এন্টিপাইরেটিক্স (লাইহৌ হন্থহনবা নত্ত্রগা থিংবা হিদাক) পীজদুনা লায়েংবা।
লাইহৌ কা-হেন্না হৌবা থীংবা হায়বসি নামা শোইহল্লকপা য়াবা, হকচাং চিংবা হায়বসি থীংনবগীদমক য়াম্না মরুওই।
করিগুম্বা লাইহৌ অদু য়াংনা হন্থখ্রবসু, মেলেরিয়ানা নারবা অঙাং অমনা লাইয়েংদুগী মপুংফাবা কোর্স অদু লোয়হনবা মথৌ তাই। করিগুম্বা লাইয়েং অদু মপুং ফাখিদ্রবদি, মেলেরিয়া অসি হেন্না শাথীরকপা অমসুং লাইয়েংবদা ৱাবা ওইরকপা য়াই। মপুং ফাদবা লাইয়েংনা লোকেল এরিয়া অদুদা লৈরিবা মীওইশীংদা হিদাক্তুগী রেসিষ্টেন্স লৈহল্লকপা য়াই।
করিগুম্বা মেলেরিয়াগী লাইওং অসি লাইয়েংলবা মতুংদসু লৈথরবদি, অঙাং অদুবু হেলথ সেন্টর নত্ত্রগা হোস্পিতাল অমদা পুবিগদবনি। প্রোব্লেম অদু মখাগীসি ওইবা য়াই:
- অঙাং অদুনা হিদাক মতিক চানা ফংলমদবা য়াই
- অঙাং অদুদা মেলেরিয়াদগী হেনবা অতোপ্পা অনাবা অমা লৈরম্বা য়াই
- মেলেরিয়া অসি হিদাক অদুদা রেসিষ্টেন্ট ওইরম্বা য়াই অমসুং অতোপ্পা হিদাক অমা মথৌ তারম্বা য়াই।
হেলথ-কেয়র প্রোভাইদরশীংনা মমা মপা অমসুং অতৈ শেন্নরিবা মীওইশিংদা মেলেরিয়া থীংনবা পাম্বৈশীং অমসুং মেলেরিয়ানা নারবা অঙাং অমবু য়েংশিনবীনবগী খ্বাইদগী ফবা থৌওংশীং শোয়দনা খংহন্নবগী থৌদাং লৈ।
মেলেরিয়া অসি মীরোনবী নুপীশীংগীদমক য়াম্না খুদোংথীনিঙাই ওই। মেলেরিয়া অসি কমন ওইবা মফমদা, মখোয়না মেলেরিয়া অসি, ত্রেন তৌরবা হেলথ ৱার্কর অমনা রেকমেন্দ তৌবা এন্টিমেলেরিয়াগী তেব্লেট চাদুনা অমসুং তিলহাৎ হিদাক্তা লুপথোক্লবা কাংখল মনুংদা তুমদুনা থীংবা য়াই।
মীরোনবী নুপীশীং অতৈ নুপীশীংদগী হেন্না মেলেরিয়া নাগল্লি। লায়না অসি মীরোল্লীঙৈ মতমদা, মরুওইনা অহানবা মীরোনবা মতমদনা হেন্না খুদোংথীনিঙাই ওই। মসি নুপী অমগী হকচাংদা অহোংবা লাকহন্দুনা মহাক্কী হান্না লৈরম্বা মেলেরিয়াগী রেসিষ্টেন্স হন্থখিবননি। মেলেরিয়ানা শাথীরবা এনেমিয়া (‘thin blood’), মিসকেরিএজ, প্রিমেচ্যুওর বার্থ নত্ত্রগা ষ্টিলবার্থ থোকহল্লকপা য়াই।
মীরোল্লিঙৈ মতমদা মেলেরিয়ানা নাখিবা মমাশীংনা পোকপা অঙাংশীং অসি অরুম্বা হন্থগল্লি। মসিনা মখোয়গী অহানবা চহিগী মতমদা ইনফেক্সন থোকহনবা নত্ত্রগা শিহনবা য়াবগী খুদোংথীবা লৈ।
মেলেরিয়া লৈগনবা মফমশীংদা লৈবা নুপীশীংনা অহানবা মীরোনবা মতমদা মেলেরিয়াগী খুদমশীং তোইনা উৎকন্দে।
থীংনবা লাইয়েং অমা ওইনা, মেলেরিয়া লৈগনবা মফমশীংদা লৈবা মীরোনবী নুপীশীং, মরুওইনা লাইওং উৎলক্তবসু য়াবা মখোয়গী অহানবা মীরোনবা মতমদা, ত্রেন তৌরবা হেলথ ৱার্কর অমনা রেকমেন্দ তৌবা মতুংইন্না অনিশূবা অমসুং অহুমশুবা ত্রাইমেষ্টরশীংদা এন্টিমেলেরিএল টেব্লেটশীং চাগদবনি। করম্বা এন্টিমেলেরিএল টেব্লেটশীংনা চাবদা খ্বাইদগী ফগদগে হায়বদু হেলথ ৱার্কর অদুনা খংগনি।
মীরোনবী নুপীশীংনা তিলহাৎ হিদাক্তা লুপথোক্লবা কাংখলশীংগী মনুংদা তুম্বা হায়বসিসু য়াম্না মরুওই।
প্লাজমোদিয়ম ফালসিপারুম মেলেরিয়াগী লাইওং অমসুং খুদমশীং লৈবা মীরোনবী নুপীশীংবু খুদক্তা ত্রেন তৌরবা হেলথ ৱার্কর অমনা, অহানবা ত্রিমেষ্টরদা ক্যুইনাইন (quinine), অমসুং অনিশুবা অমসুং অহুমশুবা ত্রিমেষ্টরশীংদা ACT শিজিন্নদুনা লাইয়েংবা য়াই।
মেলেরিয়ানা নাহল্লবা নত্ত্রগা ফগৎলক্লিবা অঙাং অমদা মহি-মনাই অমসুং চিঞ্জাক মরাং কায়না মথৌ তাই।
মেলেরিয়ানা নারবা নুপীমচা নত্ত্রগা নুপামচা অমবু দিহায়দ্রেসন অমসুং মালন্যুত্রিসন থীংবদা মতেং ওইনবগীদমক মহি-মনাই অমসুং চিঞ্জাকশীং তোয়না পীজবা মথৌ তাই।
তোইনা খোম্লাং পীথকপনা দিহায়দ্রেসন থীংই অমসুং অঙাং অদুনা মেলেরিয়া য়াউনা, ইনফেক্সনশীং ফহনবদা মতেং পাংই। মেলেরিয়ানা নারবা খোম্লাং ইল্লিবা অঙাংশীংবু য়ারিবখৈ তোয়না খোম্লাং পীথক্কদবনি।
মেলেরিয়াগী ইনফেক্সন তোইবনা এনেমিয়া থোকহল্লি। মেলেরিয়ানা কয়ারক হন্না নারবা অঙাং অমবু এনেমিয়াগী চেক তৌথোক্কদবনি।
সোর্স: UNICEF